text:
ຂ່າວສານ
ອາຊີໃນສົງຄາມການຄ້າອາເມລິກາ - ຈີນ
ພາບປະກອບ (TTXVN)
ນອກຈາກບັນດາການນຳຍີ່ປຸ່ນເຂົ້າຮ່ວມເວທີປາໄສຍັງມີປະທານາທິບໍດີຟີລີບປີນທ່ານ Rodrigo Duterte, ນາຍົກລັດຖະມົນຕີມາເລເຊຍ Mahathir Mohamad, ນາຍົກລັດຖະມົນຕີບັງກະລາເທດ Sheikh Hasina, ນາຍົກລັດຖະມົນຕີກຳປູເຈຍSamdechTechoHunsen, ນາຍົກລັດຖະມົນຕີລາວທອງລຸນສີສຸລິດ, ນາຍົກລັດຖະມົນຕີສິງກະໂປHengSweeKeatແລະທ່ານຟ້າມບີງມີງຮອງນາຍົກລັດຖະມົນຕີຫວຽດນາມ .ສົ່ງຜົນກະທົບເຖິງຫລາຍສົ້ນ
ໄລຍະມໍ່ໆມານີ້ ແງ່ຫວັງການເຕີບໂຕເສດຖະກິດທົ່ວໂລກເວົ້າລວມ, ອາຊີເວົ້າສະເພາະ, ຖືກຜົນກະທົບຈາກຫລາຍປັດໄຈ, ໃນນັ້ນມີຄວາມເຄັ່ງຕຶງດ້ານການຄ້າລະຫວ່າງອາເມລິກາ - ຈີນ.
ພາຍຫລັງວໍຊິງຕັນແລະປັກກີ່ງຈັດວາງອັດຕາພາສີໃຫມ່ເລັ່ງໃສ່ສິນຄ້ານຳເຂົ້າຂອງກັນ, ມີນັກໄຈ້ແຍກຫລາຍທ່ານໄດ້ຍົກອອກຂໍ້ສັງເກດວ່າ: ບັນດາສູນຜະລິດສິນຄ້າດ້ວຍລາຄາຖືກຂອງ ອາຊີ ຈະໄດ້ຊົມໃຊ້ຜົນປະໂຫຍດເມື່ອບັນດາບໍລິສັດຊອກວິທີເຄື່ອນຍ້າຍຕ່ອງໂສ້ການຜະລິດຫລືການສະຫນອງສິນຄ້າອອກຈາກຈີນ ຊື່ງແມ່ນສະຖານທີ່ເຄີຍໄດ້ຮັບຖືວ່າແມ່ນໂຮງງານຜະລິດຂອງໂລກໃນຫລາຍປີຜ່ານມາ. ສົງຄາມການຄ້າລະຫວ່າງອາເມລິກາແລະຈີນຈະຊ່ວຍຊຸກຍູ້ການຜະລິດຢູ່ບັນດາປະເທດອາຊີໃນໄລຍະຍາວ.
ຄວາມຈິງແລ້ວ, ໃນຊຸມປີມໍ່ໆມານີ້, ວິສາຫະກິດຫຼາຍແຫ່ງ ໄດ້ຍ້າຍຮາກຖານຜະລິດອອກຈາກຈີນ ໄປຕັ້ງຢູ່ ຫວຽດນາມ, ກໍາປູເຈຍ, ອິນເດຍ ແລະ ອິນໂດເນເຊຍ... ທ່າອ່ຽງຂອງການຫັນປ່ຽນດັ່ງກ່າວ ເບິ່ງຄືວ່າ ໄດ້ເພີ່ມຂຶ້ນ ເມື່ອສອງພື້ນຖານເສດຖະກິດໃຫຍ່່ອັນດັບທີ 1 ແລະ 2 ຂອງໂລກນີ້ ກ້າວເຂົ້າສູ່ສົງຄາມກ່ຽວກັບພາສີອາກອນ ດ້ວຍບັນດາການໂຕ້ຕອບເຊິ່ງກັນ ແລະ ກັນ. ຫວ່າງແລ້ວນີ້, ເຄື່ອງໝາຍການຄ້າໂມງ Casio ຂອງ ຍີ່ປຸ່ນ ໃຫ້ຮູ້ວ່າ ຈະຍ້າຍການເຄື່່ອນໄຫວຜະລິດຈໍານວນໜຶ່ງກັບເມືອປະເທດ ແລະ ໄປ ໄທ ເພື່ອຫຼີກລ້ຽງ ການເສຍພາສີສູງກວ່າຂອງ ອາເມລິກາ, ໃນຂະນະທີ່ບໍລິສັດຜະລິດເຄື່ອງພິມ Ricoh ຂອງ ຍີ່ປຸ່ນ ກໍມີແຜນຍ້າຍບັນດາຮາກຖານຜະລິດຂອງຕົນໄປຍັງປະເທດໄທ ເຊັ່ນດຽວກັນ. ຍີ່ຫໍ່ເກີບ Steve Madden ຂອງ ອາເມລິກາ ໄດ້ປະກາດແຜນການຊຸກຍູ້ການເຄື່ອນໄຫວຜະລິດ ຢູ່ ກໍາປູເຈຍ. ໃນຂະນະນັ້ນ, ບັນດາບໍລິສັດຄື ບໍລິສັດຜະລິດເກີບແລ່ນ ຍີ່ຫໍ່ Brooks Running, ຈັກຊັກເຄື່ອງ Haier, ຖົງຕີນ Jassan, ແຫຼ່ງສະໜອງຜະລິດຕະພັນໃຫ້ບັນດາບໍລິສັດຜະລິດເຄື່ອງ ແຟຊັນກິລາ ທີ່ມີຊື່ສຽງຄື Adidas, Puma, New Balance ແລະ Fila ກໍ່ລ້ວນແຕ່ມີແຜນການຈະຍ້າຍມາຕັ້ງຢູ່ຫວຽດນາມ.
ຕາມຜົນການສໍາຫຼວດ ໂດຍຫ້ອງການການຄ້າ ອາເມລິກາ ປະຈໍາ ຈີນ ປະກາດໃນເດືອນພຶດສະພານີ້, ມີຫຼາຍກວ່າ 40% ໃນຈໍານວນບໍລິສັດທັງໝົດຂອງ ອາເມລິກາ ທີ່ເຄື່ອນໄຫວຢູ່ ຈີນ ພວມພິຈາລະຈາ ຫຼື ໄດ້ຍ້າຍຮາກຖານການຜະລິດໄປຍັງປະເທດອື່ນ, ສ່ວນຫຼາຍແມ່ນບັນດາປະເທດ ອາຊີຕາເວັນອອກສ່ຽງໃຕ້.
ເຖິງຢ່າງໃດກໍຕາມ, ໃນຂະນະທີ່ບັນດາປະເທດ ອາຊີ ໄດ້ຮັບຖືວ່າ ໄດ້ຮັບຜົນປະໂຫຍດຈາກການຈັດແບ່ງການຜະລິດ ໂດຍສົງຄາມດ້ານການຄ້າ ອາເມລິກາ - ຈີນນັ້ນ ບັນດາປະເທດທີ່ເຄີຍໄດ້ຮັບການຂະໜານນາມວ່າ “ບັນດາເສືອອາຊີ” ອາດຖືກເສຍຫາຍຫຼາຍທີ່ສຸດ. ບັນດາພື້ນຖານເສດຖະກິດທີ່ອີງໃສ່ດ້ານການຄ້າ ແລະ ທາງຜ່ານຄື ສິງກະໂປ, ຮົ່ງກົງ ຫຼື ບັນດາພື້ນຖານເສດຖະກິດພັດທະນາສູງຄື ສ.ເກົາຫຼີ, ຍີ່ປຸ່ນ ຈະຖືກຜົນສະທ້ອນ. ກໍາລັງແຮງງານທີ່ມີຄ່າແຮງງານສູງ ກໍແມ່ນສາເຫດໜຶ່ງ ທີ່ເຮັດໃຫ້ບັນດາປະເທດເຫຼົ່ານີ້ ຍາກທີ່ຈະກາຍເປັນຈຸດນັດພົບໃຫ້ບັນດາບໍລິສັດຢາກຍ້າຍຮາກຖານຜະລິດອອກຈາກຈີນ.ນອກຈາກນັ້ນ, ຄວາມຫຍຸ້ງຍາກໃນລະບົບສະໜອງ, ສິ່ງທ້າທາຍຕ່າງໆກ່ຽວກັບພື້ນຖານໂຄງລ່າງ ແລະ ສະພາບການຂາດແຄນທີ່ດິນ ຢູ່ບັນດາຕະຫຼາດດ້ອຍພັດທະນາກວ່າ ກໍແມ່ນບັນດາບັນຫາ ເຊິ່ງ ອາຊີ ຕ້ອງປະເຊີນໜ້າ.
ບົດບາດເປັນເຈົ້າພາທາງຂອງ ຍີ່ປຸ່ນ, ອາຊຽນ
ເຮັດແນວໃດເພື່ອຕ້ອນຮັບກະແສການລົງທຶນ, ຫຼຸດພົ້ນຈາກການຫຼຸດໜ້ອຍຖອຍລົງຂອງການສົ່ງອອກໃນພາກພື້ນ, ຮັບປະກັນເປົ້າໝາຍການເຕີບໂຕແບບກວມລວມຕໍ່ຜົນກະທົບຂອງສົງຄາມການຄ້າລະຫວ່າງ ອາເມລິກາ - ຈີນແມ່ນຄຳຖາມພວມໄດ້ຕັ້ງຂຶ້ນຢູ່ອາຊີໃນປັດຈຸບັນ.
ໃນຫວ່າງມໍ່ໆມານີ້, ຍີ່ປຸ່ນພວມພົ້ນເດັ່ນຂຶ້ນໃນການສວມບົດບາດເປັນປະເທດນຳໜ້າໃນເລື່ອງຊຸກຍູ້ການເຊື່ອມໂຍງເສດຖະກິດ ອາຊີ. ຈາກເລື່ອງຕັ້ງໜ້າຊຸກຍູ້ການລົງນາມ CPTPP (ສັນຍາຄູ່ຮ່ວມມືຮອບດ້ານແລະກ້າວຫນ້າຂ້າມປາຊີຟິກ) ຕະຫຼອດຮອດການຊຸກຍູ້ເຈລະຈາລົງນາມສັນຍາການຄ້າເສລີ ຈີນ - ຍີ່ປຸ່ນ - ສ.ເກົາຫຼີ, ສັນຍາຄູ່ຮ່ວມມືເສດຖະກິດຮອບດ້ານໃນພາກພື້ນ (RCEP). ເພື່ອຫຼີກລ້ຽງຜົນກະທົບໃນທາງລົບຂອງສົງຄາມການຄ້າ ອາເມລິກາ - ຈີນ, ຍີ່ປຸ່ນກໍ່ມີຄວາມຄ່ອງແຄ້ວໃນການນຳໃຊ້ມາດຕະການເພື່ອຫຼຸດຜ່ອນຄວາມກົດດັນຈາກຝ່າຍອາເມລິກາໄດ້ຫຼາຍຢ່າງໃນເຈລະຈາດ້ານການຄ້າທີ່ກ່ຽວຂ້ອງເຖິງສອງຂະແໜງການ ຜະລິດລົດໂອໂຕ ແລະ ກະສິກຳກັບອາເມລິກາ, ຕັ້ງໜ້າເຈລະຈາສັນຍາການຄ້າສິນຄ້າ ດ້ວຍເປົ້າໝາຍດັດປັບຮົ້ວພາສີ. ໃນຂະນະນັ້ນ, ອາຊຽນດ້ວຍ 10 ປະເທດຊຶ່ງພວມມີທ່າໄດ້ປຽນຫຼາຍຢ່າງເພື່ອກາຍເປັນກຳລັງໜູນໃນການເຕີບໂຕເສດຖະກິດໃນພາກພື້ນ. ການປະຕິວັດອຸດສາຫະກຳ 4.0 ພວມເຮັດໃຫ້ ທຸກສິ່ງທຸກຢ່າງມີການປ່ຽນແປງແລະ ອາຊຽນ ພວມຮ່ວມມືຢ່າງແໜ້ນແຟ້ນເພື່ອພ້ອມກັນແບ່ງປັນພື້ນຖານໂຄງລ່າງເຕັກນິກ, ພື້ນຖານໂຄງລ່າງຂັ້ນຮາກຖານ, ການຖ່າຍທອດເຕັກໂນໂລຢີ, ເພື່ອແນໃສ່ກຳແໜ້ນບັນດາກາລະໂອກາດດີທີ່ສຸດໃນລະບົບການສະໜອງທົ່ວໂລກ.
ໃນສະພາບການນັ້ນ, ເວທີປາໄສອະນາຄົດອາຊີໄດ້ຈັດຕັ້ງຢູ່ຍີ່ປຸ່ນແມ່ນໂອກາດເພື່ອໃຫ້ບັນດາການນຳສຸມໃສ່ປຶກສາຫາລືກ່ຽວກັບບັນດາມາດຕະການເພື່ອແນໃສ່ຊ່ວຍເຫຼືອບັນດານັກວາງນະໂຍບາຍໃນພາກພື້ນປັບຕົວໃຫ້ດີທີ່ສຸດຕໍ່ບັນດາສິ່ງທ້າທາຍທີ່ມາຈາກພາຍນອກ, ຈາກນັ້ນຮັບປະກັນເປົ້າໝາຍການເຕີບໂຕແບບກວມລວມ.
(ແຫຼ່ງຄັດຈາກ VOV)


c: text/html

text:
ຂ່າວສານ
ການນຳບັນດາປະເທດ ສືບຕໍ່ອວຍພອນທ່ານເລຂາທິການໃຫຍ່, ປະທານປະເທດ ຫງວຽນຝູຈ້ອງ
ທ່ານເລຂາທິການໃຫຍ່, ປະທານປະເທດ ຫງວຽນຝູຈ້ອງ ສາບານຕົວ
ການນຳປະເທດ ກຳປູເຈຍ, ອົດສະຕາລີ ແລະ ມົງກົນ ໄດ້ສົ່ງໂທລະເລກ ແລະ ຈົດໝາຍອວຍພອນ.ໃນຈົດໝາຍອວຍພອນ, ທ່ານນາຍົກລັດຖະມົນຕີ ກຳປູເຈຍ Samdech Techo Hun Sen ໄດ້ສະແດງຄວາມເຊື່ອໝັ້ນວ່າ ດ້ວຍຄວາມມານະພະຍາຍາມຢ່າງບໍ່ຮູ້ອິດຮູ້ເມື່ອຍ ແລະ ມີວິໄສທັດຍາວໄກຂອງທ່ານປະທານປະເທດ ຫງວຽນຝູຈ້ອງ, ຫວຽດນາມ ຈະສືບຕໍ່ບັນລຸໄດ້ບັນດາຄວາມກ້າວໜ້າຍິ່ງໃຫຍ່ກ່ວາອີກ, ມຸ່ງໄປເຖິງການຫັນເປົ້າໝາຍສ້າງປະເທດຊາດເປັນອຸດສາຫະກຳ ແລະ ທັນສະໄໝໃຫ້ປະກົດຜົນເປັນຈິງ.
ທ່ານປະທານາທິບໍດີ ມົງກົນ Khaltmaa Battulga ໄດ້ສົ່ງໂທລະເລກອວຍພອນເຖິງທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ, ປະທານປະເທດແຫ່ງ ສສ. ຫວຽດນາມ ຫງວຽນຝູຈ້ອງ ເຊັນດຽວກັນ
(ແຫຼ່ງຄັດຈາກ VOV)

robotstxt: allowed

filter: keep


text:
(ສພຊ) ວັນທີ 4 ກັນຍາ 2022, ທີ່ຫໍສະພາແຫ່ງຊາດ, ສະມາຄົມມິດຕະພາບ ລາວ-ກູບາ ຮ່ວມກັບສະຖານເອກອັກຄະລັດຖະທູດ ແຫ່ງ ສ.ກູບາ ປະຈໍາ ລາວ ໄດ້ຈັດພິທີມອບຫຼຽນໄຊສາມັກຄີ ຂອງລັດຖະບານ ສ.ກູບາ ແລະ ຫຼຽນກາລະນຶກ 60 ປີ ຂອງສະຖາບັນກູບາເພື່ອມິດຕະພາບກັບນາໆຊາດ (ICAP) ໃຫ້ແກ່ ສະມາຄົມມິດຕະພາບ ລາວ-ກູບາ. ສະຫາຍ ເກີຣາໂດ ເປນາລເວ ປໍຕາລ (Gerardo penalver portal) ຮອງລັດຖະມົນຕີກະຊວງການຕ່າງປະເທດ ຜູ້ທີ 1 ແຫ່ງ ສ.ກູບາ ໄດ້ຕາງໜ້າລັດຖະບານ ສ.ກູບາ ແລະ ສະຖາບັນກູບາເພື່ອມິດຕະພາບກັບນາໆຊາດ ເປັນຜູ້ມອບ, ສະຫາຍ ສຈ. ປອ. ຈະເລີນ ເຢຍປາວເຮີ ກຳມະການສູນກາງພັກ, ຮອງປະທານສະພາແຫ່ງຊາດ, ປະທານສະມາຄົມມິດຕະພາບ ລາວ-ກູບາ, ປະທານຄະນະມິດຕະພາບ ລັດຖະສະພາ ລາວ-ກູບາ, ຕາງໜ້າຄະນະບໍລິຫານສະມາຄົມມິດຕະພາບຕະພາບ ລາວ-ກູບາ ເປັນຜູ້ຮັບໂດຍໃຫ້ກຽດເຂົ້າຮ່ວມຂອງ ສະຫາຍ ທອງສະຫວັນ ພົມວິຫານ ກໍາມະການສູນກາງພັກ, ຫົວໜ້າຄະນະພົວພັນຕ່າງປະເທດສູນກາງພັກ, ສະຫາຍ ນາງ ເອັນນາ ເອເທີ ວຽງ ວາລເດສ ເອກອັກຄະລັດຖະທູດວິສາມັນຜູ້ມີອຳນາດເຕັມ ແຫ່ງ ສ.ກູບາ ປະຈຳ ສປປລາວ, ນອກນັ້ນ, ຍັງມີບັນດາສະຫາຍຜູ້ຕາງໜ້າຈາກກະຊວງສາທາລະນະສຸກ, ກະຊວງສຶກສາທິການ ແລະ ກິລາ, ກະຊວງການຕ່າງປະເທດ, ຕາງໜ້າບັນດາກໍາມາທິການຂອງສະພາແຫ່ງຊາດ, ຕາງໜ້າອົງການຈັດຕັ້ງມະຫາຊົນຂັ້ນສູນກາງ, ຄະນະບໍລິຫານງານສະມາຄົມມິດຕະພາບ ລາວ-ກູບາ ແລະ ພະນັກງານຈາກພາກສ່ວນທີ່ກ່ຽວຂ້ອງ ຂອງ ລາວ ແລະ ກູບາ ເຂົ້າຮ່ວມ.
ການທີ່ພັກ, ລັດຖະບານ ແລະ ປະຊາຊົນ ກູບາ ແລະ ສະຖາບັນກູບາເພື່ອມິດຕະພາບກັບນາໆຊາດ ມອບຫຼຽນໄຊສາມັກຄີ ເຊິ່ງເປັນຫຼຽນທີ່ສູງສົ່ງ ຂອງ ສ. ກູບາ ແລະ ຫຼຽນກາລະນຶກ 60 ປີ, ເປັນຫຼຽນທີ່ມີຄວາມໝາຍ ຂອງ ສະຖາບັນກູບາເພື່ອມິດຕະພາບກັບນາໆຊາດ ໃຫ້ແກ່ ສະມາຄົມມິດຕະພາບລາວ-ກູບາ ໃນຄັ້ງນີ້ ແມ່ນສະແດງເຖິງການ ຕີລາຄາສູງຕໍ່ການສະໜັບສະໜູນ ແລະ ເຄື່ອນໄຫວປະກອບສ່ວນ ຂອງ ສະມາຄົມມິດຕະພາບລາວ-ກູບາ ໃນການຕໍ່ສູ້ອັນເປັນທຳຂອງປະຊາຊົນກູບາ ຢູ່ໃນເວທີພາກພື້ນ ແລະ ສາກົນ, ການຕໍ່ສູ້ຕ້ານການປິດລ້ອມທຸກຮູບແບບ ຂອງ ອິດທິກໍາລັງປໍລະປັກທີ່ມີຕໍ່ກູບາ. ພ້ອມນັ້ນ, ກໍຍັງເຄື່ອນໄຫວປະກອບສ່ວນເຂົ້າໃນການປົກປັກຮັກສາ, ເສີມຂະຫຍາຍ ແລະ ເພີ່ມພູນຄູນສ້າງສາຍພົວພັນມິດຕະພາບອັນເປັນມູນເຊື້ອ ແລະ ການຮ່ວມມື ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດລາວ ແລະ ກູບາ ໃຫ້ນັບມື້ເກີດດອກອອກຜົນຍິ່ງຂຶ້ນ.
ໃນພິທີດັ່ງກ່າວ, ສະຫາຍ ສຈ. ປອ. ຈະເລີນ ເຢຍປາວເຮີ ຕາງໜ້າໃຫ້ຄະນະບໍລິຫານງານສະມາຄົມມິດຕະພາບລາວ-ກູບາ ສະແດງຄວາມຂອບໃຈມາຍັງພັກ, ລັດຖະບານ ແລະ ປະຊາຊົນກູບາ ແລະ ສະຖາບັນກູບາເພຶ່ອມິດຕະພາບກັບນາໆຊາດ ທີ່ໄດ້ມອບຫຼຽນໄຊສາມັກຄີ ແລະ ຫຼຽນກາລະນຶກ 60 ປີ ອັນຊົງກຽດນີ້ ພ້ອມທັງຢືນຢັນວ່າ ຈະສືບຕໍ່ສະໜັບສະໜູນ ແລະ ຊ່ວຍເຫຼືອ ສະຫາຍກູບາ ໃນການຕໍ່ສູ້ທວງເອົາຄວາມເປັນທຳ, ຄວາມຍຸຕິທໍາຈາກອິດທິກໍາລັງປໍລະປັກ ເພື່ອສິດທິໃນການສ້າງສາພັດທະນາປະເທດຊາດ ແລະ ພ້ອມກັບບັນດາສະຫາຍໃນສະຖາບັນກູບາເພື່ອມິດຕະພາບກັບນາໆຊາດ ແລະ ສະມາຄົມມິດຕະພາບກູບາ-ລາວ ໃນການເສີມຂະຫຍາຍ ແລະ ເພີ່ມພູນຄູນສ້າງສາຍພົວພັນມິດຕະພາບອັນເປັນມູນເຊື້ອ ແລະ ການຮ່ວມມື ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ ແລະ ກູບາ ໃຫ້ແຕກດອກອອກຜົນຍິ່ງໆຂຶ້ນ ເພື່ອນຳເອົາຜົນປະໂຫຍດຕົວຈິງມາສູ່ປະຊາຊົນສອງຊາດ ລາວ ແລະ ກູບາ.


text:
ໃນຕອນເຊົ້າ ຂອງ ວັນທີ 07 ກໍລະກົດ 2022 ຜ່ານມາ, ທ່ານ ວັນທາ ແສງເມືອງ ໄດ້ເຂົ້າຍືນສານຕາຕັ້ງຕໍ່ ພະນະທ່ານ Miguel Diaz-Canel, ປະທານປະເທດ ແຫ່ງ ສາທາລະນະລັດ ກູບາ ເພື່ອດໍາລົງຕໍາແໜ່ງເປັນ ເອກອັກຄະລັດຖະທູດວິສາມັນ ຜູ້ມີອໍານາດເຕັມ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ປະຈໍາ ສາທາລະນະລັດ ກູບາ.
ໃນໂອກາດດັ່ງກ່າວ ພະນະທ່ານປະທານປະເທດ Miguel Diaz-Canel ໄດ້ສະແດງຄວາມຍິນດີຕ້ອນຮັບ ແລະ ຊົມເຊີຍຕໍ່ການມາດໍາລົງຕໍາແໜ່ງ ຂອງ ທ່ານເອກອັກຄະລັດຖະທູດລາວຄົນໃໝ່ ປະຈໍາ ສາທາລະນະລັດ ກູບາ, ພ້ອມທັງຕີລາຄາສູງການພົວພັນຮ່ວມມື ລະຫວ່າງ ສອງປະເທດ ລາວ ແລະ ກູບາ ໄດ້ຮັບການເສີມຂະຫຍາຍຖານອ້າຍນ້ອງແບບໃກ້ສິດ ແລະ ເພື່ອນຮ່ວມອຸດົມການອັນດຽວກັນ, ພະນະທ່ານ ປະທານປະເທດ ແຫ່ງ ສາທາລະນະລັດ ກູບາ ຍັງໄດ້ກ່າວສະແດງຄວາມຮູ້ບຸນຄຸນຕໍ່ ສາທາລະນະລັດ ປະຊາທິປະໄຕ ປະຊາຊົນລາວ ທີ່ເວລາໃດກໍໃຫ້ການສະໜັບສະໜູນ ສາທາລະນະລັດ ກູບາ ທັງຢູ່ໃນເວທີພາກພື້ນ ແລະ ສາກົນ. ພ້ອມກັນນີ້, ທ່ານຍັງໄດ້ສະແດງຄວາມເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມືທີ່ເປັນມູນເຊື້ອອັນດີງາມທີ່ມີມາແຕ່ດົນນານ ລະຫວ່າງ ສອງພັກ-ລັດຖະບານ ແລະ ປະຊາຊົນສອງຊາດ ກູບາ ແລະ ລາວ ຈະໄດ້ຮັບການສືບຕໍ່ຂະຫຍາຍຕົວຢ່າງບໍ່ຢຸດຢັ້ງ, ພ້ອມທັງອວຍພອນໃຫ້ ທ່ານເອກອັກຄະລັດຖະທູດ ຈົ່ງປະສົບຜົນສໍາເລັດອັນຈົບງາມໃນການປະຕິບັດໜ້າທີ່ວຽກງານການທູດຄັ້ງນີ້.
ໃນໂອກາດດຽວກັນ, ທ່ານເອກອັກຄະລັດຖະທູດລາວ ກໍໄດ້ນໍາເອົາຄວາມຢື້ຢາມຖາມຂ່າວອັນອົບອຸ່ນ, ພອນໄຊອັນປະເສີດ ແລະ ຄວາມຮັກແພງຖານອ້າຍນ້ອງເພື່ອນມິດ ຈາກ ພະນະທ່ານ ທອງລຸນ ສີສຸລິດ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ສົ່ງເຖິງ ພະນະທ່ານ Miguel Diaz-Canel ແລະ ຜ່ານພະນະທ່ານ ໄປຍັງ ພະນະທ່ານ Raul Castro Ruz ກໍຄື ປະຊາຊົນກູບາ, ພ້ອມໄດ້ຕີລາຄາສູງຕໍ່ການພົວພັນຮ່ວມມືສອງປະເທດ ທີ່ເປັນມູນເຊື້ອມາແຕ່ຍາວນານ, ບົນພື້ນຖານແຫ່ງຄວາມເຂົ້າອົກເຂົ້າໃຈ ແລະ ຊ່ວຍເຫຼືອເຊິ່ງກັນ. ພ້ອມທັງເຫັນດີເປັນເອກະພາບ ທີ່ຈະສືບຕໍ່ເສີມຂະຫຍາຍການຮ່ວມມືໃນຂົງເຂດຕ່າງໆເປັນຕົ້ນ ດ້ານສາທາລະນະສຸກ, ການສຶກສາ, ກິລາ ແລະ ຂະແໜ່ງການອື່ນໆ ໃຫ້ໄດ້ຮັບການເສີມຂະຫຍາຍຍິ່ງໆຂື້ນ. ທ່ານເອກອັກຄະລັດຖະທູດ ຍັງໄດ້ກ່າວສະແດງຄວາມຂອບໃຈຕໍ່ພັກ, ລັດຖະບານ ແລະ ປະຊາຊົນກູບາ ທີ່ໄດ້ໃຫ້ການຊ່ວຍເຫຼືອແກ່ ສາທາລະນະລັດ ປະຊາທິປະໄຕ ປະຊາຊົນລາວ ຕະລອດໃນໄລຍະຜ່ານມາ.


text:
ຄະນະໂຄສະນາອົບຮົມແຂວງ
ຈັດພິທີ ຝືກອົບຮົມໃຫ້ສະມາຊິກພັກໃໝ່ ຊຸດທີ VII ປະຈຳປີ 2020
ໃນທ້າຍເດືອນ ພະຈິກ ຜ່ານມານີ້; ຄະນະໂຄສະນາອົບຮົມແຂວງ ໄດ້ຈັດຊຸດອົບຮົມໃຫ້ ແກ່ສະມາຊິກພັກໃໝ່ ຊຸດທີ່ VII ປະຈຳປີ 2020 ຢູ່ທີ່ຫ້ອງປະຊຸມ ຄະນະໂຄສະນາອົບຮົມແຂວງ, ມີວິທະຍາກອນ ແລະ ສຳມະນາກອນມາຈາກຮາກຖານພັກ; ພະແນກໂຍທາທິການ ແລະ ກິກລາແຂວງ, ພະແນກກະສິກຳ ແລະ ປ່າໄມ້ແຂວງ ແລະ ລັດວິສາຫະກິດນ້ຳປະປາ ເຂົ້າຮ່ວມທັງໝົດ 26 ສະຫາຍ, ຍິງ 11 ສະຫາຍ.
ໃນພິທີ ບັນດາສະຫາຍສະມາຊິກພັກໃໝ່ໄດ້ຮັບຟັງການບັນຍາຍເອກະສານໂດຍສະຫາຍ ສົມມາລິ ຄຳເກັ່ງ ກຳມະການພັກແຂວງ ຮອງເລຂາໜ່ວຍພັກ, ຮອງຫົວໜ້າຄະນະໂຄສະນາອົບຮົມແຂວງ, ສະຫາຍ ບຸນຈັນ ກັນຍາວົງ ຫົວໜ້າບໍລິຫານ ແລະ ຈັດຕັ້ງ. ເອກະສານທີ່ບັນລະຍາຍປະກອບດ້ວຍ: (ຄວາມຮູ້ພື້ນຖານກ່ຽວກັບລັດທິມາກ-ເລນິນ), (ວຽກງານກໍ່ສ້າງ ແລະ ປັບປຸງພັກ), (ຄຸນທາດການເມືອງ, ຄຸນສົມບັດສິນທຳປະຕິວັດຂອງສະມາຊິກພັກ), (ເຊີດຊູຄວາມເປັນແບບຢ່າງ ຂອງສະມາຊິກພັກ), (ແກ້ໄຂພະຍາດອາດຍາສິດ, ສະກັດກັ້ນການຕ້ານການສໍ້ລາດບັງຫຼວງ).
ການອົບຮົມໃນຄັ້ງນີ້ແມ່ນນຳໃຊ້ເອກະສານສະເພາະກ່ຽວກັບ ສະມາຊິກພັກໃໝ່ເນື້ອໃນ ຂອງເອກະສານແມ່ນແນໃສ່ຍົກລະດັບຄວາມຮັບຮູ້-ຄວາມເຂົ້າໃຈກ່ຽວກັບມະຕິກອງປະຊຸມໃຫຍ່ ຄັ້ງທີ່ X ຂອງພັກປະຊາຊົນປະຕິວັດລາວ, ມະຕິກອງປະຊຸມໃຫຍ່ຄັ້ງທີ່ VII ຂອງອົງຄະນະພັກ ແຂວງ; ໂດຍສະເພາະແມ່ນຄວາມຮູ້ກ່ຽວກັບລັດທິມາກ-ເລນິນ, ວຽກກໍ່ສ້າງປັບປຸງພັກ ແລະ ການແກ້ ໄຂພະຍາດຕ່າງໆພາຍໃນພັກ.
ໃນຕອນທ້າຍພິທີໄດ້ຮັບຟັງຄຳເຫັນໂອ້ລົມຂອງສະຫາຍ ຄຳຫຼ້າ ລຽນປະດິດ ຄະນະປະຈຳພັກແຂວງ ຫົວໜ້າຄະນະໂຄສະນາອົບຮົມແຂວງ ເພື່ອເປັນເຂັມຊີ້ທິດເຍືອງທາງໃຫ້ສຳມະນາກອນຍຶດໝັ້ນທິດສະດີມາກ-ເລນິນ ແນວຄິດປະທານ ໄກສອນ ພົມວິຫານ ແລະ ມູນເຊື້ອອັນດີງາມ ຂອງພັກ, ແບບແຜນການດຳລົງຊີວິດ ແລະ ເຮັດວຽກລວມສູນປະຊາທິປະໄຕ; ຈັດຕັ້ງປະຕິບັດແນວທາງນະໂຍບາຍຂອງພັກ; ຜັນຂະຫຍາຍເນື້ອໃນຈິດໃຈດັ່ງກ່າວໃຫ້ກວ້າງຂວາງ ເລິກເຊິ່ງ ແທດເໝາະກັບສະພາບຄວາມເປັນຈິງ ກໍ່ສ້າງພັກໃຫ້ປອດໃສ, ເຂັ້ມແຂງ, ມີຄວາມສາມັກຄີໜັກແໜ້ນ ໂດຍຍຶດໝັ້ນໃນລັກການ ຂອບເຂດປ່ຽນແປງໃໝ່ ຮອບດ້ານ.


text:
ໃນວັນທີ 10 ສິງຫາ 2022 ນີ້ ທີ່ສະໂມສອນໃຫຍ່ຫ້ອງວ່າການແຂວງ ໄດ້ຈັດກອງປະຊຸມສະໄໝສາມັນ ເທື່ອທີ 3 ຂອງສະພາປະຊາຊົນແຂວງຫຼວງພະບາງ ຊຸດທີ II, ໂດຍເປັນປະທານຂອງ ທ່ານ ວົງສະຫວັນ ເທບພະຈັນ ຮອງເລຂາພັກແຂວງ ປະທານສະພາປະຊາຊົນແຂວງ, ມີ ທ່ານ ຄຳຂັນ ຈັນທະວີສຸກ ກຳມະການສູນກາງພັກ, ເລຂາຄະນະບໍລິຫານງານພັກແຂວງ, ເຈົ້າແຂວງຫຼວງພະບາງ, ພ້ອມດ້ວຍອາດີດພະນັກງານການນຳແຂວງ, ອາດີດສະມາຊິກສະພາແຫ່ງຊາດ, ອາດີດສະມາຊິກສະພາປະຊາຊົນແຂວງ, ສະມາຊິກສະພາແຫ່ງຊາດ, ສະມາຊິກສະພາປະຊາຊົນແຂວງ ແລະຜູ້ຕາງໜ້າພະແນກການ-ກົມກອງອ້ອມຂ້າງແຂວງເຂົ້າຮ່ວມ.
ກອງປະຊຸມຄັ້ງນີ້ຈະດຳເນີນໄປເປັນເວລາ 3 ວັນ, ໃນນັ້ນ, ຈະໄດ້ຮັບຟັງການລາຍງານ ແລະການພິຈາລະນາ-ຮັບຮອງເອົາ ບັນຫາສຳຄັນພື້ນຖານຂອຄັ້ງນີ້ງແຂວງ ເປັນຕົ້ນ ບົດລາຍງານ ຂອງອົງການປົກຄອງແຂວງ ກ່ຽວກັບການຈັດຕັ້ງປະຕິບັດ ແຜນພັດທະນາເສດຖະກິດ-ສັງຄົມ ແລະແຜນງົບປະມານ ຂອງແຂວງປະຈຳ 6 ເດືອນຕົ້ນປີ ແລະທິດທາງແຜນການ 6 ເດືອນທ້າຍປີ 2022; ບົດລາຍງານ ຂອງອົງການປົກຄອງແຂວງ ກ່ຽວກັບຄວາມຄືບໜ້າ ການຈັດຕັ້ງປະຕິບັດວຽກງານຄຸ້ມຄອງການລົງທຶນຂອງພາກລັດ ແລະເອກະຊົນທັງພາຍໃນ ແລະຕ່າງປະເທດ, ການແກ້ໄຂບັນຫາໜີ້ສິນຂອງລັດ (ໂຄງການໃນແຜນ ແລະ ນອກແຜນ) ໃນໄລຍະຜ່ານມາ ກໍຄື 6 ເດືອນຕົ້ນປີແລະ ທິດທາງແຜນການ 6 ເດືອນທ້າຍປີ 2022; ບົດລາຍງານ ຂອງອົງການປົກຄອງແຂວງ ກ່ຽວກັບການຈັດຕັ້ງປະຕິບັດ ແຜນງົບປະມານຂອງແຂວງ ປະຈຳ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2022; ບົດລາຍງານ ຂອງອົງການປົກຄອງແຂວງ ກ່ຽວກັບການຈັດຕັ້ງປະຕິບັດ ວາລະແຫ່ງຊາດວ່າດ້ວຍການແກ້ໄຂຄວາມຫຍຸ້ງຍາກດ້ານເສດຖະກິດ-ການເງິນ ໃນໄລຍະຜ່ານມາ ແລະແຜນຈຸດສຸມໃນຕໍ່ໜ້າ; ບົດລາຍງານ ຂອງອົງການປົກຄອງແຂວງ ກ່ຽວກັບການຄຸ້ມຄອງລາຄາສິນຄ້າປະເພດຕ່າງໆຢູ່ແຂວງຫຼວງພະບາງ ໃນ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2022;
ບົດລາຍງານ ຂອງອົງການປົກຄອງແຂວງ ກ່ຽວກັບການຜະລິດສະບຽງອາຫານ ຕິດພັນກັບການຜະລິດສິນຄ້າເພື່ອຊົມໃຊ້ພາຍໃນ ແລະ ສົ່ງອອກໃນ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2022; ບົດລາຍງານຂອງທະນາຄານແຫ່ງ ສປປ ລາວ ປະຈຳພາກເໜືອ ທີ່ແຂວງຫຼວງພະບາງ ກ່ຽວກັບການຄຸ້ມຄອງຮ້ານແລກປ່ຽນເງິນຕາ; ບົດລາຍງານ ຂອງອົງການປົກຄອງແຂວງ ກ່ຽວກັບ ການກໍານົດລາລາຄາປີ້ເຂົ້າຊົມສະຖານທີ່ທ່ອງທ່ຽວ ແລະ ການຄຸ້ມຄອງສະຖານທີ່ບັນເທີງ; ບົດລາຍງານ ຂອງອົງການປົກຄອງແຂວງ ກ່ຽວກັບການຈັດຕັ້ງປະຕິບັດວາລະແຫ່ງຊາດ ວ່າດ້ວຍການແກ້ໄຂບັນຫາຢາເສບຕິດ ໃນໄລຍະຜ່ານມາ ແລະ ແຜນຈຸດສຸມໃນຕໍ່ໜ້າ; ບົດລາຍງານ ຂອງອົງການໄອຍະການປະຊາຊົນແຂວງ ກ່ຽວກັບການຈັດຕັ້ງປະຕິບັດວຽກງານຂອງອົງການໄອຍະການປະຊາຊົນແຂວງ ປະຈຳ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2022; ບົດລາຍງານ ຂອງສານປະຊາຊົນແຂວງ ກ່ຽວກັບການຈັດຕັ້ງປະຕິບັດວຽກງານຂອງສານປະຊາຊົນແຂວງ ປະຈຳ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2022; ບົດລາຍງານ ຂອງຄະນະປະຈຳສະພາປະຊາຊົນແຂວງ ກ່ຽວກັບການຈັດຕັ້ງປະຕິບັດວຽກງານ ຂອງສະພາປະຊາຊົນແຂວງ ປະຈຳ 6 ເດືອນຕົ້ນປີ ແລະ ທິດທາງແຜນການ ປະຈຳ 6 ເດືອນທ້າຍປີ 2022.
ພ້ອມນີ້ ຈະມີການປະກອບຄໍາເຫັນ ຈາກພາກສ່ວນກ່ຽວຂ້ອງ ແລະສະມາຊິກສະພາແຫ່ງຊາດ-ສະມາຊິກສະພາປະຊາຊົນແຂວງ ຈະໄດ້ມີການຊັກຖາມ ຕໍ່ບັນຫາທີ່ພົ້ນເດັ່ນ ເຊິ່ງເປັນຈຸດສົນໃຈຂອງຜູ້ແທນ ກໍຄືປະຊາຊົນບັນດາເຜົ່າ, ທັງຈະໄດ້ມີການຊີ້ແຈງ, ອະທິບາຍ ແລະຕອບຂໍ້ຊັກຖາມ ຂອງຜູ້ຕາງໜ້າອົງການປົກຄອງແຂວງ ກໍຄືບັນດາຂະແໜງການທີ່ກ່ຽວຂ້ອງ ເປັນແຕ່ລະກໍລະນີ ຕາມພາລະບົດບາດ, ສິດ, ໜ້າທີ່ ແລະຄວາມຮັບຜິດຊອບການເມືອງຂອງຕົນ ບົນພື້ນຖານເຫດຜົນ ແລະ ຄວາມເປັນຈິງ ຂອງແຂວງຫຼວງພະບາງ. ໂອກາດ ກ່າວໄຂກອງປະຊຸມ ທ່ານ ວົງສະຫວັນ ເທບພະຈັນ ໄດ້ມີຄຳເຫັນຮຽກຮ້ອງໃຫ້ຜູ້ເຂົ້າຮ່ວມກອງປະຊຸມພ້ອມກັນຄົ້ນຄວ້າ, ປະກອບຄຳເຫັນ ຕໍ່ແຕ່ລະວຽກງານໃຫ້ເລິກເຊິ່ງ, ທັງຮັບປະກັນ ໃຫ້ຖືກຕ້ອງຕາມລັດຖະທຳມະນູນ, ກົດໝາຍ, ນິຕິກຳໃຕ້ກົດໝາຍ ແລະຄວາມເປັນຈິງຂອງສັງຄົມໃນປະຈຸບັນ, ເພື່ອຄວາມເປັນເອກະພາບກັນ ກ້າວໄປເຖິງການຮັບຮອງ ເອົາແຕ່ລະບັນຫາດ້ວຍຄຸນນະພາບສູງ ແລະຮຽກຮ້ອງໃຫ້ທຸກພາກສ່ວນໃນສັງຄົມ ຈົ່ງພ້ອມກັນຕິດຕາມຮັບຟັງ ການດຳເນີນກອງປະຊຸມຄັ້ງນີ້ ພ້ອມທັງໃຫ້ຄຳເຫັນຕຳນິຕິຊົມ ແລະສະເໜີບັນຫາຕ່າງໆ ຜ່ານໂທລະສັບສາຍດ່ວນ ໝາຍເລກ 071 156 (ໂທແບບບໍ່ເສຍຄ່າ) ເພື່ອເຮັດໃຫ້ກອງປະຊຸມຄັ້ງນີ້ ມີເນື້ອໃນຄົບຖ້ວນ, ສົມບູນ ແລະ ບັນລຸຜົນສຳເລັດຕາມຄາດໝາຍທີ່ວາງໄວ້.


text:
ເມືອງນາແລ ໄດ້ຈັດພິທີປາຖະກາຖາ ປີສາມັກຄີ ມິດຕະພາບລາວ - ຫວຽດນາມ ວັນເຊັນສົນທິສັນຍາມິດຕະພາບ - ການຮ່ວມມື ລາວ - ຫວຽດນາມ ຄົບຮອບ 45 ປີ, ວັນສ້າງຕັ້ງສາຍພົວພັນການທູດລາວ - ຫວຽດນາມ ຄົບຮອບ 60 ປີ ແລະ ວັນຄ້າຍວັນເກີດ ປະທານ ສຸພານຸວົງ ຄົບຮອບ 113 ປີ
ໃນຕອນເຊົ້າຂອງວັນທີ 13 ກໍລະກົດ 2022 ທີ່ຜ່ານມາ ຢູ່ທີ່ສະໂມສອນຂອງເມືອງນາແລ
ໄດ້ຈັດພິທີປາຖະກາຖາ ປີສາມັກຄີ ມິດຕະພາບລາວ - ຫວຽດນາມ ວັນເຊັນສົນທິສັນຍາມິດຕະພາບ - ການຮ່ວມມື ລາວ - ຫວຽດນາມ ຄົບຮອບ 45 ປີ, ວັນສ້າງຕັ້ງສາຍພົວພັນການທູດລາວ - ຫວຽດນາມ ຄົບຮອບ 60 ປີ ແລະ ວັນຄ້າຍວັນເກີດ ປະທານ ສຸພານຸວົງ ຄົບຮອບ 113 ປີ. ເປັນກຽດເຂົ້າຮ່ວມຂອງ ສະຫາຍ ບຸນປີ ໄລປະເສີດ ກຳມະການພັກແຂວງ, ເລຂາພັກເມືອງ, ເຈົ້າເມືອງໆ ນາແລ, ມີບັນດາສະຫາຍຄະນະປະຈຳ, ຄະນະພັກ, ຫົວໜ້າຫ້ອງການ, ຮອງຫົວໜ້າຫ້ອງການ, ນາຍແລະພົນທະຫານ, ນາຍແລະພົນຕຳຫຼວດ ຕະຫຼອດຮອດພະນັກງານ - ລັດຖະກອນພາຍໃນຂະແໜງການອ້ອມຂ້າງເມືອງ ແລະ ຊາວຫວຽດນາມທີ່ດຳລົງຊີວິດຢູ່ພາຍໃນເມືອງນາແລເຂົ້າຮ່ວມ.
ມີ 10 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ສະຖາບັນວິຈິດສິນແຫ່ງຊາດ ( ສວຊ ) ໄດ້ຈັດງານວາງສະແດງຜົນງານພາບແຕ້ມຂອງນັກສຶກສາ ແຕ່ປີທີ 1 – 5 ທີ່ຫ້ອງວາງສະແດງຂອງສະຖາບັນ ໃນວັນທີ 15 ພຶດສະພາ 2019 ໂດຍເຂົ້າຮ່ວມຂອງ ທ່ານ ໄມ່ສິງ ຈັນບຸດດີ ອຳນວຍການ ສວຊ, ທ່ານ ນາງ ບົວວອນ ພົມມະບຸດ ຫົວໜ້າພາກວິຊາສິລະປະການພິມ, ທ່ານ ມິກ ສາຍລົມ ຫົວໜ້າພາກວິຊາຈິດຕະກຳ ພ້ອມດ້ວຍບັນດາຄູ – ອາຈານ, ນັັກຈິດຕະກອນ ແລະ ນັກສຶກສາທັງຫຼາຍເຂົ້າຮ່ວມ.
ທ່ານ ໄມ່ສິງ ຈັນບຸດດີ ອຳນວຍການ ສວຊ ກ່າວວ່າ: ການວາງສະແດງຜົນງານສິລະປະຂອງນັກສຶກສາ 2 ພາກວິຊາ ຄື: ພາກວິຊາຈິດຕະກຳ ແລະ ສິລະປະການພິມໃນຄັ້ງນີ້ ແມ່ນມີຄວາມໝາຍສຳຄັນທີ່ສຸດຂອງນັກສຶກສາທັງຫຼາຍທີ່ໄດ້ສຶກສາຮໍ່າຮຽນມາໃນພາກຮຽນ ທີ I ເຊິ່ງເປັນການປະເມີນຜົນຄວາມຮູ້, ຄວາມສາມາດຂອງນັກສຶກສາຜ່ານການແຕ່ງແຕ້ມຕາມແຜນການເຄື່ອນໄຫວຂອງສະຖາບັນ. ນອກນັ້ນ, ຍັງເປັນການເຜີຍແຜ່ແລກປ່ຽນຄວາມຮູ້ເຊິ່ງກັນ ແລະ ກັນ ເພື່ອພັດທະນາໃຫ້ສິລະປະການສ້າງສັນຂອງລາວກ້າວທັນກັບບັນດາປະເທດຕ່າງໆ ພ້ອມທັງເປັນການຂາຍເພື່ອເປັນທຶນຮອນໃນການສຶກສາ ກໍຄືເພື່ອຮັບການສະໜັບສະໜູນຈາກບັນດາທ່ານ, ພາກສ່ວນຕ່າງໆທີ່ມີຄວາມມັກໃນສີມືສິລະປະແຕ່ງແຕ້ມຊ່ວຍຊຸກຍູ້ໃຫ້ເປັນທຶນໃນການສຶກສາຂອງນັກສຶກສາ ສວຊ.
ຜົນງານການວາງສະແດງໃນຄັ້ງນີ້ ປະກອບມີ 2 ປະເພດ ຄື: ແຕ່ງແຕ້ມຂອງພາກວິຊາຈິດຕະກຳ ແລະ ພິມຂອງພາກວິຊາສິລະປະການພິມ. ໃນນັ້ນ, ຜົນງານການພິມມີທັງໝົດ 200 ຜົນງານ ທີ່ມີເນື້ອໃນກ່ຽວກັບສັງຄົມ ແລະ ວັດທະນະທຳໃນຮູບແບບສ້າງສັນທີ່ແຕກຕ່າງກັນ ເຊັ່ນ: ແຕ້ມເສັ້ນ, ພິມແຜ່ນໃສ, ພິມປູນປຣາດສະເຕີ, ພິມໂມໂນປຣິນ, ພິມເປເປີບ໋ອກ, ພິມຜ້າໄໝ, ພິມໄມ້ຂາວ – ດຳ, ພິມກັດກົດ, ພິມ – ແຕ້ມຜ້າບ່າຕິກ, ພິມຍອດກາວ, ພິມສີນ້ຳ ແລະ ພິມໄມ້ສີ; ສ່ວນຜົນງານແຕ່ງແຕ້ມຂອງນັກສຶກສາພາກວິຊາຈິດຕະກຳມີທັງໝົດ 150 ກວ່າຜົນງານ ທີ່ສະແດງເຖິງວັດທະນະທຳ, ວິຖີຊີວິດ, ຄວາມເຊື່ອວັດຖຸບູຮານ, ທຳມະຊາດທີ່ສວຍງາມ ແລະ ຈິນຕະນາການທີ່ແຕກຕ່າງກັນທີ່ແຕ້ມດ້ວຍຫຼາກຫຼາຍສີ ເຊັ່ນ: ແຕ້ມດ້ວຍອະຄີລິກ 88 ຜົນງານ, ສີນ້ຳມັນ 37 ຜົນງານ, ສີນ້ຳ 17 ຜົນງານ ແລະ ສີຂາວ – ດຳ ຈຳນວນ 10 ຜົນງານ.
ການວາງສະແດງໃນຄັ້ງນີ້ຈະຈັດຂຶ້ນໃຫ້ບັນດາທ່ານທີ່ມັກສິລະປະທັງຫຼາຍ ເຂົ້າຊົມ ແລະ ຊ່ວຍສະໜັບສະໜູນຊື້ພາບຕ່າງໆໃນລະຫວ່າງວັນທີ 15 ຫາ 30 ພຶດສະພາ 2019 ນີ້ ແລະ ເປີດແຕ່ວັນຈັນ ຫາ ວັນສຸກ ໃນໂມງລັດຖະການ.
[ ຂ່າວ: ກາວຊົ່ງ; ຮູບ: ສຸກສະຫວັນ ]


text:
ໃນລະຫວ່າງວັນທີ 16-18 ມີນາ 2022 ທີ່ຜ່ານມາ ທ່ານ ນາງ ມະນີວັນ ເຢຍປາວເຮີ ສະມາຊິກສະພາແຫ່ງຊາດ(ສສຊ), ຮອງປະທານກຳມາທິການວັດທະນະທຳ-ສັງຄົມ(ກວທສ)ສພຊ ແລະ ທ່ານ ດຣ ນາງ ສິດທິວອນ ຫົງສາຄອນ(ສສຂ)ຮອງປະທານຄະນະກຳມະການວັດທະນະທຳ-ສັງຄົມ ແລະ ບັນດາເຜົ່າ ສະພາປະຊາຊົນແຂວງ(ຄວສຜ.ສພຂ) ພ້ອມດ້ວຍຄະນະທິມງານໄດ້ສຳເລັດການລົງເຄື່ອນໄຫວວຽກງານຂົງເຂດສຶກສາທີ່ແຂວງອຸດົມໄຊ ເຊິ່ງໄດ້ລົງເຄື່ອນໄຫວຕົວຈິງຢູ່ 2 ເມືອງຄື: ເມືອງຫຼາ ແລະ ເມືອງໄຊ(ເທດສະບານແຂວງ)ລວມທັງໝົດໄດ້ 7 ຈຸດຄື: ພະແນກສຶກສາທິການ ແລະ ກິລາແຂວງ, ສະໜາມກິລາແຂວງ, ໂຮງຮຽນເຕັກນິກວິຊາຊີບແບບປະສົມ ແຂວງອຸດົມໄຊ, ວິທະຍາໄລລາວນາໆຊາດ ແລະ ຫ້ອງການສຶກສາທິການ ແລະ ກິລາເມືອງຫຼາ, ໂຮງຮຽນ ມສ ເມືອງຫຼາ ແລະ ໂຮງຮຽນປະຖົມສົມບູນ ບ້ານວຽງຄຳ ເມືອງຫຼາ.
ຈຸດປະສົງຂອງການລົງເຄື່ອນໄຫວໃນຄັ້ງນີ້ກໍ່ເພື່ອຊຸກຍູ້, ຕິດຕາມກວດກາການຈັດຕັ້ງປະຕິບັດບັນດາຄາດໝາຍ ຂົງເຂດສຶກສາທິການ ແລະ ກິລາ, ການປັບປຸງຄຸນນະພາບລະບົບການຮຽນ-ການສອນໃນທຸກຊັ້ນສາຍໃນໄລຍະໃໝ່ ແລະ ການຈັດຕັ້ງປະຕິບັດວຽກງານກິລາ-ກາຍະກຳ, ພ້ອມນັ້ນໄດ້ຮັບຟັງການລາຍງານຕາມຄຳຖາມເຈາະຈິ້ມທັງໝົດ 19 ຄຳຖາມ, ນອກຈາກບັນດາຄຳຖາມເຈາະຈິ້ມດັ່ງກ່າວ ທ່ານ ນາງ ມະນີວັນ ເຢຍປາວເຮີ ສສຊ, ຮອງປະທານ(ກວທສ) ສະພາແຫ່ງຊາດ ຍັງໄດ້ຊັກຖາມຫຼາຍໆບັນຫາເພີ້ມເຕີມຢ່າງກົງໄປກົງມາເຊັ່ນ: ການສືບຕໍ່ໂຄງການອາຫານທ່ຽງໃນໂຮງຮຽນ, ການຈັດສັນງົບປະມານຕາມສາຍຕັ້ງຢູ່ຂັ້ນທ້ອງຖິ່ນ, ການແກ້ໄຂບັນຫາຄູເຫຼືອບໍ່ພໍ,ສອນບໍ່ຖືກຊັ້ນ-ສາຍ ແລະ ຄູອາສາສະໝັກ, ການຈັດຕັ້ງປະຕິບັດກິລາກາຍະກຳ ຕາມກອງທຶນພັດທະນາ ແລະ ອື່ນໆ ຈະມີວິທີແກ້ໄຂຄືແນວໃດ ແລະ ຈະສືບຕໍ່ສະເໜີຕໍ່ລັດຖະບານ ແລະ ກະຊວງກ່ຽວຂ້ອງແນວໃດ.
ນອກຈາກນີ້ທ່ານຍັງໄດ້ເນັ້ນໜັກ 2 ວາລະແຫ່ງຊາດ ທີ່ຕິດພັນກັບການຮຽນ-ການສອນ ຄວນມີວິທິຮັບມື ແລະ ວິທີແກ້ໄຂໃນຕໍ່ໜ້າແນວໃດ.
(ຂ່າວ ສພຂ).


text:
ສາຍການບິນ
ສາຍການບິນ (ຝຣັ່ງ: compagnie aérienne, ອັງກິດ: airline) ແມ່ນບ່ອນໃຫ້ບໍລິການຂົນສົ່ງທາງອາກາດສຳລັບຜູ້ໂດຍສານຜູ້ເດີນທາງແລະການຂົນສົ່ງສິນຄ້າ ສາຍການບິນເຊົ່າຫຼືເຈົ້າຂອງຍົນຂອງເຂົາເຈົ້າດ້ວຍເຊິ່ງໃນການຈັດຫາບໍລິການເຫຼົ່ານີ້ແລະອາດເປັນຫຸ້ນສ່ວນຫຼືເປັນພັນທະມິດກັບສາຍການບິນອື່ນເພື່ອປະໂຫຍດຮ່ວມກັນ. ໂດຍທົ່ວໄປ ບໍລິສັດສາຍການບິນໄດ້ຮັບການຍອມຮັບທີ່ມີໃບຮັບຮອງການດຳເນີນການອາກາດ ຫຼືໃບອະນຸຍາດເຊິ່ງອອກໂດຍຮ່າງກາຍການບິນຂອງລັດ. ສາຍການບິນທີ່ແຕກຕ່າງຈາກຜູ້ທີ່ມີຈົດໝາຍດຽວແບກອາກາດຍານຫຼືເຮືອບັນທຸກສິນຄ້າກາຍທາງຫຼາຍຮ້ອຍປະຕິບັດການບໍລິການເຕັມຮູບແບບລະຫວ່າງປະເທດສາຍການບິນຂອງຍົນ. ບໍລິການສາຍການບິນສາມາດແບ່ງເປັນທະວີບພາຍໃນທະວີບປະເທດພູມິພາກຫຼືຕ່າງປະເທດແລະອາດຈະມີການດຳເນີນການໃຫ້ບໍລິການທີ່ກຳໜົດຫຼືການເຊົ່າເໝົາລຳ.
ສາຍການບິນມີຄວາມຫຼາກຫຼາຍ ຕັ້ງແຕ່ເປັນຍົນດ່ຽວເຊິ່ງຂົນສົ່ງຈົດໝາຍຫຼືສິນຄ້າ ຈົນຮອດການບໍລິການເຕັມຮູບແບບໃນລະດັບນານາຊາດ ເຊິ່ງມີຍົນນັບຮ້ອຍ. ການບໍລິການຂອງສາຍການບິນອາດບິນລະຫວ່າງທະວີບ ພາຍໃນທະວີບ ຫຼືພາຍໃນປະເທດ ເຊິ່ງປະເພດຂອງສາຍການບິນໃຫຍ່ ໆ ມີ 2 ປະເພດ ແມ່ນ ສານການບິນໂດຍສານ (Passenger Airlines) ແລະ ສາຍການບິນຂົນສົ່ງສິນຄ້າ (Cargo Airlines).


text:
ຂ່າວສານ
ທ່ານນາຍົກລັດຖະມົນຕີ ຫງວຽນຊວັນຟຸກ ຍ້ອງຍໍຊົມເຊີຍຄະນະພັກການທະຫານສູນກາງ ແລະ ກະຊວງປ້ອງກັນປະເທດ ໃນການປ້ອງກັນ, ສະກັດກັ້ນໂລກລະບາດໂຄວິດ - 19
ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ (ພາບ: baochinhphu.vn)
ເຂົ້າຮ່ວມ ແລະ ກ່າວຄໍາເຫັນຊີ້ນໍາກອງປະຊຸມ, ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ ໄດ້ຍ້ອງຍໍຊົມເຊີຍ ຄະນະພັກການທະຫານສູນກາງ ແລະ ກະຊວງປ້ອງກັນປະເທດ ໄດ້ຊີ້ນໍາ, ນໍາພາທົ່ວກອງທັບຜັນຂະຫຍາຍໜ້າທີ່ຢ່າງຮອບດ້ານ. ພິເສດແມ່ນກອງທັບໄດ້ເສີມຂະຫຍາຍບົດບາດຫຼັກແຫຼ່ງແກ່ນສານ, ນໍາໜ້າໃນການປ້ອງກັນ, ສະກັດກັ້ນໂລກລະບາດໂຄວິດ - 19 ໄດ້ເປັນຢ່າງດີ. ເມື່ອເຕື້ອງເຖິງໜ້າທີວຽກງານໃນ 6 ເດືອນທ້າຍປີ, ທ່ານນາຍົກລັດຖະມົນຕີ ຫງວຽນຊວັນຟຸກ ສະເໜີໃຫ້ ຄະນະພັກການທະຫານສູນກາງ ແລະ ກະຊວງປ້ອງກັນປະເທດ ຊີີ້ນໍາ, ນໍາພາວຽກງານກະກຽມ, ຈັດຕັ້ງກອງປະຊຸມໃຫຍ່ອົງຄະນະພັກຂັ້ນຕ່າງໆໃນກອງທັບໃຫ້ເປັນຢ່າງດີ ເພື່ອກ້າວໄປເຖິງກອງປະຊຸມໃຫຍ່ອົງຄະນະພັກ ຂອງກອງທັບ ຄັ້ງທີີ 11 ໃຫ້ເປັນແບບຢ່າງດີເດັ່ນຢ່າງແທ້ຈິງໃນທົ່ວພັກ. ທ່ານນາຍົກລັດຖະມົນຕີ ຫງວຽນຊວັນຟຸກ ເນັ້ນໜັກວ່າ ນັບແຕ່ນີ້ຈົນຮອດທ້າຍປີ, ປະເທດຊາດຈະສືບຕໍ່ປະເຊີນໜ້າກັບສິ່ງທ້າທາຍກ່ຽວກັບການປົກປັກຮັກສາອະທິປະໄຕທະເລ, ໝູ່ເກາະ ແລະ ຄວາມໝັ້ນຄົງແບບໃໝ່. ສະນັ້ນ, ບັນດາກໍາລັງໃນທົ່ວກອງທັບຕ້ອງຮັກສາທ່າກຽມພ້ອມສູ້ຮົບຢ່າງເຂັ້ມງວດ, ຄຸ້ມຄອງເຂດນ່ານຟ້າ, ນ່ານທະເລ, ຊາຍແດນ, ລະບົບອິນເຕີເນັດ ແລະ ບັນດາບໍລິເວນຈຸດສຸມໃຫ້ແໜ້ນແຟ້ນ ເພື່ອກຽມພ້ອມແກ້ໄຂບັນດາກໍລະນີໃຫ້ເປັນຢ່າງດີ, ປະກອບສ່ວນສໍາຄັນພ້ອມກັບທົ່ວພັກ, ທົ່ວປວງຊົນ ປົກປັກຮັກສາເອກະລາດ, ອະທິປະໄຕ, ເອກະພາບ, ຜືນແຜ່ນດິນອັນຄົບຖ້ວນຂອງຊາດໄວ້ໃຫ້ໝັ້ນຄົງ.
(ແຫຼ່ງຄັດຈາກ VOV)


text:
ຂ່າວສານ
ຫວຽດນາມ ແລະ ການາດາ ເພີ່ມທະວີການພົວພັນມິດຕະພາບ, ການຮ່ວມມື
ທ່ານ ຟ້າມບີ່ງມີງ, ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ແລະ ທ່ານ Harjit Singh Sahan, ລັດຖະມົນຕີກະຊວງປ້ອງກັນປະເທດ ການາດາ
ວັນທີ 4 ມິຖຸນາ, ທີ່ສຳນັກງານກະຊວງການຕ່າງປະເທດ, ທ່ານ ຟ້າມບີ່ງມີງ, ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ໄດ້ໃຫ້ການຕ້ອນຮັບທ່ານ Harjit Singh Sahan, ລັດຖະມົນຕີກະຊວງປ້ອງກັນປະເທດ ການາດາ ພວມມີການຢ້ຽມຢາມ ຫວຽດນາມ ຢ່າງເປັນທາງການແຕ່ວັນທີ 4 – 6 ມິຖຸນາ. ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບີ່ງມີງ ຢັ້ງຢືນວ່າ: ຫວຽດນາມ ຖືເປັນສຳຄັນ ແລະ ປາດຖະໜາຢາກເພີ່ມທະວີການພົວພັນມິດຕະພາບ, ການຮ່ວມມືກັບ ການາດາ ຕາມທິດຮອບດ້ານ, ມີປະສິດທິຜົນ, ແທດຈິງ, ໝັ້ນຄົງ ແລະ ຍາວນານ, ພິເສດ ໃນສະພາບການ 2 ປະເທດນັບມື້ນັບມີການແບ່ງປັນແລກປ່ຽນຫຼາຍຜົນປະໂຫຍດທັງດ້ານສອງຝ່າຍ, ພາກພື້ນ ແລະ ສາກົນ.
ທ່ານຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ຟ້າມບີ່ງມີງ ຢັ້ງຢືນວ່າ ຫວຽດນາມ ຊົມເຊີຍນະໂຍບາຍການຕ່າງປະເທດຂອງ ການາດາ, ໃນນັ້ນຖືເປັນສຳຄັນ ແລະ ເພີ່ມທະວີການພົວພັນກັບ ຫວຽດນາມ, ອາຊຽນ, ເຫັນດີເປັນເອກະພາບຮ່ວມມື 2 ຝ່າຍໃນຂົງເຂດພາກພື້ນ ແລະ ສາກົນ ໃນໄລຍະຈະມາເຖິງຕ້ອງໄດ້ຮັບການເພີ່ມທະວີກ່ວາອີກ ເພື່ອສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາຢູ່ພາກພື້ນ ແລະ ຢູ່ໃນໂລກ; ສືບຕໍ່ສົມທົບກັນຢູ່ບັນດາເວທີປາໄສ ແລະ ກົນໄກຫຼາຍຝ່າຍສຳຄັນຄື: ສປຊ, APEC, ຮ່ວມມືກັບ ອາຊຽນ, ຮ່ວມມືໃນ CPTPP… ທ່ານລັດຖະມົນຕີ Harjit Singh Sahan ຢັ້ງຢືນວ່າ: ຫວຽດນາມ ແມ່ນຄູ່ຮ່ວມມືສຳຄັນຂອງ ການາດາ ຢູ່ພາກພື້ນ ແລະ ປາດຖະໜາຢາກສ້າງຕັ້ງການພົວພັນມິດຕະພາບ, ການຮ່ວມມືອັນຍາວນານກັບ ຫວຽດນາມ, ໃນນັ້ນມີການຮ່ວມມືດ້ານປ້ອງກັນຊາດ.
ກ່ຽວກັບບັນຫາສາກົນ ແລະ ພາກພື້ນ, ສອງຝ່າຍຢັ້ງຢືນຫຼັກໝັ້ນສະໜັບສະໜູນແກ້ໄຂບັນດາຄວາມຂັດແຍ້ງກັນຢູ່ທະເລຕາເວັນອອກ ໂດຍສັນຕິວິທີ, ບໍ່ນຳໃຊ້ກຳລັງອາວຸດ ແລະ ນາບຂູ່ນຳໃຊ້ກຳລັງອາວຸດ, ເຄົາລົບບັນດາວິວັດການທາງການທູດ ແລະ ນິຕິກຳ, ບົນພື້ນຖານກົດໝາຍສາກົນໃນນັ້ນມີສົນທິສັນຍາກົດໝາຍວ່າດ້ວຍທະເລ 1982, ຖະແຫຼງການວ່າດ້ວຍການປະພຶດຂອງບັນດາຝ່າຍຢູ່ທະເລຕາເວັນອອກ (DOC) ແລະ ມຸ່ງໄປເຖິງກົດແຫ່ງການປະພຶດຂອງບັນດາຝ່າຍຢູ່ທະເລຕາເວັນອອກ (COC).
(ແຫຼ່ງຄັດຈາກ VOV)


text:
ຕອນເຊົ້າວັນທີ 25 ກັນຍາ 2020 ທີ່ໂຮງແຮມດອນຈັນພາເລດ ນະຄອນຫລວງວຽງຈັນ ກະຊວງສຶກສາທິການ ແລະ ກິລາ ຮ່ວມກັບກະຊວງຖະແຫລງຂ່າວ ວັດທະນະທໍາ ແລະ ທ່ອງທ່ຽວ, ອົງການຢູນີເຊັບ ແລະສະຖານທູດຍີ່ປຸ່ນປະຈໍາລາວ ໄດ້ຈັດພິທີເປີດໂຕ ລາຍການ ໂທລະພາບ ສຳລັບເດັກກ່ອນໄວຮຽນ ເຮືອນຂອງຂ້ອຍ ເພື່ອໃຫ້ຄວາມ ຮູ້ກ່ຽວກັບການປ້ອງການ ແລະ ຄວບຄຸມ ພະຍາດໂຄວິດ-19.
ເຂົ້າຮ່ວມໃນພິທີມີ ທ່ານນາງ ຂັນທະລີ ສິຣິພົງພັນ, ຮອງລັດຖະມົນຕີ ກະຊວງສຶກສາທິການ ແລະ ກິລາ, ທ່ານ ວັນສີ ກົວມົວ, ຮອງລັດຖະມົນຕີ ກະຊວງຖະແຫລງຂ່າວ ວັດທະນະທໍາ ແລະ ທ່ອງທ່ຽວ, ທ່ານ ນາງ ເພຍ ບຣິດໂຕ, ຜູ້ຕາງຫນ້າ ອົງການ ຢູນີເຊັບ ປະຈໍາ ສປປ ລາວ, ທ່ານ keizo TAKEWAKA ເອກອັກຄະລັດຖະທູດ ຍີ່ປຸ່ນ ປະຈໍາ ສປປ ລາວ ແລະ ພາກສ່ວນກ່ຽວຂ້ອງ.
ລາຍການໂທລະພາບ ສຳລັບການພັດທະນາເດັກກ່ອນໄວຮຽນ ຊຸດໃຫມ່ ມີທັງໝົດ 10 ຕອນ ເລີ່ມອອກອາກາດ ແຕ່ວັນທີ 26 ກັນຍານີ້ ເປັນຕົ້ນໄປ, ທາງໂທລະພາບແຫ່ງຊາດ, ໂທລະພາບລາວສະຕາ ແລະ ສະຖານີໂທລະພາບ ຂອງກະຊວງສຶກສາທິການ ແລະ ກິລາ ຊ່ອງ 8 ຂອງສັນຍານດາວທຽມ ລາວເແຊັດ (LaoSat Channel 8) ແລະ ໂທລະພາບແຂວງຕ່າງໆ.
ລາຍການໂທລະພາບ ສໍາລັບເດັກກ່ອນໄວຮຽນ ຊຸດນີ້ ໄດ້ຮັບການສະຫນັບສະຫນູນ ຈາກລັດຖະບານຍີ່ປຸ່ນ ເພື່ອຕອບໂຕ້ການລະບາດພະຍາດໂຄວິດ-19. ໂດຍຈະເຜີຍແຜ່ໃນ ສື່ສັງຄົມອອນລາຍ ແລະ ຢູທູບ ອີກດ້ວຍ.
ທ່ານ ນາງ ຂັນທະລີ ສິຣິພົງພັນ, ຮອງລັດຖະມົນຕີ ກະຊວງສຶກສາທິການ ແລະ ກິລາ ມີຄໍາເຫັນໃນພິທີວ່າ: “ເດັກທີ່ ໄດ້ຜ່ານການສຶກສາກ່ອນໄວຮຽນ ໃນລະບົບ ຫລື ນອກລະບົບ, ໄດ້ຮັບໂອກາດຮໍ່າຮຽນ ແລະ ການພັດທະນາ ແມ່ນສາມາດເຂົ້າໂຮງຮຽນປະຖົມ ໄດ້ທັນເວລາ ແລະ ມີຄວາມພ້ອມດີກວ່າ ເດັກທີ່ບໍ່ໄດ້ເຂົ້າຫ້ອງກຽມປະຖົມ. ພວກເຮົາຫວັງວ່າ ລາຍການໂທລະພາບ ສຳລັບເດັກກ່ອນໄວຮຽນ ເຮືອນຂອງຂ້ອຍ ສຳລັບເດັກ ອາຍຸຕໍ່າກວ່າ 6 ປີ, ຈະປະກອບສ່ວນໃນການສ້າງຄວາມພ້ອມ ໃນການເຂົ້າໂຮງຮຽນປະຖົມ ຂອງເດັກນ້ອຍລາວ.”
ຕົວລະຄອນເອກ ຂອງລາຍການໂທລະພາບ ສຳລັບເດັກກ່ອນໄວຮຽນ ທີ່ຜະລິດ ດ້ວຍຄົນລາວ ໃນ ສປປ ລາວ, ແມ່ນປະກອບດ້ວຍ ທ້າວຄໍາຮູ້ ອາຍຸ 6 ປີ (ອ້າຍ) ທີ່ຮຽນ ຊັ້ນປະຖົມ, ແລະ ນາງຄໍາຫລ້າ ອາຍຸ 5 ປີ (ນ້ອງ) ທີ່ຮຽນຢູ່ ຫ້ອງກຽມປະຖົມ. ນອກຈາກນີ້ ຍັງມີຕົວລະຄອນອື່ນໆ ເຊ່ນ: ພໍ່, ແມ່ ແລະ ແມ່ເຖົ້າ. ເພງ ແລະເນື້ອໃນເລື້ອງ ແມ່ນແບບລາວພື້ນບ້ານ. ໂຄງການນີ້ ແມ່ນ ລວມເອົາບັນດາ ນັກສິນລະປິນລາວ ທີ່ມີພອນສະຫວັນ ແລະ ມີແນວຄິດສ້າງສັນ ລວມທັງໄວຫນຸ່ມ ແລະ ຍັງສ້າງຄວາມສາມາດໃຫ້ເຂົາເຈົ້າດ້ວຍ.
ໂອກາດດຽວກັນນີ້ ທ່ານ ວັນສີ ກົວມົວ, ຮອງລັດຖະມົນຕີ ກະຊວງຖະແຫລງຂ່າວ ວັດທະນະທໍາ ແລະ ທ່ອງທ່ຽວ ກ່າວວ່າ: “ພວກເຮົາ ມີຄວາມເພິງພໍໃຈທີ່ສຸດ ຕໍ່ຜົນງານການຜະລິດ ລາຍການໂທລະພາບສຳລັບເດັກກ່ອນໄວຮຽນຊຶ່ງເປັນຫມາກຜົນ ຂອງການຮ່ວມມືອັນແຫນ້ນແຟ້ນ ລະຫວ່າງ ກະຊວງສຶກສາທິການ ແລະ ກິລາ, ກະຊວງຖະແຫລງຂ່າວ ວັດທະນະທໍາ ແລະ ທ່ອງທ່ຽວ, ໂທລະພາບລາວສະຕາ, ທີມງານຜະລິດກາຕູນ ແລະ ອົງການຢູນີເຊັບ. ລາຍການກາຕູນທັງໝົດ 10 ຕອນນີ້ ຈະເຮັດໃຫ້ເດັກໄດ້ຮຽນຮູ້ ທັກສະໃນການຢູຢ່າງປອດໄພ ແລະ ມີສຸຂະພາບແຂງແຮງ ໃນໄລຍະທີ່ມີການລະບາດຂອງພະຍາດ, ພ້ອມດຽວກັນນັ້ນ ເດັກກໍຍັງຈະໄດ້ສືບຕໍ່ຮຽນຮູ້ ພື້ນຖານຕ່າງໆ ເຊັ່ນ ພະຍັນຊະນະ, ການນັບເລກ, ສີ, ຮູບຊົງຕ່າງໆ, ຊື່ຂອງດອກໄມ້, ສັດ, ແລະ ສິ່ງອື່ນໆ.”
ລາຍການໂທລະພາບ ສຳລັບເດັກກ່ອນໄວຮຽນ ເຮືອນຂອງຂ້ອຍ, ຍັງໄດ້ປະກອບສ່ວນເຂົ້າໃນການພັດທະນາ ດ້ານຮ່າງກາຍ, ຄວາມຮູ້ຄວາມເຂົ້າໃຈດ້ານສັງຄົມ ແລະ ອາລົມຂອງເດັກ, ລວມທັງວິທີແກ້ໄຂບັນຫາ, ການຮັບມືກັບສະຖານະການຫຍຸ້ງຍາກ, ຄວາມສາມາດ ໃນການເຮັດວຽກຮ່ວມກັບຄົນອື່ນ, ຈິນຕະນາການ, ຄວາມຮັບຜິດຊອບ ແລະ ການຄວບຄຸມອາລົມ. ສິ່ງທີ່ສຳຄັນທີ່ສຸດແມ່ນ ເດັກຈະຮຽນຮູ້ທັກສະທຸກຢ່າງ ໃນເວລາເຂົາເຈົ້າມ່ວນຊື່ນໄປກັບການຫລິ້ນ.
ທ່ານ ນາງ ເພຍ ບຣິດໂຕ, ຜູ້ຕາງຫນ້າ ອົງການ ຢູນີເຊັບ ປະຈໍາ ສປປ ລາວ, ກ່າວເຖິງຄວາມສຳຄັນ ໃນການພັດທະນາເດັກ ຂອງລັດຖະບານ ແລະ ໄດ້ເຫນັ້ນຫນັກວ່າ: “ໃນໄລຍະຕົ້ນຂອງຊີວິດ, ສະໝອງຂອງເດັກນ້ອຍ ຈະສ້າງການເຊື່ອມຕໍ່ ໃນອັດຕາທີ່ໜ້າຕົກໃຈ. ໃນຂະບວນການເສີມສ້າງສະໝອງ, ການເຊື່ອມຕໍ່ລະບົບປະສາດໄດ້ຖືກສ້າງຂື້ນ ໂດຍພັນທຸກຳ ແລະ ຜ່ານປະສົບການໃນຊີວິດ, ຄືການໄດ້ຮັບໂພຊະນາການທີ່ດີ ແລະ ການກະຕຸ້ນສະໝອງ ແມ່ນຈາກການປາກເວົ້າ, ຫຼິ້ນ ແລະ ຄວາມເອົາໃຈໃສ່ຈາກຜູ້ດູແລ. ການປະສົມປະສານຂອງພັດທະນາການທາງທຳມະຊາດ ແລະ ການລ້ຽງດູ ແມ່ນການສ້າງຮາກຖານ ໃຫ້ກັບອະນາຄົດຂອງເດັກ. ດ້ວຍເຫດນີ້, ລາຍການກາຕູນ ເຮືອນຂອງຂ້ອຍ ຈຶ່ງມີຄວາມສຳຄັນຫຼາຍ, ເພາະວ່າການກະຕຸ້ນສະໝອງ ຂອງເດັກນ້ອຍຜ່ານການຫຼີ້ນ ແມ່ນຈະຊ່ວຍໃຫ້ພວກເຂົາເລີ່ມຕົ້ນຊີວິດທີ່ດີທີ່ສຸດ.”
ການກະຕຸ້ນທີ່ຖືກຕ້ອງ ໃນເວລາທີ່ເໝາະສົມ ຈະຊ່ວຍເສີມສ້າງພັດທະນາການ, ທຳລາຍວົງຈອນຂອງຄວາມບໍ່ສະເໝີພາບລະຫວ່າງໄວອາຍຸ ແລະ ໃຫ້ຕົ້ນທຶນຊີວິດທີ່ເທົ່າທຽມກັນແກ່ເດັກທຸກຄົນ. ສຳລັບເດັກນ້ອຍທີ່ເກີດໃນຄອບຄົວທີ່ຂາດເຂີນ, ຖ້າມີການກະຕຸ້ນຕັ້ງແຕ່ເລີ່ມຕົ້ນ, ໃນຂະນະທີ່ສະໝອງມີການຂະຫຍາຍໂຕຢ່າງວ່ອງໄວນັ້ນ, ຈະຊ່ວຍປ້ອງກັນຈາກອັນຕະລາຍ ແລະ ຊ່ວຍເສີມສ້າງຄວາມເຂັ້ມແຂງ.
ການລົງທືນໃນການພັດທະນາເດັກກ່ອນໄວຮຽນ ແມ່ນວິທີການທີ່ຄຸ້ມຄ່າໃນການເສີມຂະຫຍາຍຄວາມຈະເລີນກ້າວໜ້າຮ່ວມກັນ, ສົ່ງເສີມການເຕີບໂຕຂອງເສດຖະກິດແບບສ່ວນຮ່ວມ, ຂະຫຍາຍໂອກາດທີ່ເທົ່າທຽມກັນ ແລະ ລົບລ້າງຄວາມທຸກຍາກ. ສຳລັບທຸກໆ 1 ໂດລາສະຫະລັດ ໃນການລົງທຶນເພື່ອການພັດທະນາເດັກກ່ອນໄວຮຽນ ຈະໄດ້ຮັບຜົນຕອບແທນສູງເຖິງ 13 ໂດລາສະຫະລັດ.
ໃນໄລຍະຜ່ານມາ ລັດຖະບານຍີ່ປຸ່ນ ໄດ້ໃຫ້ການຊ່ວຍເຫລືອທາງດ້ານວິຊາການ ແລະ ອຸປະກອນທາງດ້ານການແພດ ມູນຄ່າ ປະມານ 4 ລ້ານໂດລາສະຫະລັດ ໂດຍຜ່ານອົງການ ຈັດຕັ້ງສາກົນໃຫ້ແກ່ລັດຖະບານລາວ. ພ້ອມນີ້ ຍັງໄດ້ໃຫ້ການ ຊ່ວຍເຫຼືອທາງດ້ານອຸປະກອນການແພດ ມູນຄ່າປະມານ 13,6 ລ້ານໂດລາສະຫະລັດ ເພື່ອສະຫນັບສະຫນູນ ການສະກັດກັ້ນ ການລະບາດ ຂອງ COVID-19.
ປີນີ້ແມ່ນ ຄົບຮອບ 65 ປີ ຂອງສາຍພົວພັນ ດ້ານການທູດຍີ່ປຸ່ນ – ລາວ ແລະ ຄົບຮອບ 5 ປີ ຂອງ ການພົວພັນຄູ່ຮ່ວມມືສອງຝ່າຍ ດ້ານຍຸດທະສາດ. ຍີ່ປຸ່ນເປັນຄູ່ຮ່ວມມືຍຸດທະສາດ ຂອງ ສປປ ລາວ. ໃນນາມທີ່ເປັນຄູ່ຮ່ວມມືດ້ານຍຸດທະສາດຂອງ ສປປ ລາວ, ປະເທດຍີ່ປຸ່ນ ຈະສືບຕໍ່ສະໜັບ ສະໜູນ ຄວາມພະຍາຍາມຂອງລັດຖະບານລາວ ໃນການແກ້ໄຂສະຖານະການທີ່ຫຍຸ້ງຍາກນີ້.
ສ່ວນອົງການສະຫະປະຊາຊາດສຳລັບເດັກ ຫລື UNICEF ໄດເຮັດວຽກໃນບາງສະຖານທີ່ ທຸລະກັນດານທີ່ສຸດໃນໂລກ, ເພື່ອເຂົ້າເຖິງເດັກນ້ອຍທີ່ດ້ອຍໂອກາດທີ່ສຸດໃນໂລກ. ໃນ 190 ປະເທດ ແລະ ເຂດພື້ນທີ່ປົກຄອງພິເສດ, ໂດຍໄດ້ເຮັດວຽກເພື່ອເດັກນ້ອຍທຸກໆຄົນ, ຢູ່ໃນທຸກແຫ່ງຫົນ, ເພື່ອສ້າງໂລກທີ່ດີໃຫ້ແກ່ເດັກທຸກຄົນ.


text:
ທ່ານເລຂາທິການໃຫຍ່ ຫງວຽນຝູຈ້ອງ ຕີລາຄາສູງຄວາມໝາຍຂອງການຢ້ຽມຢາມໃນປີ ສາມັກຄີມິດຕະພາບ ຫວຽດນາມ - ລາວ 2022 ແລະ ສອງຝ່າຍຫາກໍ່ສົມທົບກັນຈັດຕັ້ງ ພິທີສະເຫຼີມສະຫຼອງ 60 ປີແຫ່ງວັນສ້າງຕັ້ງການພົວພັນທາງການທູດ ແລະ 45 ປີແຫ່ງວັນເຊັນສົນທິສັນຍາ ມິດຕະພາບ ແລະ ການຮ່ວມມື ຫວຽດນາມ - ລາວຢູ່ນະຄອນຫຼວງຂອງສອງປະເທດຢ່າງສຳເລັດຜົນ. ທ່ານເລຂາທິການໃຫຍ່ ຫງວຽນຝູຈ້ອງ ຕີລາຄາສູງຕໍ່ຜົນການຮ່ວມມືນັບມື້ນັບມີປະສິດທິຜົນລະຫວ່າງສອງນະຄອນຫຼວງ; ທ່ານຫວັງວ່າ ນະຄອນຫຼວງວຽງຈັນຈະສືບຕໍ່ສົມທົບກັນ ຢ່າງແໜ້ນແຟ້ນ, ຮ່ວມມືກັບນະຄອນຫຼວງຮ່າໂນ້ຍ ແລະ ບັນດາແຂວງ, ນະຄອນຂອງ ຫວຽດນາມ ເພີ່ມທະວີການແລກປ່ຽນຂໍ້ມູນຂ່າວສານ, ແບ່ງປັນບົດຮຽນປະສົບການ ຢ່າງຮອບດ້ານໃນທຸກຂົງເຂດ ແລະ ສອງນະຄອນຫຼວງຕ້ອງແຂ່ງຂັນກັນ ພ້ອມກັນປະຕິບັດມະຕິກອງປະຊຸມໃຫຍ່ຂອງແຕ່ລະພັກຢ່າງມີໄຊ.
ທ່ານ ອານຸພາບ ຕຸນາລົມ ຂໍຖືເປັນກຽດສົ່ງຄຳຢຶ້ຢາມຖາມຂ່າວທີ່ອົບອຸ່ນຂອງທ່ານເລຂາທິການໃຫຍ່, ປະທານປະເທດລາວ ທອງລຸນ ສີສຸລິດ ຕໍ່ການເລຂາທິການໃຫຍ່ ຫງວຽນຝູຈ້ອງ; ທ່ານສະແດງຄວາມເຊື່ອໝັ້ນວ່າ ພາຍໃຕ້ການນຳພາຂອງພັກກອມມູນິດ ຫວຽດນາມ ໂດຍທ່ານເລຂາທິການໃຫຍ່ ຫງວຽນຝູຈ້ອງນຳໜ້າ, ປະຊາຊົນ ຫວຽດນາມ ຈະສືບຕໍ່ຍາດໄດ້ຜົນງານໃໝ່ ໃຫຍ່ຫຼວງຫຼາຍຢ່າງຕື່ມອີກ.
vovworld.vn


text:
ການທ່ອງທ່ຽວຈາໄມກາ ລັດຖະມົນຕີ, ທ່ານ ຮສ. Edmund Bartlett, ໄດ້ຖືກເຊື້ອເຊີນໃຫ້ເຂົ້າຮ່ວມໃນງານວາງສະແດງການທ່ອງທ່ຽວທີ່ຄາດວ່າຈະຫຼາຍໃນງານວາງສະແດງການທ່ອງທ່ຽວຍີ່ປຸ່ນ 2022, ບ່ອນທີ່ທ່ານຈະຊອກຫາຄວາມສະດວກໃນການສົນທະນາທີ່ສໍາຄັນເປັນສ່ວນຫນຶ່ງຂອງຄວາມພະຍາຍາມເພື່ອເຂົ້າສູ່ຕະຫຼາດອາຊີ.
ງານຕະຫຼາດນັດການຄ້າການທ່ອງທ່ຽວລວມໝູ່ທີ່ມີຊື່ວ່າ: “ໜຶ່ງໃນງານວາງສະແດງການຄ້າການທ່ອງທ່ຽວທີ່ໃຫຍ່ທີ່ສຸດໃນໂລກ” ຈະດຳເນີນແຕ່ວັນທີ 22 ຫາວັນທີ 25 ກັນຍາ 2022 ແລະ ເຕົ້າໂຮມບັນດາຜູ້ທີ່ສຳຄັນຈາກຂະແໜງການທ່ອງທ່ຽວ ແລະ ສາຂາທຸລະກິດການທ່ອງທ່ຽວຂອງໂລກ. ມັນຄາດວ່າຈະສະເຫນີໂອກາດຫຼາຍຢ່າງ, ລວມທັງກອງປະຊຸມທຸລະກິດ, ແລະການສົ່ງເສີມທຸລະກິດກັບທຸລະກິດໂດຍກົງແລະທຸລະກິດກັບລູກຄ້າ.
ທ່ານ Bartlett ກ່າວວ່າ ທ່ານຫວັງວ່າຈະມີໂອກາດທີ່ຈະຊຸກຍູ້ສາຍພົວພັນທາງບວກທີ່ມີຢູ່ລະຫວ່າງຈາໄມກາກັບຍີ່ປຸ່ນ, ເພື່ອຊຸກຍູ້ການຮ່ວມມືດ້ານການທ່ອງທ່ຽວເຊັ່ນດຽວກັນ. ສົ່ງເສີມ Jamaica ທີ່ງານວາງສະແດງການເດີນທາງ.
ລັດຖະມົນຕີ Bartlett ກ່າວວ່າ "ງານວາງສະແດງການທ່ອງທ່ຽວຍີ່ປຸ່ນ 2022 ຈະສະຫນອງເວທີທີ່ສໍາຄັນຫຼາຍສໍາລັບ Jamaica ເພື່ອສ້າງຄູ່ຮ່ວມງານທີ່ສໍາຄັນຍ້ອນວ່າພວກເຮົາພະຍາຍາມເຂົ້າໄປໃນຕະຫຼາດອາຊີທີ່ມີລາຍໄດ້ຫຼາຍ," Bartlett ກ່າວ.
ລາວເນັ້ນໜັກວ່າ:
"ພວກເຮົາໄດ້ວາງພື້ນຖານສໍາລັບການເຕີບໂຕຂອງນັກທ່ອງທ່ຽວອອກຈາກຕະຫຼາດອາຊີໃນສອງສາມປີຜ່ານມາ."
"ດັ່ງນັ້ນ, ການມີສ່ວນຮ່ວມຂອງພວກເຮົາໃນເຫດການທີ່ສໍາຄັນນີ້ແມ່ນຂ້ອນຂ້າງທັນເວລາທີ່ພວກເຮົາຊອກຫາຕະຫຼາດໃຫມ່ແລະໃຫມ່ໃນຍຸກຫລັງ COVID-19, ເປັນສ່ວນຫນຶ່ງຂອງການຂັບເຄື່ອນຂອງພວກເຮົາເພື່ອຊຸກຍູ້ການມາຮອດແລະລາຍໄດ້ເພື່ອໃຫ້ເກີນລະດັບບັນທຶກກ່ອນ COVID-XNUMX ຂອງພວກເຮົາ, ” ລາວກ່າວຕື່ມວ່າ.
ໃນໄລຍະການຢ້ຽມຢາມຂອງທ່ານລັດຖະມົນຕີ Bartlett ແມ່ນຄາດວ່າຈະພົບປະກັບເຈົ້າຫນ້າທີ່ຂັ້ນສູງລັດຖະບານແລະນັກທຸລະກິດ, ລວມທັງລັດຖະມົນຕີການຕ່າງປະເທດຍີ່ປຸ່ນ, ທ່ານ Shunsuke TAKEI; ທ່ານ Hiroyuki Takahashi ປະທານສະມາຄົມນັກທ່ອງທ່ຽວຍີ່ປຸ່ນ (JATA) ແລະ ປະທານອົງການທ່ອງທ່ຽວຍີ່ປຸ່ນ JTB Corporation; ແລະ ຮອງປະທານອາວຸໂສຂອງອົງການຮ່ວມມືສາກົນຍີ່ປຸ່ນ (JICA), ທ່ານນາງ Sachiko Imoto.
ທ່ານລັດຖະມົນຕີການທ່ອງທ່ຽວຍັງຊີ້ອອກວ່າ, ລາວລໍຖ້າການສົນທະນາແລະການແລກປ່ຽນຄວາມເຂົ້າໃຈທີ່ຈະອອກມາຈາກງານວາງສະແດງ. ທ່ານ Bartlett ຍັງຈະເປັນຕົວແທນຂອງຈາໄມກາຢູ່ທີ່ງານສົບແຫ່ງລັດຂອງອະດີດນາຍົກລັດຖະມົນຕີຍີ່ປຸ່ນ Shinzo Abe. ອະດີດນາຍົກລັດຖະມົນຕີ, ຜູ້ນໍາທີ່ດໍາລົງຊີວິດຍາວທີ່ສຸດໃນຍີ່ປຸ່ນສະໄຫມນີ້, ໄດ້ຖືກຍິງຕາຍໃນວັນທີ 8 ກໍລະກົດ.
ໃນຂະນະທີ່ຢູ່ໃນປະເທດຍີ່ປຸ່ນ, ລັດຖະມົນຕີ Bartlett ຍັງຈະເຂົ້າຮ່ວມໃນສະບັບທີ 9 ຂອງ Global Tourism Resilience and Crisis Management Centre (GTRCMC) Virtual Edmund Bartlett Lecture Series. ເຫດການດັ່ງກ່າວຈະເປັນກິດຈະກໍາທີ່ສໍາຄັນສໍາລັບອາທິດປູກຈິດສໍານຶກດ້ານການທ່ອງທ່ຽວ (TAW) 2022, ເຊິ່ງດໍາເນີນຢູ່ໃນທ້ອງຖິ່ນແຕ່ວັນທີ 25 ກັນຍາຫາວັນທີ 1 ຕຸລາ.UNWTO(vovworld)- ວັນທ່ອງທ່ຽວໂລກຈັດຂຶ້ນໃນວັນທີ 27 ກັນຍານີ້, ດ້ວຍຫົວຂໍ້ວ່າ: “ການທ່ອງທ່ຽວຄິດຄືນໃໝ່.”
ກິດ ຈະ ກໍາ ອື່ນໆ ລວມ ມີ ການ ບໍ ລິ ການ ສາດ ສະ ຫນາ ຈັກ Thanksgiving ໃນ ວັນ ອາ ທິດ, ເດືອນ ກັນ ຍາ 25; Style Jamaica Runway Show ໃນວັນຈັນ, ເດືອນກັນຍາ 26; ກອງປະຊຸມ Visionary Opportunities ການທ່ອງທ່ຽວໃນວັນອັງຄານ 27 ກັນຍາ; forum ຊາວຫນຸ່ມໃນວັນພຸດ, 28 ກັນຍາ; ກອງປະຊຸມຄວາມຮູ້ virtual ພິເສດໃນວັນພະຫັດ, ເດືອນກັນຍາ 29; ການເປີດຕົວຢ່າງເປັນທາງການຂອງ Innovation-Based Tourism Incubator ໃນວັນສຸກ, 30 ກັນຍາ; ໂຮງຮຽນເວົ້າມີສ່ວນພົວພັນຈາກວັນຈັນ, ກັນຍາ 26, ຫາວັນສຸກ, ກັນຍາ 30; ແລະການແຂ່ງຂັນໂປສເຕີໄວຫນຸ່ມ.
ລັດຖະມົນຕີ Bartlett ໄດ້ອອກຈາກເກາະໃນມື້ນີ້, (ວັນຈັນ, 19 ກັນຍາ), ແລະກໍານົດຈະກັບຄືນມາໃນວັນພຸດ, 28 ກັນຍາ 2022.


text:
ECO MATT PP -180
ECO MATT PP -180
ລາຍລະອຽດຜະລິດຕະພັນ
ປ້າຍກຳກັບສິນຄ້າ
ລາຍລະອຽດຂອງຜະລິດຕະພັນ: ເຈ້ຍ inkjet matte Eco-Solvent ກ້ຽງ, ໂຄງປະກອບການຂອງຜິວຫນັງກ້ຽງກ້ຽງໄດ້ຮັບການອອກແບບເພື່ອຮັກສາລັກສະນະທໍາມະຊາດຂອງເຈ້ຍສີຂາວກ້ຽງໃນຂະນະທີ່ຮັກສາຄວາມງາມທໍາມະຊາດທີ່ຈໍາເປັນທີ່ຕ້ອງການຂອງສິລະປິນ.ໃຊ້ເຈ້ຍ inkjet matte Eco-Solvent ກັບເຄື່ອງພິມຂອງທ່ານເພື່ອຜົນໄດ້ຮັບທີ່ຊັດເຈນ, ແຫຼມແລະຮູບພາບທີ່ມີສີສັນສົດໃສ.ມັນເປັນທາງເລືອກທີ່ດີເລີດສໍາລັບຮູບພາບທີ່ມີຄຸນນະພາບການນໍາສະເຫນີເປັນມືອາຊີບສູງສຸດທຸກຄັ້ງ.ການພິມ inkjet ເຈ້ຍ pp ແມ່ນປ້າຍໂຄສະນາຮູບເງົາທີ່ສູງທີ່ສຸດຂອງພວກເຮົາ.ມັນທົນທານຕໍ່ນ້ຳຕາໄດ້ດີກວ່າ ແລະ ການເຄືອບດ້ວຍຮູຂຸມຂົນຈຸນລະພາກເຮັດໃຫ້ມັນສາມາດຜະລິດຮູບພາບທີ່ມີຄຸນນະພາບຂອງຮູບພາບໄດ້ ແລະເຮັດໃຫ້ມັນເປັນສື່ທີ່ເໝາະສົມສຳລັບປ້າຍໃນອາຄານ.ໃຊ້ກັບສານລະລາຍ eco, solvent ແລະ uv ink.ບໍ່ຈໍາເປັນຕ້ອງ lamination ເວັ້ນເສຍແຕ່ວ່າການຜະລິດທີ່ສູງຂຶ້ນແມ່ນຈໍາເປັນ.
ນ້ໍາຫນັກ: 120g / ຕາແມັດ
ວັດສະດຸພື້ນຖານ: polypropylene 100%.
ການເຄືອບດ້ານ: ສີຂາວສົດໃສ & Matt
ຫມຶກທີ່ເຫມາະສົມ: Eco solvent, solvent, uv ink
ແກນເຈ້ຍ: 3 ນິ້ວ
ຂະໜາດສິນຄ້າ: 0.914/1.07/1.27/1.37/1.52*30M
ຄໍາຮ້ອງສະຫມັກ:
ການສະແດງລະບົບກອບ
ລະບົບການສະແດງຜົນ
Shawei Digital ຕັ້ງຢູ່ໃນແຂວງ Zhejiang, ສ້າງຕັ້ງຂຶ້ນໃນປີ 1998, ເປັນມືອາຊີບອຸປະກອນການໂຄສະນາການຜະລິດແລະຄໍາຮ້ອງສະຫມັກ.Shawei Digital ເປັນເຈົ້າຂອງ 11 ສາຂາໃນທົ່ວປະເທດຈີນ, ທຸລະກິດແມ່ນກວມເອົາຈາກການຜະລິດ, ການຂາຍ, ການສົ່ງອອກແລະການພິມ.
ຄຸນນະພາບຜະລິດຕະພັນທັງຫມົດຖືກຄວບຄຸມຢ່າງຈິງຈັງໂດຍລະບົບ QC ຂອງພວກເຮົາ, ລາຍການທັງຫມົດແມ່ນຜະລິດຢູ່ໃນຮ້ານເຮັດວຽກທີ່ບໍ່ມີຂີ້ຝຸ່ນແລະພວກເຮົາມີ R & D ຂອງພວກເຮົາເອງເພື່ອກວດກາເບິ່ງຄວາມຄືບຫນ້າທັງຫມົດ. ໃນເວລານີ້, ການໄຫຼ QC ຈະໃຊ້ອຸປະກອນຂັ້ນສູງເພື່ອກວດກາເບິ່ງ inline ຈາກວັດຖຸດິບຈົນເຖິງຂັ້ນສຸດທ້າຍ. ຜະລິດຕະພັນ.
ສະມາຊິກຄອບຄົວ Shawei ຂອງພວກເຮົາປະຕິບັດທຸກລາຍລະອຽດຢ່າງຈິງຈັງ.ພວກເຮົາກໍາລັງອາໄສຢູ່ທີ່ນີ້ແລະການຂະຫຍາຍຕົວຮ່ວມກັບບໍລິສັດຂອງທ່ານ.Shawei , MOYU , Gomay ບາງຍີ່ຫໍ້ໄດ້ຮັບຊື່ສຽງທີ່ດີໃນຕະຫຼາດຂອງພວກເຮົາແລະພວກເຮົາໄດ້ສະຫນອງການແກ້ໄຂທີ່ກົງກັນສໍາລັບບາງວິສາຫະກິດທີ່ມີຊື່ສຽງເຊັ່ນ Walmart, DHL, Pepsi ແລະອື່ນໆ.
ເພື່ອສະຫນອງການບໍລິການທີ່ດີກວ່າໃຫ້ແກ່ຕະຫຼາດຂອງພວກເຮົາ, ພວກເຮົາສະເຫມີເຂົ້າຮ່ວມງານວາງສະແດງທົ່ວໂລກ, ເກັບກໍາຂໍ້ຄິດເຫັນຂອງລູກຄ້າຂອງພວກເຮົາແລະພັດທະນາລາຍການໃຫມ່ສໍາລັບພວກເຂົາ. ເນື່ອງຈາກວ່າການສະຫນອງຜະລິດຕະພັນ "ມີປະສິດທິພາບ, ສີແລະຍືດຫຍຸ່ນ", ພວກເຮົາໄດ້ຮັບຄໍາຄິດເຫັນທີ່ດີຈາກຕະຫຼາດ. .


text:
ຕອນບ່າຍວັນທີ 04 ສິງຫາ, ຢູ່ນະຄອນຫຼວງ ພະນົມເປັນ, ປະເທດ ກຳປູເຈຍ, ທ່ານລັດຖະມົນຕີການຕ່າງປະເທດ ຫວຽດນາມ ບຸຍແທັງເຊີນ ສືບຕໍ່ມີການເຄື່ອນໄຫວໃນຂອບເຂດກອງປະຊຸມລັດຖະມົນຕີການຕ່າງປະເທດ ອາຊຽນ ຄັ້ງທີ 55 (AMM-55) ແລະ ບັນດາກອງປະຊຸມທີ່ກ່ຽວຂ້ອງ, ພ້ອມກັບບັນດາປະເທດ ອາຊຽນ ຈັດກອງປະຊຸມກັບ ອາເມລິກາ, ອິນເດຍ, ອົດສະຕາລີ, ການາດາ, ນິວຊີແລນ, ສະຫະພາບເອີລົບ (ອີຢູ) ແລະ ສະຫະພັນ ລັດເຊຍ.
ທີ່ບັນດາກອງປະຊຸມ, ທ່ານລັດຖະມົນຕີ ບຸ່ຍແທັງເຊີນ ພ້ອມກັບຄູ່ຮ່ວມຕຳແໜ່ງ ອາຊຽນ ແລະ ຄູ່ຮ່ວມມື ໄດ້ສະຫງວນເວລາຫຼາຍ ເພື່ອເປັນເອກະພາບການກຳນົດທິດໃນອະນາຄົດ ແລະ ແລກປ່ຽນທັດສະນະກ່ຽວກັບສະພາບການຢູ່ພາກພື້ນ ແລະ ສາກົນ. ບັນດາປະເທດສະເໜີຫຼາຍມາດຕະການຮ່ວມມືຢ່າງເລິກເຊິ່ງ, ກວ້າງຂວາງ ແລະ ຫຼາຍຮູບຫຼາຍແບບເພື່ອແນໃສ່ໜູນຊ່ວຍ ອາຊຽນ ສ້າງປະຊາຄົມ, ຍູ້ແຮງການຟື້ນຟູ, ມຸ່ງໄປເຖິງການພັດທະນາແບບຍືນຍົງ.
ເມື່ອແບ່ງປັນກ່ຽວກັບບັນຫາພາກພື້ນ ແລະ ສາກົນ, ທ່ານລັດຖະມົນຕີ ບຸ່ຍແທັງເຊີນ ແລະ ບັນດາຄູ່ຮ່ວມຕຳແໜ່ງ ອາຊຽນ ໄດ້ຢັ້ງຢືນອີກເທື່ອໜຶ່ງຫຼັກໝັ້ນສະເໝີຕົ້ນສະເໝີປາຍກ່ຽວກັບບັນຫາທະເລຕາເວັນອອກ, ມຽນມາ, ຢູແກຼນ, ແຫຼມເກົາຫຼີ, ຄວາມເຄັ່ງຕຶງລະຫວ່າງບັນດາປະເທດໃຫຍ່… ອາຊຽນ ຢືນຢັນຄືນໃໝ່ຫຼັກໝັ້ນ, ພ້ອມທັງຮຽນຮ້ອງບັນດາຝ່າຍເຄົາລົບກົດໝາຍສາກົນ.
ເນື່ອງໃນໂອກາດນີ້, ລັດຖະມົນຕີການຕ່າງປະເທດບັນດາປະເທດ ໄດ້ອອກຖະແຫຼງການຮ່ວມກ່ຽວກັບການຜັນແປຢູ່່ຊ່ອງແຄບທະເລ ໄຕ້ຫວັນ, ສະແດງຄວາມວິຕົກກັງວົນກ່ຽວກັບຄວາມສ່ຽງຂາດສະຖຽນລະພາບ, ຜົນຮ້າຍແຮງ ແລະ ຍາດທີ່ຈະຄາດຄະເນໄດ້ຕໍ່ພາກພື້ນ. ຖະແຫຼງການກໍ່ຮຽກຮ້ອງຕ້ອງລະງັບໃຈຢ່າງສຸດຂີດ, ເຄົາລົບຫຼັກການ, ກົດບັດຂອງຫະສະຫະປະຊາຊາດ ແລະ TAC.
ແລະກໍ່ເນື່ອງໃນໂອກາດນີ້, ໃນວັນດຽວກັນ, ທ່ານລັດຖະມົນຕີການຕ່າງປະເທດ ບຸ່ຍແທັງເຊີນ ໄດ້ພົບປະກັບຄູ່ຮ່ວມຕຳແໜ່ງບາງປະເທດ ເພື່ອແລກປ່ຽນວິທີການຊຸກຍູ້ການຮ່ວມມືກັບແຕ່ລະປະເທດ. ບັນດາລັດຖະມົນຕີລ້ວນແຕ່ຕີລາຄາສູງບົດບາດຂອງ ຫວຽດນາມ ຢູ່ພາກພື້ນ, ຢືນຢັນວ່າ ຢາກເປີດກ້ວາງການຮ່ວມມືກັບ ຫວຽດນາມ.
vovworld.vn


text:
ຂ່າວສານ
ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບິງມິນ ກ່າວຄໍາເຫັນທີ່ກອງປະຊຸມຂັ້ນສູງ ຝລັ່ງໂຟໂກນີ ຄັ້ງທີ 17
ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບິງມິນ ທີ່ກອງປະຊຸມຂັ້ນສູງ ຝລັ່ງໂຟໂກນີ ຄັ້ງທີ 17 (ພາບ: Vov.vn)
ທີ່ກອງປະຊຸມຄົບຄະນະ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບິ່ງມິນ ໄດ້ມີບົດກ່າວປາໄສ. ທ່ານສະເໜີ ອົງການສາກົນຝລັ່ງໂຟໂກນີ ຊຸກຍູ້ການຮ່ວມມືໃຫ້ກ້າວເຂົ້າສູ່ລວງເລິກ ແລະ ມີວິທີການສໍາຜັດໂດຍສັງເຂບໃນບັນດາບັນຫາທັງໝົດ ເພື່ອແນໃສ່ຊອກຫາວິທີການແກ້ໄຂສາເຫດຕົ້ນຕໍການວິກິດການ ແລະ ການຂາດຄວາມສະຖຽນລະພາບ ເປັນຕົ້ນແມ່ນ ຄວາມບໍ່ສະເໝີພາບ, ຄວາມອຶດຫິວທຸກຍາກ, ສະພາບການດ້ອຍພັດທະນາ...ໃຫ້ມີປະສິດທິຜົນ; ສືບຕໍ່ປັບປຸງບັນດາກົນໄກ ກ່ຽວກັບການປ້ອງກັນ, ຕ້ານການກໍ່ການຮ້າຍ ແລະ ແກ້ໄຂການຂັດແຍ້ງກັນບົນພື້ນຖານກົດໝາຍສາກົນ
ສໍາລັບແນວທາງການຕ່າງປະເທດ ຖືສັນຕິພາບ, ການຮ່ວມມື ແລະ ພັດທະນາ ເປັນສໍາຄັນນັ້ນ ຫວຽດນາມ ໄດ້, ກໍາລັງ ແລະ ຈະຕັ້ງໜ້າເຂົ້າຮ່ວມ ແລະ ປະກອບສ່ວນຢ່າງມີຄວາມຮັບຜິດຊອບເຂົ້າໃນຄວາມມານະພະຍາຍາມລວມ ເພື່ອສັນຕິພາບ, ຄວາມໝັ້ນຄົງ ແລະ ການພັດທະນາຂອງໂລກເວົ້າລວມ ແລະ ໃນຂົງເຂດບັນດາປະເທດໃຊ້ພາສາຝລັ່ງເວົ້າສະເພາະ.
ຢູ່ນອກກອງປະຊຸມ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບິງມິນ ໄດ້ມີການພົບປະສອງຝ່າຍກັບ ທ່ານ Emmanuel Macron ປະທານາທິບໍດີ ຝລັ່ງ, ທ່ານ Armen Sarkissian ປະທານາທິບໍດີ ອາກເມນີ ແລະ ທ່ານ Nikol Parshynian ນາຍົກລັດຖະມົນຕີ ອາກເມນີ.
ແລະຕອນບ່າຍຂອງວັນດຽວກັນ, ກອງປະຊຸມ ໄດ້ດໍາເນີນການປ່ອນບັດເລືອກຕັ້ງ ເລຂາທິການໃຫຍ່ຄົນໃໝ່ ແລະ ອັດກອງປະຊຸມຂັ້ນສູງ ຝລັ່ງໂຟໂກນີ ຄັ້ງທີ 17.
(ແຫຼ່ງຄັດຈາກ VOV)


text:
ຂ່າວສານ
ທ່ານເລຂາທິການໃຫຍ່ຫງວຽນຟູຈ້ອງເປັນເຈົ້າພາບພິທີຕ້ອນຮັບແລະເຈລະຈາກັບທ່ານເລຂາທິການໃຫຍ່,ປະທານປະເທດຈີນສີຈິ້ນ
ທ່ານເລຂາທິການໃຫຍ່ ຫງວຽນຟູຈ້ອງຕ້ອນຮັບທ່ານເລຂາທິການໃຫຍ່, ປະທານປະເທດຈີນ ສີຈິ້ນຜິງ
ພາບ:vietnam+
ຕອນບ່າຍວັນທີ 12 ພະຈິກ, ພິທີຕ້ອນຮັບທ່ານເລຂາທິການໃຫຍ່, ປະທານປະເທດຈີນ ສີຈິ້ນຜິງ ຖືກຈັດຂຶ້ນຢ່າງສົມກຽດຢູ່ສຳນັກງານສູນກາງພັກ. ທ່ານເລຂາທິການໃຫຍ່ ຫງວຽນຟູຈ້ອງ ຕີລາຄາສູງເລື່ອງທ່ານເລຂາທິການໃຫຍ່, ປະທານປະເທດຈີນ ມາຢ້ຽມຢາມຫວຽດນາມເປັນຄັ້ງທຳອິດພາຍຫລັງກອງປະຊຸມໃຫຍ່ຄັ້ງທີ 19 ຂອງພັກກອມມູນິດຈີນ ແລະ ເຂົ້າຮ່ວມກອງປະຊຸມການນຳບັນດາພື້ນຖານເສດຖະກິດສະມາຊິກ APEC ຢູ່ ດ່ານັ້ງ, ປະກອບສ່ວນສຳຄັນເຂົ້າໃນຜົນສຳເລັດຂອງສັບປະດາຂັ້ນສູງ APEC ແລະ ປີ APEC ຫວຽດນາມປີ 2017. ຕາມທ່ານເລຂາທິການໃຫຍ່ແລ້ວ, ການຢ້ຽມຢາມຢັ້ງຢືນການຖືເປັນສຳຄັນຂອງພັກ, ລັດ ຈີນ ໃນການປັບປຸງ, ຊຸກຍູ້ການພົວພັນລະຫວ່າງຫວຽດນາມ ແລະຈີນ, ເປັນຂີດໝາຍສຳຄັນ, ເປີດໄລຍະພັດທະນາໃຫມ່ໃນການພົວພັນລະຫວ່າງສອງປະເທດ, ນຳການພົວພັນຄູ່ຮ່ວມມືຍຸດທະສາດຮອບດ້ານຫວຽດນາມ - ຈີນ ເຂົ້າສູ່ລວງເລິກ, ເພື່ອຜົນປະໂຫຍດ ແລະ ການພັດທະນາຂອງສອງປະເທດ, ເພື່ອສັນຕິພາບ, ສະຖຽນລະພາບ, ການຮ່ວມມື, ພັດທະນາຢູ່ພາກພື້ນ ແລະໃນໂລກ.
(ແຫຼ່ງຄັດຈາກ VOV)


text:
ຂ່າວສານ
ສະຖານທູດ 10 ປະເທດ ອາຊຽນ ປະຈຳ ອາເມລິກາ ສະເຫຼີມສະຫຼອງ 50 ປີແຫ່ງວັນສ້າງຕັ້ງ ອາຊຽນ
ໃນອາທິດ, ບັນດາເອກອັກຄະລັດຖະທູດປະເທດຕ່າງໆໃນ ອາຊຽນ ປະຈຳ ນະຄອນຫຼວງ ວໍຊິງຕັນ, ປະເທດ ອາເມລິກາ ຫາກໍ່ເປັນປະທານຮ່ວມຈັດຕັ້ງພິທີສະເຫຼີມສະຫຼອງ 50 ປີແຫ່ງວັນສ້າງຕັ້ງສະມາຄົມປະຊາຊາດ ອາຊີຕາເວັນອອກສ່ຽງໃຕ້ - ອາຊຽນ (1967 -2017).
ບັນດາເອກອັກຄະລັດຖະທູດ ຖ່າຍຮູບ ທີ່ລະນຶກ
ທີ່ພິທີ, ບັນດາເອກອັກຄະລັດຖະທູດ, ອຸປະທູດ ແລະ ແຂກຖືກເຊີນພ້ອມກັນຫວນຄືນ 50 ປີແຫ່ງການພັດທະນາຂອງ ອາຊຽນ, ການພົວພັນ ອາຊຽນ - ອາເມລິກາ, ບົດບາດຂອງ ອາຊຽນ ໃນບັນດາບັນຫາສາກົນໃນປະຈຸບັນ. ໃນຕະຫຼອດ 50 ປີທີ່ຜ່ານມາ, ອາຊຽນມີບາດກ້າວພັດທະນາກະໂດດຂັ້ນ, ກາຍເປັນອົງການສວມບົດບາດໃຈກາງຂອງພາກພື້ນ, ສ້າງປະຊາຄົມ ອາຊຽນ ສາມັກຄີ, ສັນຕິພາບ, ສະຖຽນລະພາບ ແລະ ໝັ້ນຄົງເຂັ້ມແຂງ, ມີພື້ນຖານເສດຖະກິດພັດທະນາຂະຫຍັນຂັນເຄື່ອນ, ເປີດກ້ວາງການຮ່ວມມືກັບບັນດາຄູ່ຮ່ວມມື ແລະ ປະກອບສ່ວນສຳຄັນເຂົ້າໃນສັນຕິພາບ, ຄວາມໝັ້ນຄົງ ແລະ ການພັດທະນາວັດທະນາຖາວອນຢູ່ພາກພື້ນ. ບັນດາຜູ້ແທນກໍ່ໄດ້ຕີລາຄາການພົວພັນຄູ່ຮ່ວມມືຍຸດທະສາດ ອາຊຽນ - ອາເມລິກາ ເນື່ອງໃນໂອກາດສະເຫຼີມສະຫຼອງ 40 ປີແຫ່ງວັນສ້າງຕັ້ງການພົວພັນລະຫວ່າງ 2 ຝ່າຍໃນປີ 2017.
(ແຫຼ່ງຄັດຈາກ VOV)


text:
ການສົນທະນາກັບ Karyn Sciortino Johnson
Karyn Sciortino Johnson, ຄວາມຫຼາກຫຼາຍ, ຄວາມສະເໝີພາບ, ແລະຜູ້ຈັດການລວມຢູ່ McKnight, ບໍ່ດົນມານີ້ໄດ້ໂອ້ລົມໃນຄະນະຢູ່ໃນກອງປະຊຸມປະຈໍາປີຂອງ Minnesota Council on Foundations. ຜູ້ເຂົ້າຮ່ວມໄດ້ປຶກສາຫາລືກ່ຽວກັບໂອກາດ ແລະສິ່ງທ້າທາຍຂອງການເຮັດວຽກໃນຄວາມຫຼາກຫຼາຍ, ຄວາມສະເໝີພາບ, ແລະການລວມ (DEI) ໃນທົ່ວລັດມິນເນໂຊຕາ, ແລະວິທີການພິຈາລະນາຂອງ DEI ສາມາດແຕກຕ່າງກັນໃນທົ່ວຊຸມຊົນ. ຕໍ່ໄປນີ້ແມ່ນ excerpt ຈາກການສົນທະນາ, ແກ້ໄຂສໍາລັບຄວາມຍາວແລະຊັດເຈນ.
Karyn Sciortino Johnson ໃນການຝຶກອົບຮົມພະນັກງານທັງຫມົດສຸມໃສ່ DEI. ສິນເຊື່ອຮູບ: Molly Miles
ຖາມ: ທ່ານອະທິບາຍການເຮັດວຽກຂອງທ່ານໃນ DEI ແນວໃດ?
Karyn: DEI ເປັນເຄື່ອງມືທີ່ຈະໃຊ້ອໍານາດສ່ວນບຸກຄົນແລະລວມຂອງພວກເຮົາເພື່ອສ້າງເງື່ອນໄຂເພື່ອໃຫ້ປະຊາຊົນສາມາດເປັນຕົວຕົນທີ່ສ້າງສັນ, ສະຫລາດ. ມັນເປັນການປະຕິບັດສະພາບການເລິກເຊິ່ງເບິ່ງແລະຄວາມຮູ້ສຶກທີ່ແຕກຕ່າງກັນໃນທຸກຂັ້ນຕອນໃນອົງການຈັດຕັ້ງ. ພວກເຮົາມີສ່ວນຮ່ວມໃນວຽກງານນີ້ເພາະວ່າມັນເປັນຫຼັກຂອງພາລະກິດຂອງພວກເຮົາແລະວິທີທີ່ພວກເຮົາຈະກ້າວໄປສູ່ມູນນິທິແລະຊຸມຊົນຂອງພວກເຮົາ.
ຖາມ: ການເຮັດວຽກ DEI ຂອງ McKnight ມີລັກສະນະແນວໃດໃນຕອນຕົ້ນ?
Karyn: ເຖິງແມ່ນວ່າຫຼາຍສິບປີໃນການຜະລິດ, ວຽກງານ DEI ໃໝ່ ຫຼ້າສຸດຂອງພວກເຮົາໄດ້ເລີ່ມຕົ້ນໃນປີ 2016, ເມື່ອຄະນະຂອງພວກເຮົາຖາມຄໍາຖາມ: ພວກເຮົາສາມາດເຂົ້າໃຈໄດ້ດີຂຶ້ນແນວໃດກ່ຽວກັບຄວາມບໍ່ສະເໝີພາບທາງດ້ານເຊື້ອຊາດຜິວພັນໃນການສຶກສາ ແລະ ການຈ້າງງານໃນລັດມິນເນໂຊຕາ? ນີ້ແມ່ນຈຸດພິເສດທີ່ສໍາຄັນ. ຈົນກ່ວານັ້ນ, ພວກເຮົາມີແນວໂນ້ມທີ່ຈະສ້າງຄວາມບໍ່ສະເຫມີພາບໃນແງ່ຂອງຄວາມບໍ່ສະເຫມີພາບທາງດ້ານເສດຖະກິດສັງຄົມ, ແລະພວກເຮົາໄດ້ໃຊ້ວິທີການເກືອບສີຕາບອດ. ມັນເປັນຊ່ວງເວລາທີ່ສຳຄັນສຳລັບພວກເຮົາທີ່ຈະໃຫ້ຄຳໝັ້ນສັນຍາຕໍ່ສາທາລະນະຊົນຕໍ່ການແຂ່ງຂັນ-ແລະ ວິທີການ, ເພື່ອຮັບຮູ້ວ່າສາເຫດຂອງຄວາມແຕກຕ່າງກັນຢ່າງຕໍ່ເນື່ອງຂອງລັດຂອງພວກເຮົາບໍ່ສາມາດອະທິບາຍພຽງແຕ່ໂດຍຊັ້ນເສດຖະກິດສັງຄົມ. ພວກເຮົາຕ້ອງພິຈາລະນາລະບົບປະຫວັດສາດ, ໂຄງປະກອບການ, ແລະສະຖາບັນທີ່ຂະຫນາດໃຫຍ່ກວ່າແລະນະໂຍບາຍທີ່ແຕກຕ່າງກັນຕາມເຊື້ອຊາດ.
ຖາມ: ອັນໃດແຈ້ງຍຸດທະສາດຂອງເຈົ້າ?
Karyn: ໃນເບື້ອງຕົ້ນພວກເຮົາໄດ້ຫັນໄປຫາຜູ້ຊ່ຽວຊານດ້ານຄວາມສາມາດລະຫວ່າງວັດທະນະທໍາເພື່ອຊ່ວຍພວກເຮົາສ້າງຄວາມສາມາດໃນການຊອກຫາຄວາມແຕກຕ່າງທາງດ້ານວັດທະນະທໍາ. ຮ່ວມກັນ, ພວກເຮົາໄດ້ອອກແບບວິທີການພັດທະນາ - ເປັນທາງຍ່າງທີ່ອ່ອນໂຍນເຂົ້າໄປໃນວຽກງານ DEI ຂອງພວກເຮົາ. ໃນປີ 2016, ພວກເຮົາບໍ່ມີຄວາມເຂົ້າໃຈຢ່າງຈະແຈ້ງກ່ຽວກັບວັດທະນະທໍາຂອງພວກເຮົາ ແລະມັນມີຜົນກະທົບແນວໃດຕໍ່ປະຊາຊົນຂອງພວກເຮົາ—ແລະປະຊາຊົນຂອງພວກເຮົາມີການພົວພັນກັນພາຍໃນຊຸມຊົນແນວໃດ. ພວກເຮົາເລີ່ມຕົ້ນໂດຍການຮັບຮູ້ ແລະກວດສອບມາດຕະຖານ ແລະຄຸນຄ່າຂອງພວກເຮົາ—ວິທີທີ່ພວກເຮົາປະຕິບັດ, ຄິດ ແລະເຊື່ອຖື—ເພື່ອສ້າງຄວາມເຂົ້າໃຈຮ່ວມກັນກ່ຽວກັບວັດທະນະທໍາການຈັດຕັ້ງຂອງພວກເຮົາ. ຫຼັງຈາກນັ້ນ, ພະນັກງານຂອງພວກເຮົາກໍ່ຕັ້ງກຸ່ມເຮັດວຽກ DEI ໂດຍໃຊ້ທັດສະນະ DEI ກັບນະໂຍບາຍຫຼືການປະຕິບັດໂດຍສະເພາະ.
"DEI ແມ່ນເຄື່ອງມືທີ່ຈະໃຊ້ອໍານາດສ່ວນບຸກຄົນແລະລວມຂອງພວກເຮົາເພື່ອສ້າງເງື່ອນໄຂເພື່ອໃຫ້ປະຊາຊົນສາມາດເປັນຕົວຕົນທີ່ສ້າງສັນ, ສະຫລາດ."-KARYN SCIORTINO JOHNSON, ຄວາມຫຼາກຫຼາຍ, ຄວາມສະເໝີພາບ, ແລະຜູ້ຈັດການລວມ.
ໃນຕອນທ້າຍຂອງ 2017, ພວກເຮົາພ້ອມທີ່ຈະຮຽນຮູ້ກ່ຽວກັບຄວາມບໍ່ສະເຫມີພາບຂອງສະຖາບັນ. ພວກເຮົາໄດ້ພັດທະນາຄວາມສາມາດໃນການເຂົ້າໃຈເລື່ອງທີ່ສັບສົນກວ່າ. ແລະນັ້ນຫມາຍຄວາມວ່າພວກເຮົາພ້ອມທີ່ຈະຕໍ່ສູ້ກັບການປະຕິບັດຕົວຈິງຂອງຄຸນຄ່າຂອງພວກເຮົາ.
ມື້ນີ້, ພວກເຮົາໃຊ້ວິທີການພັດທະນາເປັນທິດສະດີການປ່ຽນແປງ. ພວກເຮົາກໍານົດເປົ້າຫມາຍຂອງອົງການຈັດຕັ້ງແລະພະແນກເພື່ອໃຊ້ອໍານາດຂອງພວກເຮົາໃນທາງທີ່ແຕກຕ່າງກັນ, ແລະພວກເຮົາກໍາລັງເຮັດວຽກໃນການເປັນບ່ອນເຮັດວຽກທີ່ຫຼາກຫຼາຍ, ສະເຫມີພາບ, ແລະລວມ, ຄູ່ຮ່ວມງານຂອງຊຸມຊົນ, ແລະການປ່ຽນແປງ.
ຖາມ: ສິ່ງທີ່ DEI ຫມັ້ນສັນຍາ McKnight ໄດ້ເຮັດ?
Karyn: ໃນປີ 2018, ມູນນິທິໄດ້ປະດິດສ້າງເປັນຄັ້ງທຳອິດ DEI statement—ແລະ ຖະແຫຼງການນີ້ຕໍ່ມາມີອິດທິພົນຕໍ່ວິທີທີ່ພວກເຮົາຄິດກ່ຽວກັບ ແລະສ້າງກອບຍຸດທະສາດຂອງ McKnight. ໃນເອກະສານນີ້, ພວກເຮົາໄດ້ຕັ້ງຊື່ DEI ແລະຄວາມສະເໝີພາບທາງດ້ານເຊື້ອຊາດເປັນຄຸນຄ່າຫຼັກໃນວິທີທີ່ພວກເຮົາເຂົ້າຫາວຽກງານຂອງພວກເຮົາ.
ຄວາມຈິງ, ເມື່ອພວກເຮົາຄິດກ່ຽວກັບການປ່ອຍຄໍາຖະແຫຼງການ DEI, ພວກເຮົາມີຄວາມກັງວົນກ່ຽວກັບການເຮັດຄໍາຫມັ້ນສັນຍາສາທາລະນະໃນເວລາທີ່ພວກເຮົາຢູ່ໃນຂັ້ນຕອນທໍາອິດຂອງການເຮັດວຽກ DEI ພາຍໃນຂອງພວກເຮົາ. ແລະຢ່າງໃດກໍ່ຕາມ, ພວກເຮົາຮູ້ສຶກວ່າມັນເປັນສິ່ງສໍາຄັນທີ່ຈະແບ່ງປັນຄວາມປາຖະຫນາຂອງພວກເຮົາກ່ອນທີ່ຈະປະຕິບັດຕາມຄໍາສັນຍາ DEI ເຫຼົ່ານັ້ນ.
ວິດີໂອທີ່ສ້າງຂຶ້ນດ້ວຍຄໍານໍາຂອງຄໍາຖະແຫຼງ DEI ຂອງ McKnight ທີ່ສະແດງວິໄສທັດຂອງໂລກທີ່ພວກເຮົາກໍາລັງເຮັດວຽກເພື່ອສ້າງ.
ຖາມ: ໃນທາງໃດແດ່ ມີ McKnight ປະຕິບັດຕາມສັນຍາເຫຼົ່ານັ້ນບໍ?
Karyn: ນັບຕັ້ງແຕ່ມູນນິທິ McKnight ອອກຖະແຫຼງການ DEI ຂອງຕົນ, ຄະນະກໍາມະການແລະພະນັກງານຂອງພວກເຮົາໄດ້ຍຶດຫມັ້ນໃນຫຼັກການທີ່ພວກເຮົາຈໍາເປັນຕ້ອງໄດ້ສໍາຮອງຄໍາເວົ້າຂອງພວກເຮົາດ້ວຍການກະທໍາ. ບໍ່ດົນມານີ້ ຄວາມທ່ຽງທໍາ ໃນ ການປະຕິບັດ ລາຍງານ ເອກະສານຕົວຢ່າງຂອງການປ່ຽນແປງທີ່ພວກເຮົາໄດ້ປະຕິບັດຢູ່ໃນມູນນິທິ tilt ໄປສູ່ອົງການຈັດຕັ້ງທີ່ມີຄວາມຫຼາກຫຼາຍ, ລວມ, ແລະຄວາມທ່ຽງທໍາ.
ໃນສີ່ປີທີ່ຜ່ານມາ, McKnight ໄດ້ປ່ຽນແປງວິທີທີ່ພວກເຮົາໃຊ້ສຽງສາທາລະນະຂອງພວກເຮົາ, ຊ່ວຍເຫຼືອລ້າ, ກອງທຶນລົງທຶນ, ປະຊຸມຄູ່ຮ່ວມງານ, ແລະເຮັດວຽກກັບຜູ້ຂາຍ. ຄວາມພະຍາຍາມຂອງ DEI ຂອງພວກເຮົາແມ່ນວຽກງານທີ່ກໍາລັງດໍາເນີນຢູ່, ແລະໃນຂະນະທີ່ວຽກງານນີ້ບໍ່ໄດ້ປະຕິບັດຕາມເສັ້ນທາງທີ່ລຽບງ່າຍຫຼືເປັນເສັ້ນ, ແຕ່ມູນນິທິກໍ່ມີຄວາມກ້າວຫນ້າ. ພວກເຮົາຊຸກຍູ້ໃຫ້ອົງການຈັດຕັ້ງອື່ນໆເລີ່ມຕົ້ນບ່ອນທີ່ພວກເຂົາຢູ່ແລະກ້າວໄປສູ່ DEI ໃນທຸກດ້ານຂອງວຽກງານຂອງພວກເຂົາ - ເຖິງແມ່ນວ່າຂັ້ນຕອນທີ່ນ້ອຍທີ່ສຸດເພີ່ມຂຶ້ນຕາມເວລາ.
ຖາມ: ຕົວຢ່າງຂອງການເຮັດວຽກ DEI ຂອງທ່ານມີລັກສະນະແນວໃດໃນການປະຕິບັດ?
Karyn: ຕົວຢ່າງໂຄງການອັນໃຫຍ່ແມ່ນວ່າໃນປີ 2020, ພວກເຮົາໄດ້ເປີດຕົວໂຄງການຊຸມຊົນທີ່ມີຊີວິດຊີວາ ແລະສະເໝີພາບໃໝ່ຂອງພວກເຮົາ—ໂດຍເນັ້ນໃສ່ຄວາມສະເໝີພາບ ແລະ ການລວມຢູ່ໃນລັດມິນນີໂຊຕາຢ່າງຈະແຈ້ງ. ແທນທີ່ຈະເປັນໂຄງການ DEI ຈໍານວນຫນ້ອຍຢູ່ທີ່ນີ້ແລະບ່ອນນັ້ນ, ຄວາມສະເຫມີພາບໄດ້ກາຍເປັນຊ່ອງທາງສໍາລັບໂຄງການຂອງພວກເຮົາ [ສິລະປະ & ວັດທະນະທໍາ, ໂຄງການຄົ້ນຄ້ວາການປູກພືດຮ່ວມມື, ຊຸມຊົນ, ສະພາບອາກາດແລະພະລັງງານກາງເວັນ, Neuroscience] ແລະ. ເປົ້າຫມາຍການດໍາເນີນງານ.
ຕົວຢ່າງການດໍາເນີນງານທີ່ຜ່ານມາແມ່ນນະໂຍບາຍຄວາມຫຼາກຫຼາຍຂອງຜູ້ຂາຍໃຫມ່ທີ່ພວກເຮົາໄດ້ພັດທະນາໃນປີນີ້. ເປົ້າໝາຍຂອງພວກເຮົາແມ່ນເພື່ອສົ່ງເສີມຄວາມຍຸຕິທຳ ແລະ ການລວມຕົວໃນທົ່ວຜູ້ຂາຍຂອງພວກເຮົາ ແລະ ເພື່ອເພີ່ມໂອກາດໃຫ້ກຸ່ມທີ່ບໍ່ມີຕົວແທນເພື່ອສະໜອງສິນຄ້າ ແລະ ການບໍລິການໃຫ້ແກ່ມູນນິທິ. ຂ້ອຍກໍາລັງເຮັດວຽກກັບພະແນກພາຍໃນຂອງພວກເຮົາເພື່ອເຂົ້າໃຈລະບົບນິເວດຂອງຜູ້ຂາຍຂອງພວກເຂົາ, ແລະວິທີທີ່ພວກເຂົາ might ສ້າງຄວາມຫຼາກຫຼາຍແລະສ້າງຄວາມສໍາພັນທີ່ແທ້ຈິງແລະຄວາມຮັບຜິດຊອບຫຼາຍຂຶ້ນກັບທຸລະກິດໃນຊຸມຊົນຂອງພວກເຮົາ.
ຖາມ: ສິ່ງທ້າທາຍທີ່ໃຫຍ່ທີ່ສຸດໃນວຽກງານ DEI ພາຍໃນແມ່ນຫຍັງ?
Karyn: ທຸກຄົນມີວຽກຂອງຕົນເອງທີ່ຕ້ອງເຮັດ. ພວກເຮົາແຕ່ລະຄົນມີການເຮັດວຽກທີ່ແຕກຕ່າງກັນ, ໂດຍອີງໃສ່ປະສົບການທີ່ມີຊີວິດຂອງພວກເຮົາ, ຄວາມຮູ້, ແລະລະດັບຄວາມຊໍານານ. ຖ້າພວກເຮົາເຮັດຄືກັບວ່າພວກເຮົາບາງຄົນເຮັດແລ້ວແລະລໍຖ້າໃຫ້ຄົນອື່ນ "ຕິດຕາມ", ມັນບໍ່ເປັນປະໂຫຍດ. ມັນສົ່ງຂໍ້ຄວາມທີ່ສັ່ນສະເທືອນທີ່ແບ່ງພວກເຮົາ. ຂ້າພະເຈົ້າຄິດວ່າສິ່ງທ້າທາຍແມ່ນແນມເບິ່ງວ່າເຮົາຢູ່ໃສໃນວຽກງານຂອງເຮົາ, ແລະຈາກນັ້ນເຮົາຈະກ້າວໄປໜ້າແນວໃດ. ພວກເຮົາສາມາດເລີ່ມຕົ້ນດ້ວຍຍຸດທະສາດການຝຶກອົບຮົມພະນັກງານທັງຫມົດ, ແຕ່ມັນບໍ່ພຽງພໍໃນມື້ນີ້.
ພວກເຮົາມີຄວາມທະເຍີທະຍານຂອງອົງການຈັດຕັ້ງ, ພະແນກ, ແລະບຸກຄົນກ່ຽວກັບ DEI. ບາງຄົນກໍາລັງໃຊ້ວິທີການ DEI ໃນການເຮັດວຽກປະຈໍາວັນຂອງພວກເຂົາ, ໃນຂະນະທີ່ຄົນອື່ນຕ້ອງການການສະຫນັບສະຫນູນແລະການຮັບຮູ້ທີ່ແຕກຕ່າງກັນກ່ຽວກັບການເລືອກໃຊ້ອໍານາດຂອງພວກເຂົາເພື່ອໃຊ້ວິທີການ DEI. ມັນບໍ່ຫຼາຍປານໃດທີ່ສ້າງກໍລະນີສໍາລັບວ່າເປັນຫຍັງ DEI ຈຶ່ງສໍາຄັນ - ນັ້ນແມ່ນໃຫ້ແລ້ວ. ມັນເພີ່ມເຕີມກ່ຽວກັບຄວາມຮູ້, ທັກສະ, ແລະຄວາມຊໍານານທີ່ຕ້ອງການເພື່ອເປັນເຈົ້າຂອງສໍາລັບ DEI.
"ເພື່ອກ້າວໄປສູ່ພາລະກິດຂອງພວກເຮົາໃນໂລກທີ່ສັບສົນແລະບໍ່ແນ່ນອນ, ພວກເຮົາຈໍາເປັນຕ້ອງສືບຕໍ່ສ້າງທັກສະຂອງພວກເຮົາເພື່ອມີສ່ວນຮ່ວມກັບປະຊາຊົນໃນທົ່ວຄວາມແຕກຕ່າງ."-KARYN SCIORTINO JOHNSON, ຄວາມຫຼາກຫຼາຍ, ຄວາມສະເໝີພາບ, ແລະຜູ້ຈັດການລວມ.
ຖາມ: ເຈົ້າຂົວຂ້າມຄວາມແຕກຕ່າງແນວໃດ?
Karyn: ພວກເຮົາເປັນຫ່ວງເປັນໄຍກ່ຽວກັບວິທີການສື່ສານໃນວິທີການທີ່ຂົວຂ້າມຄວາມແຕກຕ່າງທາງວັດທະນະທໍາແລະຊຸມຊົນຕ່າງໆ, ແລະພວກເຮົາຍັງພະຍາຍາມໃຫ້ຈະແຈ້ງກ່ຽວກັບວິທີການເຮັດໄດ້ດີ. ພວກເຮົາເຂົ້າໃຈວ່າລະດັບຄວາມສາມາດລະຫວ່າງວັດທະນະທໍາທີ່ສູງຂຶ້ນໄດ້ເຮັດໃຫ້ພວກເຮົາເຫັນຄົນແລະໂລກໂດຍຜ່ານຫຼາຍທັດສະນະ; ສື່ສານຢ່າງມີປະສິດທິຜົນກັບກຸ່ມຄົນໃນວົງກວ້າງ; ຖາມຄຳຖາມທີ່ເໝາະສົມ ແລະ ມີປະສິດທິພາບ ແລະ ເປີດໃຫ້ຄຳຕອບຫຼາຍປະເພດ. ແລະທັກສະທັງໝົດເຫຼົ່ານີ້ໝາຍເຖິງວ່າພວກເຮົາສາມາດນຳໜ້າດ້ວຍທັງຄວາມກ້າຫານ ແລະ ຄວາມຖ່ອມຕົວ ໃນຂະນະທີ່ຍັງມີພື້ນຖານຢູ່ໃນພາລະກິດ ແລະຄຸນຄ່າຂອງພວກເຮົາ.¹
ພວກເຮົາຕ້ອງການທີ່ຈະກ້າວໄປສູ່ອະນາຄົດທີ່ຍຸຕິທໍາຫຼາຍກວ່າທີ່ມີຄວາມຄິດສ້າງສັນ, ແລະອຸດົມສົມບູນບ່ອນທີ່ຄົນແລະດາວຈະເລີນຮຸ່ງເຮືອງ. ເພື່ອກ້າວໄປສູ່ພາລະກິດຂອງພວກເຮົາໃນໂລກທີ່ສັບສົນແລະບໍ່ແນ່ນອນ, ພວກເຮົາຈໍາເປັນຕ້ອງໄດ້ສືບຕໍ່ສ້າງທັກສະຂອງພວກເຮົາເພື່ອມີສ່ວນຮ່ວມກັບຄົນໃນທົ່ວຄວາມແຕກຕ່າງ. ນັ້ນລວມເຖິງຄົນທີ່ອາດມີທັດສະນະທີ່ແຕກຕ່າງກັນກ່ຽວກັບວິທີແກ້ໄຂບັນຫາ ຫຼືລັກສະນະຂອງບັນຫາ. ພວກເຮົາຕ້ອງການສ້າງບ່ອນຫວ່າງໃຫ້ກຸ່ມຄົນທີ່ມີຄວາມຫຼາກຫຼາຍໃນການມີສ່ວນຮ່ວມໃນບັນຫາຕ່າງໆ ເຊັ່ນ: ສະພາບອາກາດ ແລະ ຄວາມສະເໝີພາບທາງດ້ານເຊື້ອຊາດ ເພື່ອກະຕຸ້ນຄວາມເຂົ້າໃຈ, ແນວຄວາມຄິດ ແລະຄຳບັນຍາຍອັນໃໝ່ ແລະສ້າງສັນ.
ພວກເຮົາຍັງມີວຽກເຮັດງານທໍາຫຼາຍທີ່ຈະເຮັດແລະຫຼາຍທີ່ຈະຮຽນຮູ້. ພວກເຮົາຮູ້ວ່າຮາກຂອງຄວາມບໍ່ສະເຫມີພາບແມ່ນເລິກແລະໂຄງສ້າງ. ພວກເຮົາຈະສືບຕໍ່ຮຽນຮູ້, ການຟັງ, ການສະທ້ອນເຖິງ, ແລະເວົ້າເຖິງ—ຄວາມໂປ່ງໃສ—ເພື່ອກ້າວໄປເຖິງຄວາມຫຼາກຫຼາຍ, ຄວາມສະເໝີພາບ, ແລະ ການລວມທັງພາຍໃນ ແລະ ນອກມູນນິທິ.
¹ແນວຄວາມຄິດພັດທະນາໂດຍ Interculturalist, LLC


text:
ສະພາແຫ່ງຊາດ ລາວ ໃຫ້ການຮັບຮອງກົດໝາຍຈຳນວນເຖິງ 14 ສະບັບ ຫາກແຕ່ໃນນີ້ ກໍມີເຖິງ 12 ສະບັບທີ່ເປັນການດັດແກ້ກົດໝາຍເກົ່າໃຫ້ສອດຄ່ອງ ແລະ ເທົ່າທັນກັບສະ ພາບການທີ່ປ່ຽນແປງໄປ.
ທ່ານນາງ ສວນສະຫວັນ ວິຍະເກດ ເລຂາທິການ ແລະ ຄະນະປະຈຳສະພາແຫ່ງຊາດ ລາວ ຊຸດທີ 8 ຖະແຫຼງຢືນຢັນວ່າກອງປະຊຸມສະໄໝສາມັນຄັ້ງທີ 2 ຂອງສະພາແຫ່ງຊາດ ລາວ ຊຸດທີ 8 ທີ່ດຳເນີນກອງປະຊຸມໃນລະຫວ່າງວັນທີ 24 ຕຸລາ ຫາວັນທີ 18 ພະຈິກ 2016 ຜ່ານມາ ໄດ້ຮັບຮອງເອົາກົດໝາຍຈຳນວນເຖິງ 14 ສະບັບໂດຍໃນນີ້ເປັນກົດໝາຍ ໃໝ່ 2 ສະບັບ ຄື ກົດໝາຍວ່າດ້ວຍການຄຸ້ມຄອງເຄມີ ແລະ ກົດໝາຍວ່າດ້ວຍເທັກໂນໂລ ຈີການສື່ສານຂໍ້ ມູນ-ຂ່າວສານ.
ສ່ວນກົດໝາຍດັດແກ້ ຫຼື ປັບປຸງ 12 ສະບັບ ກໍຄືກົດໝາຍທາງຫຼວງ, ກົດໝາຍທະນາຍ ຄວາມ, ກົດໝາຍການລ້ຽງສັດ ແລະ ສັດຕະວະແພດ, ກົດໝາຍປ້ອງກັນ ແລະ ກັກກັນ ພືດ, ກົດໝາຍການສົ່ງເສີມການລົງທຶນ, ກົດໝາຍສື່ມວນຊົນ, ກົດໝາຍວ່າດ້ວຍລັດຖະ ບານ, ກົດໝາຍຕິດຕາມ-ກວດກາຂອງສະພາແຫ່ງຊາດ ແລະ ສະພາປະຊາຊົນຂັ້ນ ແຂວງ, ກົດໝາຍການແກ້ໄຂຄຳຮ້ອງທຸກ ແລະ ກົດໝາຍວ່າດ້ວຍການກວດສອບແຫ່ງລັດ ແລະ ກົດໝາຍປະມວນອາຍາທີ່ເປັນການທາບທາມ ເພື່ອຂໍຄວາມເຫັນຈາກບັນດາສະມາ ຊິກ ສະພາແຫ່ງຊາດ.
ນອກຈາກນີ້ ຄະນະປະຈຳສະພາແຫ່ງຊາດ ລາວ ຍັງເປີດໃຫ້ປະຊາຊົນ ລາວ ສົ່ງຄວາມ ຄິດເຫັນຕ່າງໆຜ່ານໂທລະສັບສາຍດ່ວນ 156 ໄດ້ດ້ວຍ ດັ່ງທີ່ທ່ານນາງ ສວນສະຫວັນ ໄດ້ຖະແຫຼງຢືນຢັນວ່າ.
"ຄຽງຄູ່ກັບການພິຈາລະນາຮັບຮອງເອົາບັນຫາສຳຄັນໃນໄລຍະການດຳເນີນກອງປະ ຊຸມສະພາແຫ່ງຊາດ ມີປະຊາຊົນສົ່ງຄວາມຄິດເຫັນຜ່ານໂທລະສັບສາຍດ່ວນທັງໝົດ 1,665 ສາຍ ຊຶ່ງພົວພັນເຖິງການຄຸ້ມຄອງບໍລິຫານລັດ, ການຄຸ້ມຄອງເສດຖະກິດ ສັງ ຄົມ ໃນນີ້ສ່ວນຫຼາຍພົວພັນເຖິງບັນຫາທີ່ດິນ, ເສັ້ນທາງຄົມມະນາຄົມ, ເງິນເດືອນຂອງ ພະນັກງານລັດຖະກອນ."
ກ່ອນໜ້ານີ້ ທ່ານ ສາຍທອງ ແກ້ວດວງດີ ປະທານຄະນະກຳມະທິການກົດໝາຍ ສະພາ ແຫ່ງຊາດ ລາວ ຊຸດທີ 8 ໃຫ້ການຢືນຢັນວ່າໃນປະຈຸບັນ ສະພາແຫ່ງຊາດ ລາວ ໄດ້ຮັບ ຮອງເອົາ ແລະ ປະກາດບັງຄັບໃຊ້ກົດໝາຍຢ່າງເປັນທາງການແລ້ວຈຳນວນທັງໝົດ 119 ສະບັບ ຫາກແຕ່ຜົນຈາກການກວດກາການຈັດຕັ້ງປະຕິບັດຕົວຈິງໃນໄລຍະຜ່ານມາ ພົບ ວ່າມີກົດໝາຍຈຳນວນໜຶ່ງຍັງບໍ່ທັນໄດ້ຈັດຕັ້ງຜັນຂະຫຍາຍລະອຽດ ເນື່ອງຈາກວ່າ ການ ສ້າງກົດໝາຍທີ່ມີລັກສະນະຟ້າວຝັ່ງຮີບຮ້ອນນັ້ນ ໄດ້ເຮັດໃຫ້ການກຳນົດເນື້ອໃນບໍ່ຊັດ ເຈນ, ບໍ່ຮັດກຸມ ແລະ ບໍ່ສອດຄ່ອງກັບສະພາບການຕົວຈິງ ທັງຍັງບໍ່ສາມາດຜັນຂະຫຍາຍ ເປັນນິຕິກຳກຸ່ມກົດໝາຍໃຫ້ຄົບຖ້ວນອີກດ້ວຍ.
ທັງນີ້ຄະນະກຳມະທິການກົດໝາຍ ສະພາແຫ່ງຊາດ ລາວ ໄດ້ກວດກາການຈັດຕັ້ງຜັນຂະ ຫຍາຍກົດໝາຍໃນ 29 ອົງການທັງຢູ່ໃນຂົງເຂດການປົກຄອງ, ຍຸຕິທຳ, ປ້ອງກັນຊາດ, ປ້ອງກັນຄວາມສະຫງົບ, ເສດຖະກິດ ແລະ ສັງຄົມ-ວັດທະນະທຳ ຊຶ່ງພົບວ່າມີ 525 ມາດ ຕາໃນ ກົດໝາຍທັງ 119 ສະບັບດັ່ງກ່າວ ໄດ້ກຳນົດໃຫ້ອອກລະບຽບການຕ່າງຫາກ ຫຼື ນິ ຕິກຳ ກຸ່ມກົດໝາຍ ແຕ່ກໍປາກົດວ່າໄດ້ມີການອອກລະບຽບການໄປແລ້ວພຽງ 246 ມາດ ຕາເທົ່ານັ້ນ.
ທາງດ້ານທ່ານ ພັນຄຳ ວິພາວັນ ຮອງປະທານປະເທດ ໄດ້ໃຫ້ການຢືນຢັນວ່າ ການມີກົດ ໝາຍທີ່ບໍ່ສອດຄ່ອງກັບສະພາບການຕົວຈິງ ທັງຍັງມີເນື້ອໃນບໍ່ຊັດເຈນ, ບໍ່ຮັດກຸມ ແລະ ຫາກສົມທົບດ້ວຍການມີບຸກຄະລາກອນທີ່ບໍ່ມີຄວາມຮູ້ ຄວາມສາມາດທາງກົດໝາຍນຳ ອີກກໍຍ່ອມທີ່ຈະເຮັດໃຫ້ການຈັດຕັ້ງປະຕິບັດຜັນຂະຫຍາຍກົດໝາຍນັ້ນ ມີປະສິດທິພາບ ຕ່ຳ ແລະ ບໍ່ຍຸຕິທຳຕໍ່ປະຊາຊົນ ລາວ.
ນອກຈາກນີ້ ສານປະຊາຊົນສູງສຸດລາຍງານວ່າ ໃນຊ່ວງປີ 2011-2015 ທີ່ຜ່ານມາ ປະ ຊາຊົນ ລາວ ໄດ້ຍື່ນການຟ້ອງຮ້ອງທີ່ກ່ຽວຂ້ອງກັບການຂັດແຍ້ງຕ່າງໆຕໍ່ສານປະຊາຊົນ ລາວ ຈຳນວນ 38,740 ຄະດີ ໃນນີ້ໄດ້ຕັດສິນ ແລະ ແກ້ໄຂຄະດີໄປແລ້ວ 36,070 ຄະດີ ຄິດເປັນ 95.32 ເປີເຊັນຂອງຈຳນວນຄະດີທັງໝົດ.


text:
ທ່ານ ນາງ ປານີ ຢາທໍ່ຕູ້ ກຳມະການກົມການເມືອງສູນກາງພັກ ຮອງປະທານປະເທດ ໄດ້ໂອ້ລົມພະນັກງານຫຼັກແຫ່ຼງຂອງສານປະຊາຊົນທີ່ເຂົ້າຮ່ວມກອງປະຊຸມສະຫຼຸບການເຄື່ອນໄຫວວຽກງານປະ ຈຳປີ 2021 ແລະ ທິດທາງແຜນການ ປີ 2022 ຂອງສານປະຊາຊົນ, ໃນວັນທີ 2 ມີນາ ນີ້ທີ່ນະຄອນຫຼວງວຽງຈັນ ໂດຍໄດ້ເນັ້ນ ໃຫ້ເອົາໃຈໃສ່ຕື່ມ 7 ບັນຫາສຳຄັນ. ກອງປະຊຸມດັ່ງກ່າວ ໂດຍພາຍໃຕ້ການເປັນປະທານຂອງ ທ່ານ ນາງ ວຽງທອງ ສີພັນດອນ ຄະນະເລຂາທິການສູນກາງພັກ ເລຂາຄະນະບໍລິຫານງານພັກ ປະທານສານປະຊາຊົນສູງສຸດ ຊຶ່ງມີຮອງປະທານ, ປະທານສານປະຊາຊົນແຂວງ, ສານເຂດທົ່ວປະເທດເຂົ້າຮ່ວມ.
ທ່ານ ນາງ ປານີ ຢາທໍ່ຕູ້ ກໍໄດ້ສະແດງຄວາມ ຊົມເຊີຍຕໍ່ຄະນະພັກ, ຄະນະນຳຂອງສານປະຊາຊົນສູງສຸດ ແລະ ສານປະຊາຊົນແຕ່ລະຂັ້ນທີ່ຍາດໄດ້ຜົນງານຫຼາຍດ້ານ ເປັນທີ່ພາກພູມໃຈ ບໍ່ວ່າຈະເປັນການສຶກສາອົບຮົມແນວຄິດຂອງຜູ້ພິພາກສາ, ພະນັກ ງານສານ, ການປັບປຸງແບບແຜນກົນໄກການບໍລິຫານສານໄດ້ຮັບການປັບປຸງດີຂຶ້ນ, ການເຮັດວຽກປະຕິບັດຕາມຫຼັກການລວມສູນປະຊາທິປະໄຕ,ນຳພາເປັນໝູ່ຄະນະ, ບຸກຄົນຮັບຜິດຊອບ ແລະ ສາມາດຮັກສາໄດ້ຄວາມສາມັກຄີ. ປະຕິບັດໜ້າທີ່ການເມືອງມີຜົນສຳເລັດ, ມີອັນປ່ຽນແປງໃໝ່ຢ່າງຕັ້ງໜ້າກວ່າເກົ່າ, ການແກ້ໄຂຄະດີມີຄວາມວ່ອງໄວ, ໂປ່ງໃສ, ຖືກຕ້ອງ ແລະ ຮັບປະກັນຄວາມຍຸຕິທຳໃນສັງຄົມດີຂຶ້ນ. ຕໍ່ຜົນງານ ແລະ ຜົນ ສຳເລັດດັ່ງກ່າວ ຄະນະພັກ ຄະ ນະນຳ ແລະ ພະນັກງານຂອງສານປະຊາຊົນຕ້ອງໄດ້ພ້ອມກັນສືບຕໍ່ເອົາໃຈໃສ່ຕື່ມ 7 ບັນຫາສຳຄັນດັ່ງນີ້:
1. ເອົາໃຈໃສ່ສຶກສາອົບຮົມການເມືອງແນວຄິດໃຫ້ພະນັກ ງານຂອງສານມີແນວຄິດ, ຈິນ ຕະນາການທີ່ຖືກຕ້ອງ, ມີຈິດໃຈຮັບໃຊ້ປະຊາຊົນ ແລະ ຮັກສາຈັນຍາບັນຈັນຍາທໍາໃນການປະ ຕິບັດໜ້າທີ່ ເນື່ອງຈາກວ່າເງ່ືອນໄຂແຫ່ງການປະຕິບັດກົນໄກເສດຖະກິດຕະຫຼາດ, ຄວາມ ຫຍຸ້ງຍາກທາງດ້ານເສດຖະກິດການເຊື່ອມໂຍງກັບສາກົນບວກກັບກຸ່ມຄົນບໍ່ດີ ແລະ ກຳລັງປໍລະປັກໄດ້ດຳເນີນສົງຄາມຫັນ ປ່ຽນໂດຍສັນຕິ ຊຶ່ງໄດ້ຊັກຈູງສະ ມາຊິກພັກ-ພະນັກງານຈຳນວນ ໜຶ່ງມີແນວຄິດຄອນແຄນບໍ່ມີຫຼັກໝັ້ນ, ຂາດອຸດົມການ, ຂາດຈັນຍາບັນ, ຈັນຍາທຳ, ຫ່າງເຫີນ ບໍ່ເອົາໃຈໃສ່ຮັບໃຊ້ປະຊາຊົນຊອກເງື່ອນໄຂຊ່ອງຫວ່າງສວຍໃຊ້ກົດໝາຍ, ສວຍໃຊ້ຕຳແໜ່ງ ເພື່ອຫາຜົນປະໂຫຍດສ່ວນຕົວ, ບັນຫານີ້ເປັນບັນຫາທີ່ຈະຕ້ອງໄດ້ສຸມໃສ່ຄົ້ນຄວ້າທຸກຮູບແບບວິທີການສຶກສາອົບຮົມດ້ວຍຫຼາຍຮູບແບບທັງເຮັດທາງກົງ, ທາງອ້ອມ, ທາງກວ້າງ-ທາງເລິກ, ເຮັດສະເພາະກຸ່ມເປົ້າໝາຍ ແລະ ຕິດພັນກັບຂະບວນການປະຕິບັດໜ້າທີ່ວຽກງານຕົວຈິງ, ມີການວາງມາດຕະການລະອຽດ, ເຂັ້ມງວດ, ເອົາໃຈໃສ່ຕິດຕາມ ແລະ ກວດກາເປັນປົກກະຕິ ເພື່ອຮັບປະກັນໃຫ້ວຽກໄປຕາມລະບຽບຫຼັກການ ແລະ ກົດໝາຍກຳນົດຢູ່ພາຍໃຕ້ການຄຸ້ມຄອງ ແລະ ນຳພາຊີ້ນຳໂດຍກົງຮອບດ້ານຂອງພັກ, ສ້າງໃຫ້ພະນັກງານມີນ້ໍາໃຈຮັກຊາດ, ຮັກປະຊາຊົນ ແລະ ຮັກຄວາມຍຸຕິທຳຢ່າງແທ້ຈິງ.
2. ເອົາໃຈໃສ່ຈັດຕັ້ງຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກກ່ຽວກັບ ການດຳເນີນຄະດີຕາມຂະ ບວນການຍຸຕິທຳ ກໍຄືມະຕິ 112/ກມສພ ລົງວັນທີ 2 ມິຖຸ ນາ 2021 ວ່າດ້ວຍການຍົກສູງປະສິດທິພາບ ໃນການດໍາເນີນຄະດີຕາມຂະບວນຍຸຕິທໍາ, ແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີີ IX ກໍຄືແຜນພັດທະນາລະບົບສານປະຊາຊົນໃຫ້ປະກົດຜົນເປັນຈິງ.
3. ສຸມໃສ່ສ້າງພະນັກງານຂອງສານໃຫ້ມີຄວາມຮູ້, ຄວາມ ສາມາດ, ມີຄວາມເປັນຊ່ຽວຊານ ແລະ ເປັນມືອາຊີບສະ ເພາະດ້ານ, ຫັນພະນັກງານລົງຮາກຖານ, ຄົ້ນຄວ້າສັບຊ້ອນ, ຈັດວາງພະນັກງານໃຫ້ຖືກຕ້ອງ ແລະ ເໝາະສົມກັບພາລະບົດ ບາດ, ໜ້າທີ່, ຄວາມຮູ້ຄວາມສາມາດ ແລະ ຕໍາແໜ່ງງານທີ່ກໍານົດໄວ້.
4. ເອົາໃຈໃສ່ຄຸ້ມຄອງນຳໃຊ້ຊັບສົມບັດຂອງລັດຢູ່ສານປະຊາຊົນໃຫ້ມີປະສິດທິພາບ, ເກີດຜົນປະໂຫຍດສູງສຸດໃຫ້ແກ່ປະເທດຊາດ ແລະ ປະຊາຊົນ, ຄຸ້ມຄອງລາຍຈ່າຍງົບປະມານໃຫ້ຖືກຕ້ອງຕາມກົດໝາຍ ວ່າດ້ວຍງົບປະມານ, ຮັບປະກັນການເບີກຈ່າຍ, ການສະຫຼຸບໃຫ້ມີຄວາມໂປ່ງໃສ ແລະ ຖືກຕ້ອງ.5. ເອົາໃຈໃສ່ປັບປຸງແບບແຜນ, ກົນໄກການດຳເນີນຄະດີໃຫ້ໂປ່ງໃສໃນທຸກຂັ້ນຕອນການດຳເນີນຄະດີຢູ່ສານ, ສາມາດກວດສອບໄດ້ທຸກຂັ້ນຕອນການດໍາເນີນຄະດີ, ປະຕິບັດຕາມກົດໝາຍກຳນົດຢ່າງເຄ່ັງຄັດຫຼີກ ລ່ຽງທີ່ສຸດບໍ່ມີກົດໝາຍ, ບໍ່ມີນິ ຕິກຳ ກໍພາກັນເຮັດ, ສວຍໃຊ້ຊ່ອງຫວ່າງກົດໝາຍຖ່ວງດຶງການດຳ ເນີນຄະດີປະຕິບັດພາໃຫ້ເກີດມີການຊັກຊ້າ ໃນການແກ້ໄຂຄະດີ.
6. ເອົາໃຈໃສ່ຄົ້ນຄວ້າສ້າງ, ກົນໄກການໂຄສະນາເຜີຍ ແຜ່ກົດໝາຍໃຫ້ການຈັດຕັ້ງ, ປະ ຊາຊົນໃຫ້ກວ້າງຂວາງ ແລະ ທົ່ວເຖິງ ເພື່ອໃຫ້ຮັບຮູ້, ເຂົ້າໃຈຕໍ່ກົດໝາຍ, ຍົກສູງສະຕິກົດໝາຍຢູ່ສັງຄົມໃຫ້ສູງຂຶ້ນ.7. ເອົາໃຈໃສ່ປະສານສົມ ທົບກັບຄະນະພັກ, ອຳນາດການປົກຄອງຂັ້ນຂອງຕົນ ເພື່ອຍາດແຍ່ງຄຳຄິດຄຳເຫັນຂໍທິດຊີ້ນຳ ແລະ ອຳນວຍຄວາມສະດວກໃນການເຄື່ອນໄຫວວຽກງານຂອງສານ ໂດຍສະເພາະການເກັບກຳຂໍ້ມູນຫຼັກຖານ, ຊີ້ແຈງ ແລະ ສະໜອງຂໍ້ມູນຫຼັກຖານໃຫ້ແກ່ສານ ເພື່ອເຮັດໃຫ້ຄະດີມີຄວາມແຈ້ງຂາວ.


text:
ໃນວັນທີ 08 ກັນຍາ 2022 ທີ່ກະຊວງການເງິນ ທ່ານ ບຸນໂຈມ ອຸບົນປະເສີດ ລັດຖະມົນຕີ ກະຊວງການເງິນ ພົບປະກັບ ທ່ານ ຫງວຽນ ບ໋າ ຮຸ່ງ ເອກອັກຄະລັດຖະທູດ ສສ ຫວຽດນາມ ປະຈຳ ສປປ ລາວ ແລະ ທ່ານ ເຈິນ ແທັງ ຫາຍ ( ທູດເສດຖະກິດ) ສສ ຫວຽດນາມ ປະຈຳ ສປປ ລາວ ເພື່ອພົບປະແລກປ່ຽນແຜນການຮ່ວມມື ສອງຊາດລາວ-ຫວຽດນາມ.
ໂອກາດດັ່ງກ່າວ, ທ່ານ ບຸນໂຈມ ອຸບົນປະເສີດ ໄດ້ກ່າວຕ້ອນຮັບທ່ານ ເອກອັກຄະລັດຖະທູດ ສສ ຫວຽດນາມ ປະຈຳ ລາວ, ແຈ້ງສະພາບການພັດທະນາ ເສດຖະກິດ-ງົບປະມານ, ທັງໃຫ້ເຫັນໄດ້ສາຍພົວພັນການຮ່ວມມື ລາວ-ຫວຽດນາມ ເປັນຕົ້ນເມື່ອບໍ່ດົນມານີ້ ຄະນະລັດຖະມົນຕີກະຊວງການເງິນ ສປປ ລາວ ກໍ່ໄດ້ເດີນທາງໄປເຂົ້າຢ້ຽມຂ່ຳນັບ ທ່ານ ເລ ມິງ ຄາຍ ເລຂາທິການສູນກາງພັກ, ຮອງນາຍົກລັດຖະມົນຕີແຫ່ງ ສສ ຫວຽດນາມ ຜູ້ຊີ້ນຳວຽກເສດຖະກິດ ເພື່ອຂໍທິດຊີ້ນຳ, ແລກປ່ຽນທັດສະນະ ແລະ ລາຍງານສະພາບແຜນພັດທະນາເສດຖະກິດ-ສັງຄົມ, ການແກ້ໄຂບັນຫາຫຍຸ້ງຍາກດ້ານ ການເງິນ-ງົບປະມານ, ການປະຕິບັດວາລະແຫ່ງຊາດ ແລະ ມາດຕະການກະຕຸ້ນເສດຖະກິດ ແລະ ອື່ນໆ.ດ້ານວຽກງານວິຊາສະເພາະ ກໍ່ໄດ້ຮ່ວມເຮັດວຽກກັບ 08 ກົມວິຊາສະເພາະ, ຖອດຖອນບົດຮຽນການປະຕິບັດຕົວຈິງ ແລະ ມີຂໍສະເໜີທີ່ຈະເປັນແຜນປະຕິບັດໃນຕໍ່ໜ້າ: ວຽກງານຂອງຂະແໜງຊັບສິນແຫ່ງລັດ ການຄຸ້ມຄອງວິສາຫະກິດ, ການຄຸ້ມຄອງ ການເກັບອາກອນ, ການເກັບລາຍຮັບພາສີ-ອາກອນ, ການຄຸ້ມຄອງບໍລິສັດທີ່ໄດ້ມາດຕະຖານ(AEO), ການຄຸ້ມຄອງໜີ້ສິນສາທາລະນະ, ວິທີການປັບໂຄງສ້າງໜີ້, ການແກ້ໄຂໜີ້ສິນພາຍໃນ ແລະ ຕ່າງປະເທດ; ວຽກງານບໍລິການຄັງເງິນ, ການຫັນເປັນທັນສະໄໝ ໃນການຄຸ້ມຄອງຂໍ້ມູນຂ່າວສານ, ສະຕິຖິການເງິນ ແລະ ການພັດທະນາລະບົບທັນສະໄໝລວມສູນ ທົ່ວຂະແຫຼງການເງິນ; ພ້ອມທັງແລກປ່ຽນບົດຮຽນການປະຕິບັດຕົວຈິງຢູ່ຂັ້ນທ້ອງຖິ່ນ, ການແບ່ງຂັ້ນຄຸ້ມຄອງປະຕິບັດ ລາຍຮັບ-ລາຍຈ່າຍ, ການເກັບອາກອນພາຍໃນ, ການເກັບພາສີທີ່ດິນ, ຊັບສິນຂອງລັດ, ການແຈ້ງພາສີ-ອາກອນ ສົ່ງອອກ-ນຳເຂົ້າ ຂອງດ່ານທ່າເຮືອ ຮາຍຟອງ, ການບໍລິການລະບົບສາງສິນຄ້າ, ການໃຫ້ບູລິມະສິດບໍລິສັດທີ່ໄດ້ຮັບມາດຕະຖານ ແລະ ການນຳໃຊ້ເຄື່ອງມືທັນສະໄໝເຂົ້າໃນການບໍລິການຂອງດ່ານພາສີ.
ພ້ອມນັ້ນ ທ່ານຍັງໄດ້ແຈ້ງ ໃຫ້ຊາບສໍາລັບທິດທາງແຜນການຮ່ວມມື ໃນຕໍ່ໜ້າ ກະຊວງການເງິນ ພວມຈັດຕັ້ງປະຕິບັດບັນດາວຽກງານບູລິມະສິດ ເຊັ່ນການປັບປຸງການຄຸ້ມຄອງການເງິນພາກລັດ ເພື່ອຊຸກຍູ້ການຄຸ້ມຄອງເສດຖະກິດມະຫາພາກ ໃຫ້ມີສະຖຽນລະພາບ, ການສ້າງຄວາມເຂັ້ມແຂງວຽກງານການບໍລິຫານໜີ້ສິນສາທາລະນະ, ການປະຕິຮູບນະໂຍບາຍຄຸ້ມຄອງການເກັບລາຍຮັບພາສີ-ອາກອນ ດ້ວຍລະບົບທັນສະໄໝ ແລະ ການຮັດກຸມດ້ານລາຍຈ່າຍງົບປະມານ ແລະ ກະຊວງການເງິນ ລາວໄດ້ເຊື້ອເຊີນ ກະຊວງການເງິນ ສສ ຫວຽດມາເຮັດວຽກວຽກຄືດັ່ງນີ້: ໄດ້ເຊື້ອເຊີນລັດຖະມົນຕີກະຊວງການເງິນ ສສ ຫວຽດນາມ ມາຢ້ຽມຢາມ ສປປ ລາວ ໃນທ້າຍປີ 2022, ສືບຕໍ່ຕາມແຜນການຮ່ວມມືສອງຝ່າຍເພື່ອແລກປ່ຽນການປະຕິບັດວຽກງານໃນຂົງເຂດການເງິນ ໃຫ້ພະນັກງານໄປຖອດຖອນບົດຮຽນ, ຝຶກອົບຮົມວິຊາສະເພາະຢູ່ ສສ ຫວຽດນາມ, ເພື່ອເປັນແນວທາງໃນການແກ້ໄຂບັນຫາຫຍຸ້ງຍາກທາງດ້ານການເງິນ-ງົບປະມານ, ໄດ້ເຊີນຊ່ຽວຊານ ຂອງກະຊວງການເງິນ ສສ ຫວຽດນາມ ຊ່ວຍໃນການແລກປ່ຽນບົດຮຽນ, ແບ່ງຂັ້ນຄ້ມຄອງ ລະຫວ່າງສູນກາງ ແລະ ທ້ອງຖິ່ນ, ເພື່ອມາສ້າງແຜນຍຸດທະສາດ ໃນການແກ້ໄຂບັນຫາໜີ້ສິນສາທາລະນະ ໄລຍະສັ້ນ, ກາງ, ຍາວ ເພື່ອຊ່ວຍແນະນຳໃນການປັບໂຄງສ້າງໜີ້ສິນສາທາລະນະ ຂອງ ສປປ ລາວໃຫ້ຢູ່ໃນສະພາບປົກກະຕິ. ເຊີນຊ່ຽວຊານ ຫວຽດນາມມາຊ່ວຍໃນດ້ານວຽກງານປັບປຸງບັນດາລັດວິສາຫະກິດທີ່ຫຼຸບທຶນ, ໂດຍສະເພາະແມ່ນລັດວິສາຫະກິດທີ່ເປັນລັກສະນະຍຸດທະສາດຂອງຊາດ ເຊັ່ນ: ລັດວິສາຫະກິດໄຟຟ້າລາວ, ລັດວິສາຫະກິດນ້ຳມັນເຊື້ອໄຟລາວ, ລັດວິສາຫະກິດນ້ຳປະປາ ແລະ ວິສາຫະກິດອື່ນໆ; ເຊີນທີມງານຂອງກົມໃຫຍ່ພາສີ, ສ່ວຍສາອາກອນ, ຄັງເງິນແຫ່ງຊາດ, ຄຸ້ມຄອງຊັບສິນແຫ່ງລັດ, ປັບປຸງລັດວິສາຫະກິດ, ສະຖາບັນການສຶກສາ ເພື່ອມາແລກປ່ຽນບົດຮຽນ ແລະ ສາມາດນຳໃຊ້ເຂົ້າໃນວຽກງານຕົວຈິງໂດຍສະເພາະການຫັນໄປສູ່ວຽກງານຫັນເປັນທັນສະໄໝ ໃນຂົງເຂດວຽກງານການເງິນຢູ່ ສປປ ລາວ.


text:
ເປົ້າໝາຍຂອງຄຣິສຕະຈັກຂອງພຣະເຈົ້າອົງຊົງລິດທານຸພາບສູງສຸດມີຫຍັງແດ່?
ຄຣິສຕະຈັກຂອງພຣະເຈົ້າອົງຊົງລິດທານຸພາບສູງສຸດຫົດນໍ້າ ແລະ ລ້ຽງດູຜູ້ທີ່ເຊື່ອໃຫ້ສອດຄ່ອງສົມບູນກັບພຣະທຳຂອງພຣະເຈົ້າໃນພຣະຄຳພີ ແລະ ໃນໜັງສືພຣະທຳປາກົດໃນຮ່າງກາຍທີ່ສະແດງອອກໂດຍພຣະເຈົ້າອົງຊົງລິດທານຸພາບສູງສຸດ, ເພື່ອວ່າ ພາຍໃຕ້ການນຳພາ, ການສະໜອງ, ການຫົດນໍ້າ ແລະ ການດູແລຂອງພຣະທຳຂອງພຣະເຈົ້າອົງຊົງລິດທານຸພາບສູງສຸດ ຄົນທີ່ເຊື່ອທຸກຄົນຈະສາມາດເຂົ້າໃຈຄວາມຈິງທັງໝົດໃນພຣະທຳຂອງພຣະເຈົ້າ, ມີທັດສະນະທີ່ຖືກຕ້ອງກ່ຽວກັບຄຸນຄ່າຊີວິດ, ມີເປົ້າໝາຍທີ່ຖືກຕ້ອງທີ່ຈະສະແຫວງຫາ, ປະຕິບັດຕາມເສັ້ນທາງຂອງພຣະເຈົ້າ, ຍຶດໝັ້ນກັບການມອບໝາຍຂອງພຣະເຈົ້າ, ສັນລະເສີນພຣະເຈົ້າໂດຍການເປັນແສງສະຫວ່າງຂອງໂລກ ແລະ ເປັນເມັດເກືອຂອງແຜ່ນດິນໂລກ, ຖືກສັນລະເສີນໂດຍພຣະເຈົ້າ ແລະ ມີຄຸນສົມບັດທີ່ຈະສືບທອດຮັບເອົາຄຳສັນຍາຂອງພຣະເຈົ້າ.
ຄຣິສຕະຈັກມີຈຸດມຸ້ງໝາຍທີ່ຈະສ້າງຄຣິສຕະຈັກທີ່ເປັນທີ່ພໍໃຈພຣະເຈົ້າ, ເພື່ອວ່າຄົນທີ່ເຊື່ອຈະສາມາດຮັບໃຊ້ ແລະ ສະໜອງໃຫ້ແກ່ກັນແລະກັນດ້ວຍພຣະທຳ ແລະ ດ້ວຍຄວາມຮັກຂອງພຣະເຈົ້າ, ສາມາດເຊື່ອຟັງ ແລະ ນະມັດສະການພຣະເຈົ້າອົງຊົງລິດທານຸພາບສູງສຸດ ນັ້ນກໍຄື ພຣະຄຣິດແຫ່ງຍຸກສຸດທ້າຍ ແລະ ສາມາດກາຍເປັນພະຍານທີ່ແທ້ຈິງໃຫ້ແກ່ພຣະເຈົ້າ ແລະ ການສະແດງເຖິງສະຫງ່າລາສີຂອງພຣະເຈົ້າ.
ຄຣິສຕະຈັກມີຈຸດມຸ້ງໝາຍທີ່ຈະກະຈາຍ ແລະ ເປັນພະຍານເຖິງພຣະກິດຕິຄຸນແຫ່ງອານາຈັກຂອງພຣະເຈົ້າອົງຊົງລິດທານຸພາບສູງສຸດ, ເຮັດໃຫ້ຄົນເຫັນວ່າພຣະເຈົ້າອົງຊົງລິດທານຸພາບສູງສຸດແມ່ນພຣະເຢຊູເຈົ້າທີ່ສະເດັດມາໃນຍຸກສຸດທ້າຍ ແລະ ພຣະອົງໄດ້ເລີ່ມດຳເນີນພາລະກິດແຫ່ງ “ການພິພາກສາເລີ້ມຕົ້ນທີ່ຄົວເຮືອນຂອງພຣະເຈົ້າ” (1ປຕ 4:17) ທີ່ໄດ້ຖືກທຳນວາຍໄວ້ໃນພຣະຄຳພີ, ເຊິ່ງເປັນພາລະກິດສະເພາະເຈາະຈົງຂອງພຣະເຈົ້າກ່ຽວກັບການເຮັດໃຫ້ບໍລິສຸດຢ່າງສົມບູນ ແລະ ຊ່ວຍມະນຸດໃຫ້ລອດພົ້ນໃນຍຸກສຸດທ້າຍ. ມີພຽງການຍອມຮັບຄວາມຈິງທັງໝົດທີ່ຖືກສະແດງໃຫ້ເຫັນໂດຍພຣະເຈົ້າອົງຊົງລິດທານຸພາບສູງສຸດເທົ່ານັ້ນ ມະນຸດຈິ່ງຈະສາມາດກຳຈັດໂຕເອງອອກຈາກນິໄສຊາຕານຂອງເຂົາໄດ້, ຫຼຸດພົ້ນຈາກການເປັນທາດຂອງບາບ, ຖືກເຮັດໃຫ້ບໍລິສຸດ, ມາຮູ້ຈັກພຣະເຈົ້າ, ເຊື່ອຟັງພຣະເຈົ້າ ແລະ ນະມັດສະພານພຣະເຈົ້າ, ໃຊ້ຊີວິດທີ່ມີຄວາມໝາຍ ແລະ ລອດຊີວິດຈາກໄພພິບັດອັນຫຍິ່ງໃຫຍ່ຂອງຍຸກສຸດທ້າຍ ແລະ ເຂົ້າສູ່ອານາຈັກຂອງພຣະເຈົ້າ, ມີພຽງສິ່ງນີ້ເທົ່ານັ້ນທີ່ເປັນຈຸດໝາຍປາຍທາງອັນງົດງາມຂອງມວນມະນຸດ. ການເຜີຍແຜ່ ແລະ ການເປັນພະຍານໃຫ້ແກ່ພາລະກິດຂອງຍຸກສຸດທ້າຍຂອງພຣະເຈົ້າອົງຊົງລິດທານຸພາບສູງສຸດ ກໍເພື່ອນຳເອົາທຸກຄົນທີ່ຮັບຮູ້ການດຳລົງຢູ່ຂອງພຣະເຈົ້າ ແລະ ຮັກຄວາມຈິງມາຢູ່ຕໍ່ໜ້າພຣະເຈົ້າ ເພື່ອວ່າພວກເຂົາອາດຈະຍອມຮັບ ແລະ ໄດ້ຮັບຄວາມລອດພົ້ນແຫ່ງຍຸກສຸດທ້າຍຂອງພຣະເຈົ້າ, ນີ້ຄືການມອບໝາຍຂອງພຣະເຈົ້າຕໍ່ຜູ້ຄົນທີ່ພຣະອົງເລືອກ ແລະ ຄືເປົ້າໝາຍຂອງຄຣິສຕະຈັກຂອງພຣະເຈົ້າອົງຊົງລິດທານຸພາບສູງສຸດ.
ໄພພິບັດຕ່າງໆເກີດຂຶ້ນເລື້ອຍໆ ສຽງກະດິງສັນຍານເຕືອນແຫ່ງຍຸກສຸດທ້າຍໄດ້ດັງຂຶ້ນ ແລະຄໍາທໍານາຍກ່ຽວກັບການກັບມາຂອງພຣະຜູ້ເປັນເຈົ້າໄດ້ກາຍເປັນຈີງ ທ່ານຢາກຕ້ອນຮັບການກັບຄືນມາຂອງພຣະເຈົ້າກັບຄອບຄົວຂອງທ່ານ ແລະໄດ້ໂອກາດປົກປ້ອງຈາກພຣະເຈົ້າບໍ?


text:
ວັນທີ 9 ສິງຫາ 2022 ທີ່ກະຊວງອຸດສາຫະກຳ ແລະ ການຄ້າ (ອຄ) ໄດ້ຈັດກອງປະຊຸມເຜີຍແຜ່, ເຊື່ອມຊຶມມະຕິກອງປະຊຸມຄົບຄະນະ ຄັ້ງທີ 4 ຂອງຄະນະບໍລິຫານງານສູນກາງພັກ ສະໄໝທີ XI ແລະ ປະຖະກະຖາວັນຄ້າຍວັນເກີດ ປະທານ ສຸພານຸວົງ ຄົບຮອບ 113 ປີ (13/7/1909-13/7/2022) ແລະ ປະຖະກະຖາມູນເຊື້ອວັນສ້າງຕັ້ງອົງການກວດກາພັກ-ລັດ ຄົບຮອບ 40 ປີ (16/2/1982-16/2/2022) ໂດຍການເປັນປະທານຂອງ ທ່ານ ນາງ ຈັນສຸກ ແສງພະຈັນ ຮອງເລຂາຄະນະບໍລິຫານງານພັກກະຊວງ, ຮອງລັດຖະມົນຕີກະຊວງ ອຄ, ມີບັນດາກຳມະການໃນຄະນະປະຈຳພັກກະຊວງ, ກຳມະການໃນຄະນະບໍລິຫານງານພັກກະຊວງ, ເລຂາໜ່ວຍພັກ, ຮອງເລຂາໜ່ວຍພັກ, ຫົວໜ້າກົມ, ຫົວໜ້າຫ້ອງການ, ຫົວໜ້າສະຖາບັນ, ຮອງຫົວໜ້າກົມ, ພ້ອມດ້ວຍພະນັກງານລັດຖະກອນຫຼັກແຫຼ່ງທົ່ວກະຊວງ ອຄ ເຂົ້າຮ່ວມ.
ທ່ານ ນາງ ຈັນສຸກ ແສງພະຈັນ ກ່າວວ່າ: ການຈັດຕັ້ງພິທີປາຖະກະຖາເຜີຍແຜ່ເອກະສານຕ່າງໆ ຂອງສູນກາງພັກໃນຄັ້ງນີ້ ຈຸດປະສົງເພື່ອໂຄສະນາອົບຮົມໃຫ້ແກ່ສະມາຊິກພັກ-ພະນັກງານຫຼັກແຫຼ່ງອ້ອມຂ້າງອົງຄະນະພັກ ກະຊວງ ອຄ ເຫັນໄດ້ຜົນສຳເລັດ, ຜົນງານອັນຍິ່ງໃຫຍ່ຂອງ ປະທານ ສຸພານຸວົງ ໃນການຮໍ່າຮຽນເອົາຄຸນສົມບັດ, ສິນທຳປະຕິວັດ, ຄວາມເປັນແບບຢ່າງທີ່ເຫຼື້ອມໃສສັດທາຂອງເພີ່ນເປັນພື້ນຖານໃນການສ້າງຄຸນທາດການເມືອງ, ເພື່ອເຮັດໃຫ້ຄະນະພັກ-ຄະນະນໍາ ສະມາຊິກພັກ-ພະນັກງານ ໄດ້ເຂົ້າໃຈເລິກເຊິ່ງ, ເຊື່ອມຊຶມ ແລະ ກຳແໜ້ນ ເນື້ອໃນມະຕິກອງປະຊຸມຄົບຄະນະບໍລິຫານງານສູນກາງພັກ ຄັ້ງທີ 4 ສະໄໝທີ XI ຢ່າງກວ້າງຂວາງ, ທົ່ວເຖິງ ແລະ ເລິກເຊິ່ງ, ເປັນເຈົ້າການຍົກສູງຄວາມຮັບຜິດຊອບການເມືອງໃນການປະຕິບັດມະຕິດັ່ງກ່າວ ໃຫ້ປະກົດຜົນເປັນຈິງ, ທັນກັບເວລາທີ່ກໍານົດໄວ້ ແລະ ເປັນບ່ອນອີງໃນການຜັນຂະຫຍາຍມະຕິດັ່ງກ່າວໃຫ້ເປັນແຜນງານ, ໂຄງການລະອຽດ ໂດຍຕິດພັນກັບວຽກງານຕົວຈິງຂອງຂະແໜງ ອຄ, ສ້າງການຫັນປ່ຽນທາງດ້ານຄວາມຮູ້, ທັດສະນະ, ແນວຄິດ ແລະ ການກະທຳ ແນໃສ່ສົ່ງເສີມດ້ານດີ, ແກ້ໄຂຄວາມບົກຜ່ອງ, ຂໍ້ຄົງຄ້າງ ແລະ ສິ່ງທ້າທາຍຕ່າງໆ ໃນໄລຍະຜ່ານມາ.
ທັງເປັນການສ້າງຄວາມເຊື້ອໝັ້ນ ໃຫ້ພະນັກງານ ແລະ ປະຊາຊົນຕໍ່ການນຳພາຂອງພັກ ແລະ ການບໍລິຫານຄຸ້ມຄອງລັດ. ນອກຈາກນີ້, ການປະຖະກະຖາມູນເຊື້ອວັນສ້າງຕັ້ງອົງການກວດກາພັກ-ລັດ ແມ່ນເພື່ອໃຫ້ເຫັນໄດ້ຜົນສຳເລັດ ແລະ ຜົນງານທີ່ພົ້ນເດັ່ນ ຂອງການເຄື່ອນໄຫວວຽກງານກວດກາ ໃນໄລຍະ 40 ປີ ຜ່ານມາ ແລະ ເປັນການໂຄສະນາສຶກສາອົບຮົມສະມາຊິກພັກ-ພະນັກງານ ໃຫ້ຮັບຮູ້ກ່ຽວກັບພາລະບົດບາດສຳຄັນ, ຄວາມຈໍາເປັນ, ການເຕີບໃຫຍ່ຂະຫຍາຍຕົວ ແນໃສ່ປຸກລະດົມ ແລະ ສ້າງຈິດສຳນຶກໃຫ້ແກ່ສະມາຊິກພັກ-ພະນັກງານ ທີ່ເຮັດວຽກກວດກາ ມີຄວາມຮັກອາຊີບ ຂອງຕົນດ້ວຍຄວາມບໍລິສຸດໃຈ.
ໂອກາດດັ່ງກ່າວ, ທ່ານ ພຸດທະວັນ ນັນທະວົງ ຄະນະປະຈຳພັກກະຊວງ, ປະທານຄະນະກວດກາ, ຫົວໜ້າກົມກວດກາ ໄດ້ຂຶ້ນປະຖະກະຖາມູນເຊື້ອວັນສ້າງຕັ້ງອົງການກວດກາພັກ-ລັດ ໂດຍໄດ້ຍົກໃຫ້ເຫັນເຖິງການເຕີບໃຫຍ່ຂະຫຍາຍຕົວ, ຜົນສຳເລັດ ແລະ ຜົນງານທີ່ພົ້ນເດັ່ນ ຂອງການເຄື່ອນໄຫວວຽກງານກວດກາ ໃນໄລຍະ 40 ປີ ຜ່ານມາ


text:
ວັນທີ 13 ມິຖຸນານີ້, ທ່ານວ່າງເວີນປິ່ນ ໂຄສົກກະຊວງການຕ່າງປະເທດຈີນໄດ້ກ່າວໃນກອງປະຊຸມຖະແຫຼງຂ່າວວ່າ: ຫຼັງຈາກທ່ານຫຼີເຄີ້ສຽງ ນາຍົກລັດຖະມົນຕີຈີນສົ່ງສານສົມເຊີຍຕໍ່ທ່ານອັນໂຕນີ ອັນບາເນສ ນາຍົກລັດຖະມົນຕີອົສຕຣາລີຜູ້ໃໝ່, ຈີນໄດ້ຮັບຈົດໝາຍຂອບໃຈທີ່ ທ່ານອັນບາເນສ ສົ່ງຄືນໃຫ້ ທ່ານຫຼີເຄີ້ສຽງ. ຈີນເຫັນວ່າ: ການຟື້ນຟູການພົວພັນລະຫວ່າງຈີນ-ອົສຕຣາລີ ຄວນມີການກະທຳຕົວຈິງ.
ທ່ານວ່າງເວີນປິ່ນໄດ້ໃຫ້ທັດສະນະດັ່ງກ່າວໃນເວລາຕອບຄຳຖາມກ່ຽວກັບຈີນໄດ້ຮັບການຕອບຄືນຈາກອົສຕຣາລີຫຼືບໍ່. ທ່ານວ່າງເວີນປິ່ນກ່າວຢ້ຳວ່າ: “ການພົວພັນລະຫວ່າງຈີນ-ອົສຕຣາລີທີ່ປອດໃສແລະໝັ້ນທ່ຽງ ແມ່ນສອດຄ່ອງກັບຜົນປະໂຫຍດພື້ນຖານແລະຄວາມປາຖະໜາຮ່ວມຂອງປະຊາຊົນສອງຊາດ. ດັ່ງທີ່ທ່ານຫວາງຢີ້ ທີ່ປຶກສາແຫ່ງລັດທັງເປັນລັດຖະມົນຕີກະຊວງການຕ່າງປະເທດຈີນໄດ້ກ່າວໄວ້ໃນເວລາໃຫ້ສຳພາດຕໍ່ນັກຂ່າວໃນຫວ່າງບໍ່ດົນມານີ້ວ່າ: ການປັບປຸງການພົວພັນລະຫວ່າງຈີນ-ອົສຕຣາລີບໍ່ມີຮູບແບບອັດຕະໂນມັດ, ສອງຝ່າຍຕ້ອງມີການກະທຳຕົວຈິງ, ນີ້ແມ່ນສອດຄ່ອງກັບຄວາມປາຖະໜາຂອງປະຊາຊົນສອງຊາດ ທັງສອດຄ່ອງກັບກະແສຫຼັກແຫ່ງການພັດທະນາຂອງຍຸກສະໄໝ. ຫວັງວ່າອົສຕຣາລີຈະປະຕິບັດຕໍ່ຈີນແລະປະຕິບັດຕໍ່ການພົວພັນລະຫວ່າງຈີນ-ອົສຕຣາລີຢ່າງມີສະຕິໃນທາງບວກ, ຍຶດໝັ້ນຈິດໃຈທີ່ເຄົາລົບເຊິ່ງກັນແລະກັນ, ສະແຫວງຫາສິ່ງທີ່ຄືກັນແລະສະຫງວນສິ່ງທີ່ຕ່າງກັນ, ຮ່ວມກັນກັບຈີນ ຊຸກຍູ້ໃຫ້ການພົວພັນຄູ່ຮ່ວມຍຸດທະສາດຮອບດ້ານຈີນ-ອົດສຕຣາລີຂະຫຍາຍຕົວໄປຂ້າງໜ້າຢ່າງປອດໃສແລະໝັ້ນທ່ຽງ.”


text:
ໃນວັນທີ 9 ສິງຫາ ທີ່ຜ່ານມາ, ໄດ້ມີພິທີໂຮມຊຸມນຸມສະເຫຼີມສະຫຼອງວັນສ້າງຕັ້ງກໍາລັງຄົ້ນຄວ້າວິທະຍາສາດ ແລະ ປະຫວັດສາດ ຄົບຮອບ 20 ປີ, ໃນໂອກາດດັ່ງກ່າວ ພົຕ ວັນທອງ ກອງມະນີ ຮອງລັດຖະມົນຕີ ຫົວຫນ້າກົມໃຫຍ່ການເມືອງ ກະຊວງ ປກສ ໄດ້ຮຽກຮ້ອງໃຫ້ຄະນະພັກຄະນະກົມຄົ້ນຄວ້າວິທະຍາສາດ ແລະ ປະຫວັດສາດ ( ກົມ 512 ) ເອົາໃສ່ສືບຕໍ່ພັດທະນາວຽກງານ ແລະ ກໍາລັງໃຫ້ນັບມື້ຂະຫຍາຍຕົວຢ່າງມີປະສິດທິພາບ ແລະ ມີປະສິດທິຜົນສູງ ເພື່ອຕອບສະຫນອງ ຄວາມຮຽກຮ້ອງຕ້ອງການຂອງໜ້າທີ່ວຽກງານການເມືອງໃນໄລຍະໃຫມ່.
ທ່ານຮອງລັດຖະມົນຕີ ກະຊວງ ປກສ ກ່າວວ່າ: ເພື່ອເສີມຂະຫຍາຍທາດແທ້, ມູນເຊື້ອ ແລະ ເຮັດຫນ້າທີ່ການເມືອງອັນມີກຽດສະຫງ່າຂອງຕົນ ທັງສືບ ຕໍ່ພັດທະນາວຽກງານ ແລະ ກໍາລັງຄົ້ນ. ຄວ້າວິທະຍາສາດ ແລະ ປະຫວັດສາດໃຫ້ເຕີບໃຫຍ່ເຂັ້ມແຂງຂຶ້ນເປັນກ້າວໆນັ້ນ ຮຽກຮ້ອງໃຫ້ ຄະນະພັກ-ຄະນະກົມຖືເປັນສໍາຄັນໃນການເພີ່ມທະວີການສຶກສາອົບຮົມການເມືອງ-ນໍາພາແນວຄິດ ໃຫ້ນາຍ ແລະ ພົນຕໍາຫຼວດຢ່າງແຂງແຮງ ແລະ ເລິກເຊິ່ງສາມາດປຸກລະດົມແນວຄິດ-ຈິດໃຈ ແລະ ສ້າງສະຕິໃຫ້ມີຄວາມຕື່ນຕົວທາງດ້ານການເມືອງສູງ, ປັບປຸງແບບແຜນວິທີຄົ້ນຄິດ, ວິທີການເຮັດ ວຽກທີ່ມີວິທະຍາສາດໃຫ້ທ່ວງທັນກັບສະພາບການໃຫມ່, ທັງຕ້ອງມີການຄົ້ນຄວ້າຄາດຄະເນ, ວິເຄາະ-ວິໄຈໃຫ້ຖືກຕ້ອງ ແລະ ກໍານົດບັນດາວຽກງານຈຸດສຸມທີ່ເປັນຍຸດທະ ສາດ ເພື່ອຈັດຕັ້ງ ປະຕິບັດໃຫ້ເປັນຮູບປະທໍາຕົວຈິງ; ປັບປຸງ-ກໍ່ສ້າງກໍາລັງໃຫ້ມີຄວາມຮູ້-ຄວາມສາມາດທາງດ້ານວິຊາ ສະເພາະໃນລະດັບອັນແນ່ນອນ, ມີຫົວຄິດປະດິດສ້າງ ແລະ ມີຄວາມຮັບຜິດຊອບສູງໃນຫນ້າທີ່ ວຽກງານ.
ໃນພິທີ, ພົຈວ ສະແຫວງ ພົມມະລີ ຫົວຫນ້າກົມ 512 ຍັງໄດ້ໄດ້ຍົກໃຫ້ເຫັນເຖິງປະຫວັດ ການກໍາເນີດ ແລະ ຄວາມເປັນມາຂອງກໍາລັງຄົ້ນຄວ້າວິທະ ຍາສາດ ແລະ ປະຫວັດສາດ ປກສ ແມ່ນຕິດພັນກັບມູນເຊື້ອອັນສະຫງ່າງາມຂອງກໍາລັງປ້ອງກັນຄວາມສະຫງົບປະຊາຊົນ ກໍຄືມູນເຊື້ອ ແຫ່ງການນໍາພາອັນປີຊາສາມາດ ສະຫຼາດສ່ອງໃສຂອງພັກເຮົາໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ ໂດຍສະເພາະແມ່ນການຊີ້ນໍາ-ນໍາພາຢ່າງໃກ້ຊິດຂອງຄະນະພັກ ກະຊວງ ກໍຄື ຄະນະກພັກກົມໃນແຕ່ລະໄລຍະຜ່ານມາ,
ນັບແຕ່ມື້ສ້າງຕັ້ງຈົນມາຮອດປັດຈຸບັນ (ວັນທີ 9 ສິງຫາ 2009-9 ສິງຫາ 2022) ກອບການຈັດຕັ້ງ ແລະ ໄດ້ເຕີບໃຫຍ່ ຜ່ານຂະບວນທົດສອບ ແລະ ການເຄື່ອນໄຫວວຽກງານຕົວຈິງ, ທັງສາມາດກໍ່ສ້າງນາຍ ແລະ ພົນຕໍາຫຼວດ ກາຍເປັນການນໍາຫຼັກແຫຼ່ງຂອງກະຊວງ ແລະ ບັນດາກົມກອງ-ທ້ອງຖິ່ນໃນກໍາລັງປ້ອງກັນຄວາມ ສະຫງົບອີກດ້ວຍ.
ແຫຼ່ງຂ່າວ: ຄວາມສະຫງົບ


text:
ຕອນບ່າຍວັນທີ 2 ສິງຫາ, ທີ່ສຳນັກງານລັດຖະບານ, ທ່ານນາຍົກລັດຖະມົນຕີ ຟ້າມມິງຈິງ ໄດ້ໃຫ້ການຕ້ອນຮັບທ່ານ Gareth Ward, ເອກອັກຄະລັດຖະທູດ ລາຊະອານາຈັກ ອັງກິດ ແລະ ອຽກລັງເໜືອ, ເຂົ້າຢ້ຽມອຳລາເນື່ອງໃນໂອກາດສິ້ນສຸດອາຍຸການປະຕິບັດງານຢູ່ ຫວຽດນາມ. ທີ່ການຕ້ອນຮັບ, ທ່ານນາຍົກລັດຖະມົນຕີ ຟ້າມມິງຈິງ ໄດ້ຢັ້ງຢືນວ່າ: ຫວຽດນາມ ຖືເປັນສຳຄັນການພົວພັນສອງຝ່າຍກັບ ລາຊະອານາຈັກ ອັງກິດ, ສະເໜີໃຫ້ສອງຝ່າຍຍູ້ແຮງການເຄື່ອນໄຫວແລກປ່ຽນຄະນະຜູ້ແທນທຸກຂັ້ນ, ພິເສດແມ່ນແລກປ່ຽນຄະນະຜູ້ແທນຂັ້ນສູງ ແລະ ຈັດຕັ້ງບັນດາການເຄື່ອນໄຫວທີ່ມີຫຼາຍຮູບຫຼາຍແບບ, ລະອຽດ, ມີຄວາມໝາຍແທດຈິງເພື່ອສະເຫຼີມສະຫຼອງຂີດໝາຍສຳຄັນ 50 ປີແຫ່ງວັນສ້າງຕັ້ງການພົວພັນທາງການທູດ (1973 – 2023). ທ່ານນາຍົກລັດຖະມົນຕີສະເໜີໃຫ້ສອງຝ່າຍສືບຕໍ່ສົມທົບກັນຢ່າງແໜ້ນແຟ້ນເພື່ອນຳໃຊ້ບັນດາຄຳໝັ້ນສັນຍາຂອງສັນຍາການຄ້າເສລີ ຫວຽດນາມ - ອັງກິດ (UKBFTA) ເພື່ອຊຸກຍູ້ການພົວພັນເສດຖະກິດ - ການຄ້າ - ການລົງທຶນສອງຝ່າຍ; ຝ່າຍ ອັງກິດ ເພີ່ມທະວີການນຳເຂົ້າບັນດາຜະລິດຕະພັນກະເສດ, ໝາກໄມ້ຕາມລະດູຂອງ ຫວຽດນາມ, ປະກອບສ່ວນຟື້ນຟູການເຕີບໂຕພາຍຫຼັງໂລກລະບາດ.
ນາຍົກລັດຖະມົນຕີ ສະເໜີໃຫ້ ຝ່າຍ ອັງກິດ ໜູນຊ່ວຍ, ສ້າງເງື່ອນໄຂສະດວກໃຫ້ແກ່ນັກຮຽນ, ນັກສຶກສາ ຫວຽດນາມ ທີ່ພວມຮ່ຳຮຽນຢູ່ ອັງກິດ; ຊຸກຍູ້ການພົວພັນແລກປ່ຽນປະຊາຊົນ, ການຮ່ວມມືວັດທະນະທຳ - ການທ່ອງທ່ຽວ…
ສ່ວນທ່ານເອກອັກຄະລັດຖະທູດ Gareth Ward ໃຫ້ຮູ້ວ່າ: ມີຫຼາຍກອງທຶນລົງທຶນຂອງ ອັງກິດ ກຽມພ້ອມ ແລະ ປາດຖະໜາລົງທຶນເຂົ້າ ຫວຽດນາມ; ຢັ້ງຢືນ ລາຊະອານາຈັກ ອັງກິດ ຈະສືບຕໍ່ຮ່ວມເດີນທາງ ແລະ ໜູນຊ່ວຍ ຫວຽດນາມ ໃນວິວັດແຫ່ງການພັດທະນາ, ພິເສດແມ່ນໃນຂົງເຂດຮັບມືກັບການປ່ຽນແປງຂອງດິນຟ້າອາກາດ, ການເຕີບໂຕສີຂຽວ ແລະ ຍືນຍົງ.
vovworld.vn


text:
ໃນວັນທີ 5 ມັງກອນ 2021 ສໍານັກພິມໃບໂພ ແລະ ສະມາຄົມນັກປະພັນລາວ ໄດ້ຈັດຕັ້ງພິທີນຳສະເໜີປຶ້ມ “ລາຊີນີ ຄືນສຸດທ້າຍ”, ເຊິ່ງເປັນປຶ້ມເລື່ອງລາວຊີວິດການເຄື່ອນໄຫວປະຕິວັດ ຂອງທ່ານ ສົມສະຫວາດ ເລັ່ງສະຫວັດ ອະດີດກຳມະການກົມການເມືອງສູນກາງພັກ, ອະດີດຮອງນາຍົກລັດຖະມົນຕີ ທີ່ຂຽນໂດຍ ທ່ານ ທອງໃບ ໂພທິສານ ນັກປະພັນ, ນັກກະວີ, ສິລະປິນດີເດັ່ນສາຂາວັນນະກຳ, ທັງເປັນນັກກະວີລາງວັນ ວັນນະກຳສ້າງສັນຍອດຢ້ຽມ ແຫ່ງອາຊີຕາເວັນອອກສ່ຽງໃຕ້.ປຶ້ມ “ລາຊີນີ ຄືນ
ສຸດທ້າຍ” ເປັນປຶ້ມ ທີ່ບັນທຶກຫວນຄືນ ເລື່ອງລາວຄວາມຫລັງໃນອະດີດຂອງ ທ່ານ ສົມສະຫວາດ ເລັ່ງສະຫວັດ ສະໄໝໂຕນເຂົ້າປ່າ ໄປເຂົ້າຮ່ວມຂະບວນການຕໍ່ສູ້ປົດປ່ອຍຊາດຂອງແນວລາວຮັກຊາດ, ເຊິ່ງທ່ານ ທອງໃບ ໂພທິສານ ເປັນຜູ້ຮີມໂຮມ ແລະ ສ້າງສັນ ໃຫ້ເປັນຜົນ ງານດ້ານວັນນະກຳ ສຳລັບຜູ້ອ່ານ ໂດຍເນື້ອໃນສ່ອງແສງໃຫ້ເຫັນ ປະຫວັດສາດຂອງການປະຕິວັດ ຢູ່ໃນຂະບວນການຕໍ່ສູ້ລວມ ຂອງປະຊາຊົນລາວບັນດາເຜົ່າ ພາຍໃຕ້ການນຳພາທີ່ປີຊາສາມາດສະຫລາດສ່ອງໃສຂອງພັກປະຊາຊົນປະຕິວັດລາວ ຈົນໄດ້ຮັບໄຊສະນະ ສາມາດປົດປ່ອຍປະເທດຊາດຢ່າງສົມ ບູນ, ໂດຍ ທ່ານ ສົມສະຫວາດ ເລັ່ງສະຫວັດ ໄດ້ຜ່ານຜ່າຊີວິດ, ຜ່ານວຽກງານ ແລະ ການເຄື່ອນ ໄຫວຕະຫລອດ
ໄລຍະ 50 ກວ່າປີ, ນັບແຕ່ສະໄໝການປະຕິວັດຊາດປະຊາທິປະໄຕ ມາຈົນເຖິງໄລຍະແຫ່ງການປົກປັກຮັກສາ ແລະ ສ້າງສາປະເທດຊາດ, ການຈັດຕັ້ງຜັນຂະຫຍາຍແນວທາງປ່ຽນແປງ ໃໝ່ຮອບດ້ານ ແລະ ມີຫລັກການຂອງພັກ. ປຶ້ມ “ລາຊີນີ ຄືນສຸດທ້າຍ” ຈະຊ່ວຍໃຫ້ຄົນລຸ້ນໃໝ່, ໄວໜຸ່ມ, ນັກຮຽນ, ນັກສຶກສາໄດ້ຮຽນຮູ້, ໄດ້ສຶກສາ-ຄົ້ນຄວ້າ ປະຫວັດສາດຂອງຊາດ, ແບບຢ່າງຄຸນສົມບັດທີ່ດີ ແລະ ແບບແຜນວິທີເຮັດວຽກຂອງຜູ້ນຳການປະຕິວັດລຸ້ນກ່ອນ ຜູ້ຕໍ່ສູ້ເອົາຊະນະ ກັບສັດຕູຜູ້ຮຸກຮານ, ຍອມເສຍ
ສະຫລະທຸກສິ່ງທຸກຢ່າງ ເພື່ອອຸທິດໃຫ້ແກ່ພາລະກິດປະຕິວັດ ປົດປ່ອຍຊາດ ແລະ ນຳພາປະຊາຊົນ ໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດຢ່າງສຸດກົກສຸດປາຍ, ໂດຍສະເພາະ ໄດ້ຮຽນຮູ້ ແບບ ແຜນການດຳລົງຊີວິດ, ການເຮັດວຽກ ຂອງທ່ານ ສົມສະຫວາດ ເລັ່ງສະຫວັດ ນັບແຕ່ນ້ອຍ ຈົນເຖິງການເຂົ້າຮ່ວມຂະບວນການຕໍ່ສູ້ປົກປ່ອຍຊາດ ໃນເມື່ອກ່ອນ ທີ່ໄດ້ຂຽນລົງໃນປື້ມຫົວນີ້. ທ່ານໃດມີຄວາມສົນໃຈ ຢາກອ່ານ, ຢາກສຶກສາຮຽນຮູ້ ກ່ຽວກັບການປະຕິວັດ ໃນເມື່ອກອນ ທີ່ຂຽນລົງໃນປຶ້ມຫົວດັ່ງກ່າວ, ສາມາດພົວພັນ ກັບທ່ານ ສົມສະຫວາດ ເລັ່ງສະຫວັດ ໄດ້ໂດຍກົງ.


text:
ຂປລ. ກອງປະຊຸມສະຫລຸບ 6 ເດືອນຕົ້ນປີ ແລະ ກໍານົດທິດທາງໜ້າວຽກຈຸດສຸມ 6 ເດືອນທ້າຍປີ, ພ້ອມປະກາດການຈັດຕັ້ງ ຄະນະບໍລິຫານງານສະມາຄົມສຽງແຄນລາວ ຊຸດໃໝ່ ໄດ້ຈັດຂຶ້ນໃນວັນທີ 12 ກໍລະກົດ 2021 ໂດຍການເປັນປະທານຂອງ ທ່ານ ນາງ ສວນສະຫວັນ ວິຍະເກດ ລັດຖະມົນຕີ ກະຊວງຖະແຫລງຂ່າວ, ວັດທະນະທຳ ແລະ ທ່ອງທ່ຽວ, ໃຫ້ກຽດເຂົ້າຮ່ວມໂດຍ ທ່ານ ຈະເລີນ ເຍຍປາວເຮີ ຮອງປະທານສະພາແຫ່ງຊາດ, ທັງເປັນປະທານກິດຕິມະສັກ ສະມາຄົມສຽງແຄນລາວ, ພ້ອມດ້ວຍພາກສ່ວນກ່ຽວຂ້ອງ ເຂົ້າຮ່ວມ.
ໃນໂອກາດນີ້, ທ່ານ ຄຳພັນ ເໝືອນສິດທິດາ ປະທານສະມາຄົມສຽງແຄນລາວ ໄດ້ກ່າວວ່າ: ໄລຍະ 6 ເດືອນຕົ້ນປີ ສະມາຄົມສຽງແຄນລາວ ໄດ້ຮັບຮອງເອົາການສ້າງຕັ້ງ ແລະ ກົດລະບຽບຂອງສະມາຄົມສຽງແຄນລາວ, ຮັບຮອງເອົາຄະນະບໍລິຫານສະມາຄົມສຽງແຄນລາວ ຊຸດທີ III, ໄດ້ຈົດທະ ບຽນສະມາຄົມສຽງແຄນລາວ, ໄດ້ປ່ຽນກາໝາຍ (Logo) ຈາກສະຄົມສິລະປະແຄນລາວ ມາເປັນສະ ມາຄົມສຽງແຄນລາວ, ໂດຍສອດຄ່ອງກັບລະບຽບກົດໝາຍທີ່ກ່ຽວຂ້ອງ, ໄດ້ພິມໂຄງຮ່າງຄະນະບໍລິ ຫານ ສະມາຄົມສຽງແຄນລາວ ຊຸດທີ III, ໄດ້ເປີດບັນຊີເງີນກະແສລາຍວັນ ແລະ ອື່ນໆ. ສຳລັບທິດທາງໜ້າທີ່ຈຸດສຸມ 6 ເດືອນທ້າຍປີ ຄະນະບໍລິຫານສະມາຄົມສຽງແຄນລາວ ຈະສືບເອົາໃຈໃສ່ສຶກສາອົບ ຮົມການເມືອງ-ແນວຄິດ ຕໍ່ຄະນະບໍລິຫານສະມາຄົມ ຕະຫລອດຮອດສະມາຊິກສະມາຄົມທຸກຄົນ ໃຫ້ມີຄຸນທາດການເມືອງໜັກແໜ້ນ, ມີຄວາມເຊື່ອໝັ້ນຕໍ່ການນຳພາຂອງພັກ-ລັດ, ສືບຕໍ່ເອົາໃຈໃສ່ປັບ ປຸງກົງຈັກຊ່ວຍວຽກສະມາຄົມໃຫ້ເຂັ້ມແຂງ, ຈັດຕັ້ງປະຕິບັດແຜນການຜະລິດ ແລະ ຈຳໜ່າຍຜະລິດ ຕະພັນສັນຍາລັກແຄນລາວ ເພື່ອມີລາຍຮັບໃຫ້ສະມາຄົມກຸ້ມຕົນເອງທາງດ້ານການເງິນເທື່ອລະກ້າວ; ສືບຕໍ່ປັບປຸງ ບົດບັນເລັງສຽງແຄນ “ສືບສານຕໍານານສຽງແຄນແຜ່ນດິນເດີມ ຂອງຄົນເຊື້ອຊາດລາວ” ທີ່ເປັນບົດບັນເລງສຽງແຄນລາວ ບັນດາເຜົ່າປະສານກັບເຄື່ອງດົນຕີສາກົນ, ຊຶ່ງໄດ້ສະແດງຜ່ານໃນງານມະໂຫລານສຽງແຄນເຊື້ອຊາດລາວ ມໍຣະດົກໂລກ ອອກສູ່ສັງຄົມ ໃນວັນທີ 18 ທັນວາ 2020 ເພື່ອໃຫ້ມີຄວາມສົມບູນ ແລ້ວຈັດຫາງົບປະມານເພື່ອຂຽນເປັນໂນດຊອນແຟ ແລະ ຈັດພິມໄວ້ ແນໃສ່ເພື່ອເປັນຫລັກສູດການຮຽນການສອນ ແລະ ເປັນລິຂະສິດຂອງລາວ.
ໃນໂອກາດນີ້, ກໍໄດ້ຮັບຮອງເອົາຄະນະບໍລິຫານ (ປະທານ, ຮອງປະທານ ແລະ ກໍາມະການ) ສະມາຄົມສຽງແຄນລາວ ຊຸດທີ III ແລະ ແຕ່ງຕັ້ງຄະນະຮັບຜິດຊອບໜ່ວຍສິລະປະການສະແດງ ຂອງສະມາຄົມສຽງແຄນລາວ ອີກດ້ວຍ.
ທ່ານ ນາງ ສວນສະຫວັນ ວິຍະເກດ ໄດ້ກ່າວວ່າ: ແຄນ ແລະ ສຽງແຄນລາວ ໄດ້ຮັບການຢັ້ງຢືນຈາກອົງການອຸຍແນສໂກ ແຫ່ງ ສະຫະປະຊາຊາດ ໃຫ້ເປັນມໍລະດົກວັດທະນະທໍານາມມະທໍາຂອງຄົນເຊື້ອຊາດລາວ ແລະ ເປັນມໍລະດົກວັດທະນະທໍານາມມະທໍາ ຂອງມວນມະນຸດໂລກ ໃນທ້າຍ ປີ 2017 ຜ່ານມາຢ່າງສົມກຽດ, ເຊິ່ງມັນໄດ້ສ້າງກຽດ ແລະ ຊື່ສຽງທີ່ໃຫຍ່ຫລວງ ໃຫ້ແກ່ ສປປ ລາວ ໃນເວທີພາກພື້ນ, ສາກົນ ແລະ ໃນໂລກ. ຊາດລາວພວກເຮົາ ເປັນຊາດທີ່ເກົ່າແກ່ໃນພາກພື້ນນີ້, ບັນພະບູລຸດລາວເຮົາ ໄດ້ປະດິດສ້າງແຄນທີ່ເປັນເຄື່ອງດົນຕີ, ເປັນເອກະລັກສະເພາະຂອງຄົນລາວ ຊາດລາວ ມາໄດ້ຫລາຍກວ່າ 3.000 ປີ; ແຄນ ແລະ ສຽງແຄນ ຕິດພັນກັບວິຖີຊີວິດ ແລະ ຮີດຄອງປະເພນີຂອງຄົນລາວບັນດາເຜົ່າ ເຖິງແມ່ນປະເທດລາວເຮົາເຄີຍເປັນຫົວເມືອງຂຶ້ນຂອງຕ່າງຊາດມາຫລາຍຮ້ອຍປີກໍຕາມ ແຕ່ແຄນ ແລະ ສຽງແຄນ ຍັງຕິດພັນ ແລະ ຝັງເລິກຢູ່ໃນສ່ວນເລິກຫົວໃຈ, ວິຖີຊີວິດວັດທະນະທຳ ແລະ ປະເພນີຂອງຄົນລາວບັນດາເຜົ່າ ຕະຫລອດມາ.
ນອກຈາກນີ້, ທ່ານ ນາງ ສວນສະຫວັນ ວິຍະເກດ ຍັງເນັ້ນໃຫ້ ຄະນະບໍລິຫານງານຊຸດໃໝ່ ເພີ່ມທະວີຄວາມເປັນເອກະພາບ ພາຍໃນໝູ່ຄະນະ ຕິດພັນກັບການເຊີດຊູນໍ້າໃຈຮັກຊາດ, ຄະນະບໍລິຫານສະມາຄົມຕະຫລອດສະມາຊິກ ທີ່ມີວິຊາຄວາມຮູ້ ທາງດ້ານວິຊາສະເພາະ ທີ່ແຕກຕ່າງກັນ ເອົາໃຈໃສ່ຈັດແບ່ງວຽກງານກັນໃຫ້ເໝາະສົມ ແລະ ສົມສ່ວນ; ສ້າງຄົນຮຸ່ນສືບທອດຢ່າງຕໍ່ເນື່ອງ; ເອົາໃຈໃສ່ດ້ານນະໂຍບາຍຕໍ່ກັນຕາມຄວາມ ເໝາະສົມ, ສ້າງບັນຍາກາດໃນການເຮັດວຽກງານ ທີ່ຟົດຟື້ນຫ້າວຫັນສະໜິດສະໜົມເປັນກັນເອງ, ເພີ່ມທະວີຄວາມສາມັກຄີເປັນເອກະພາບ ຢູ່ພາຍໃນໝູ່ຄະນະໃຫ້ໜັກແໜ້ນ, ສ້າງເປັນກໍາລັງແຮງຫລັກແຫລ່ງ ເປັນໃຈກາງແຫ່ງຄວາມສາມັກຄີເປັນເອກະພາບເປັນປຶກແຜ່ນ, ຖືສຳຄັນການປັບປຸງແບບແຜນວິທີເຮັດວຽກພາຍໃນໝູ່ຄະນະ, ເຮັດວຽກມີແບບແຜນ, ຕົວຈິງ, ຕື່ນຕົວເຮັດວຽກບໍ່ເອື່ອຍອີງຖິ້ມພຸ້ນຖີ້ມພີ້, ກ້າຫານປະດິດສ້າງ, ມີຄວາມຮັບຜິດຊອບ, ໂດຍເລີ່ມຈາກການສ້າງແຜນການ, ໂຄງການ, ກິດຈະກໍາຕົວຈິງ ແລ້ວມອບໝາຍກັນຈັດຕັ້ງປະຕິບັດ, ມີການຕິດຕາມກວດກາ ສ່ອງແສງລາຍງານໃນແຕ່ລະໄລຍະ.
ຂ່າວ: ກິດຕາ, ພາບ: ຂັນໄຊ


text:
ຕອນບ່າຍວັນທີ 1 ສິງຫາ, ຢູ່ ຮ່າໂນ້ຍ, ທ່ານນາຍົກລັດຖະມົນຕີ ຟ້າມມິນຈິງ ໄດ້ໃຫ້ການຕ້ອນຮັບທ່ານລັດຖະມົນຕີການຕ່າງປະເທດ ເກຼັກ Nikolaos Dendias ທີ່ພວມມີການຢ້ຽມຢາມ ແລະ ເຮັດວຽກຢູ່ ຫວຽດນາມ.
ທີ່ການຕ້ອງຮັບ, ທ່ານນາຍົກລັດຖະມົນຕີ ຟ້າມມິນຈິງ ສະໜີໃຫ້ ເກຼັກ ສ້າງເງື່ອນໄຂສະດວກໃຫ້ແກ່ສິນຄ້າ, ຜະລິດຕະພັນກະເສດຂອງ ຫວຽດນາມ ສຳຜັດກັບຕະຫຼາດ ເກຼັກ; ສ້າງເງື່ອນໄຂສະດວກໃຫ້ປະຊາຄົມຊາວ ຫວຽດນາມ ພວມດຳລົງຊີວິດ, ຮໍ່າຮຽນຢູ່ ເກຼັກ; ທ່ານປາດຖະໜາວ່າ 2 ປະເທດຈະຊຸກຍູ້ການຮ່ວມມືໃນການຂົນສົ່ງທາງທະເລ ແລະ ໃນຂົງເຂດການຄ້າ, ກະສິກຳ, ທ່ອງທ່ຽວ.
ສ່ວນທ່ານລັດຖະມົນຕີ Nikolaos Dendias ຢືນຢັນວ່າ, ຍາມໃດ ເກຼັກ ກໍຖືຫວຽດນາມ ແມ່ນຄູ່ຮ່ວມມືບຸລິມະສິດຢູ່ພາກພື້ນ ອາຊີຕາເວັນອອກສ່ຽງໃຕ້; ສະໜັບສະໜູນຫຼັກໝັ້ນຂອງ ຫວຽດນາມ ຢ່າງແຮງ ໃນການຮັບປະກັບຄວາມໝັ້ນຄົງ, ການເດີນເຮືອຢູ່ທະເລຕາເວັນອອກ ແລະ ບັນດາຝ່າຍທີ່ກ່ຽວຂ້ອງເຄົາລົບຕາມກົດໝາຍສາກົນ.
ບູນມີ


text:
ນະຄອນຫລວງວຽງຈັນ
ດັ່ງພວກເຮົາຮັບຮູ້ນຳກັນ ແລ້ວວ່າ: ນະຄອນຫລວງວຽງ ຈັນເປັນເມືອງເອກຂອງປະເທດມີຄວາມຈະເລີນເຕີບ ໃຫຍ່ຢ່າງ ວ່ອງໄວທາງດ້ານພື້ນຖານ, ເສດຖະກິດ ແລະ ວັດທະນະທຳ- ສັງຄົມ. ແລະ ເປັນທີ່ຕັ້ງຍຸດທະສາດອັນ ສຳຄັນທາງດ້ານປ້ອງກັນຊາດ-ປ້ອງກັນຄວາມສະຫງົບ, ການຕ່າງປະເທດ, ການເມືອງ- ການປົກຄອງຂອງຊາດ ເຊິ່ງບັນດາກະຊວງ, ແລະ ສຳນັກງານອົງການຕ່າງໆຂອງລັດຖະບານກໍລ້ວນແລ້ວແຕ່ຕັ້ງຢູ່ໃນນະຄອນຫລວງ ແຫ່ງນີ້ ແລະ ຍັງເປັນສູນກາງທຸລະກິດການຄ້າ- ການລົງທຶນອື່ນໆອີກ.
ປັດຈຸບັນ, ນະຄອນຫລວງ ວຽງຈັນມີປະຊາກອນອາໄສຢູ່ ເກືອບ 8 ແສນຄົນ, ໃນເນື້ອທີ ກວ້າງປະມານ 3.920 ກິໂລຕາ ແມັດ ເຊິ່ງເປັນເຂດທີ່ມີປະຊາຊົນອາໄສຢູ່ຢ່າງໜາແໜ້ນ (ປະ ມານ 200 ຄົນ/ຕາລາງ ກິໂລ ແມັດ). ນະຄອນຫລວງວຽງ ຈັນ ປະກອບມີ 9 ຕົວເມືອງໄດ້ແກ່ ເມືອງຈັນທະບູລີ, ສີໂຄດຕະບອງ, ໄຊເຊດຖາ, ສີສັດຕະນາກ, ນາຊາຍທອງ, ໄຊທານີ, ຫາດຊາຍຟອງ, ສັງທອງ ແລະ ເມືອງປາກງື່ມ. ນະຄອນຫລວງວຽງ ຈັນເປັນເຂດຮາບພຽງອ້ອມຮອບດ້ວຍພູເຂົາຄວາຍຕໍ່ໃສ່ ສາຍພູງູ, ມີແມ່ນ້ຳສາຍຫລັກຄືແມ່ນ້ຳຂອງ ແລະ ນ້ຳງື່ມອັນ ເປັນສາຍເລືອດຫລັກແຫລ່ງ ການດຳລົງຊີວິດຂອງຊາວນະຄອນຫລວງວຽງຈັນຄ້ອຍຄ່ຳຍາມແລງ ມາຈະເຫັນຜູ້ຄົນຍ່າງເລາະຫລິ້ນໄປຕາມແຄມສາຍ ນ້ຳດັ່ງກ່າວເພື່ອນັ່ງພັກຜ່ອນຍ່ອຍໃຈ, ຮັບປະທານອາຫານ ແຊບໆຕາມບັນດາຮ້ານທີ່ຢັ່ງຢາຍໄປຕາມແຄມຂອງ ແລະ ເບິ່ງຕາເວັນຕົກດິນ ເຊິ່ງກາຍເປັນມົນສະເໜ່ຂອງ ວຽງຈັນໃນຍາມອາທິດອັດສະດົງ, ຍາກທີ່ຈະຫາບ່ອນອື່ນໃດມາປຽບປານ. ນອກນັ້ນ, ຍັງມີພະທາດຫລວງວຽງຈັນ ອັນເປັນມິ່ງຂວັນຂອງ ປວງຊົນລາວທັງຊາດ ແລະ ເປັນ ສັນຍາລັກຂອງຊາດອີກດ້ວຍພ້ອມນີ້. ຢູ່ໃນນະຄອນຫລວງວຽງຈັນຍັງມີຕະຫລາດນ້ອຍໃຫຍ່ເຖິງ 83 ແຫ່ງສະທ້ອນໃຫ້ເຫັນເຖິງການດຳລົງຊີວິດ ຂອງຊາວນະຄອນຫລວງທີ່ຕິດພັນ ກັບຕະຫລາດທຸກໆມື້ ດັ່ງຄຳຂວັນປະຈຳໃຈຂອງຕົວ ເມືອງຫລວງແຫ່ງນີ້ໄດ້ ຂຽນໄວ້ວ່າ:
“ມາວຽງຈັນຊົມຂົວມິດຕະພາບຂາບໄຫ້ວຫໍພະແກ້ວຊົມສວນປະຕູໄຊ ໄຫ້ວພະທາດຫລວງມິ່ງຂວັນຊົມ ວິວທິວທັດແຄມຂອງຫາດຊາຍສີທອງ ດອນຈັນຊິມລົດອາຫານນານາຊາດ ເທິງຫໍຜາສາດສິບສີ່ຊັ້ນພັກຜ່ອນ ເທິງວິມານສະຫວັນໂຮງແຮມດອນຈັນພາເລສ໌ ລືນາມ”.


text:
ໃນຕອນເຊົ້າຂອງວັນທີ 20 ກັນຍາ 2022 ນີ້, ທ່ານ ຄຳພັນ ສິດທິດຳພາ ກຳມະການສູນກາງພັກ ເລຂາພັກແຂວງ ເຈົ້າແຂວງໆວຽນຈັນ, ໄດ້ຕ້ອນຮັບທ່ານ ຂັນທະວີ ວິໄລສັກ ຫົວໜ້າກົມຕິດຕາມກວດກາຄ້າຍຄຸມຂັງ-ດັດສ້າງ ຂອງອົງການໄອຍະການປະຊາຊົນສູງສຸດ ພ້ອມດ້ວຍຄະນະ, ຢູ່ທີ່ຫ້ອງຮັບຮອງຂອງຫ້ອງວ່າການແຂວງ.
ໂອກາດດັ່ງກ່າວ ທ່ານ ຂັນທະວີ ວິໄລສັກ, ໄດ້ລາຍງານເຖິງຈຸດປະສົງທີ່ລົງມາເຄື່ອນໄຫວຢ້ຽມຢາມ ແລະ ເຮັດວຽກຢູ່ແຂວງວຽງຈັນ ໃຫ້ທ່ານ ເຈົ້າແຂວງໄດ້ຮັບຊາບ, ໂດຍອີງຕາມຂໍ້ຕົກລົງຂອງຫົວໜ້າອົງການໄອຍະການປະຊາຊົນສູງສຸດ ວ່າດ້ວຍການແຕ່ງຕັ້ງພະນັກງານຂັ້ນຫົວໜ້າກົມ, ຫົວໜ້າພະແນກ ແລະ ພະນັກງານວິຊາການລົງເຄື່ອນໄຫວສົມທົບວຽກງານຕິດຕາມກວດກາ ແລະ ຄຸ້ມຄອງສະຖານທີ່ກັກຂັງ ຄ້າຍຄຸມຂັງ-ດັດສ້າງ. ຊຶ່ງຄະນະດັ່ງກ່າວຈະໄດ້ລົງເຄື່ອນໄຫວເຮັດວຽກຕົວຈິງກຳນົດເວລາ 04 ວັນຮ່ວມກັບໄອຍະການປະຊາຊົນແຂວງວຽງຈັນຢູ່ຄ້າຍດັດສ້າງສາຍນ້ຳງື່ມ(ດອນທ້າວ-ດອນນາງ), ຄ້າຍຄຸມຂັງໂພນເງິນ, ຄ້າຍຄຸມຂັງຕານປ່ຽວ, ຄ້າຍກັກຂັງນາຂ່າ ກ່ຽວກັບວຽກງານຕິດຕາມກວດກາຄ້າຍຄຸມຂັງ-ດັດສ້າງ ທີ່ສູນກາງຄຸ້ມຄອງ, ຈາກນັ້ນກໍ່ໄດ້ເຂົ້າພົບຫົວໜ້າກອງບັນຊາການ ປກສ ແຂວງວຽງຈັນ ແລະ ລົງເຮັດວຽກກັບຄ້າຍຄຸມຂັງ-ດັດສ້າງສາຍນ້ຳງື່ມ.


text:
ໄລ່ຮອດປີ 2019, ສະຖາບັນປະຫວັດສາດການທະຫານໄດ້ຈັດຕັ້ງ 8 ຊຸດຝຶກອົບຮົມໃຫ້ພະນັກງານກອງທັບປະຊາຊົນລາວ. ປີນີ້, ໃນເງື່ອນໄຂພະຍາດໂຄວິດ-19 ໄດ້ຄວບຄຸມເປັນຢ່າງດີ, ຕາມການສະເໜີຂອງກະຊວງປ້ອງກັນປະເທດລາວ, ກະຊວງປ້ອງກັນປະເທດຫວຽດນາມ ມອບໜ້າທີ່ໃຫ້ສະຖາບັນປະຫວັດສາດການທະຫານຈັດຕັ້ງຊຸດຝຶກອົບຮົມໃຫ້ແກ່ພະນັກງານກອງທັບປະຊາຊົນລາວ ຈຳນວນ 25 ຄົນ. ນີ້ແມ່ນບັນດາພະນັກງານຄຸ້ມຄອງ ຫຼືເຮັດວຽກງານປະຫວັດສາດການທະຫານທີ່ຂຶ້ນກັບຫຼາຍອົງການ, ກົມກອງຂອງກະຊວງປ້ອງກັນປະເທດລາວ.
ຈາກບົດຮຽນແຫ່ງການຈັດຕັ້ງບັນດາຊຸດຝຶກອົບຮົມກ່ອນ ກໍ່ຄືລະດັບຄວາມຮູ້ຂອງບັນດາພະນັກງານກອງທັບປະຊາຊົນລາວ ທີ່ເຂົ້າຮ່ວມຊຸດຝຶກອົບຮົມປີນີ້, ສະຖາບັນປະຫວັດສາດການທະຫານ ຈັດເນື້ອໃນຊຸດຝຶກອົບຮົມຕາມທິດທັງປະກອບເນ້ືອໃນຄວາມຮູ້ພື້ນຖານກ່ຽວກັບວິທີຄົ້ນຄວ້າປະຫວັດສາດການທະຫານໃຫ້ບັນດາສະຫາຍຫາກໍ່ເຂົ້າຂະແໜງ, ທັງປັບປຸງ, ບຳລຸງຄວາມຮູ້, ບົດຮຽນຄົ້ນຄວ້າປະຫວັດສາດການທະຫານ, ສະຫຼຸບສົງຄາມໃຫ້ບັນດາສະຫາຍເຄີຍເຮັດວຽກງານປະຫວັດສາດການທະຫານ. ຊຸດຝຶກອົບຮົມຈະປະກອບສ່ວນຍົກສູງຄວາມຮູ້ວິຊາສະເພາະໃຫ້ບັນດາພະນັກງານກອງທັບປະຊາຊົນລາວ, ເພື່ອແນໃສ່ແກ້ໄຂບາງບັນຫາວາງອອກສຳລັບຂະແໜງປະຫວັດສາດການທະຫານຂອງກອງທັບປະຊາຊົນລາວ ໃນໄລຍະຈະມາເຖິງ.
la.qdnd.vn


text:
ວັນທີ 26 ມີນາປີ2022 ເປັນວັນປິດໄຟສາກົນ ເຊິ່ງເປັນກິດຈະກຳປິດໄຟເປັນເວລາໜຶ່ງຊົ່ວໂມງ, ເຊິ່ງຄຳຂວັນຂອງກິດຈະກຳປີນີ້ແມ່ນ “ເຄື່ອນໄຫວ! ເພື່ອຮ່ວມກັນສ້າງອະນາຄົດ” ໂດຍຮຽກຮ້ອງໃຫ້ບັນດາປະເທດໃນໂລກບັນລຸການຮ່ວມມືກັນທົ່ວໂລກກ່ຽວກັບການປົກປັກຮັກສາທຳມະຊາດ,ການປ່ຽນແປງຂອງດິນຟ້າອາກາດ ການພັດທະນາແບບຍືນຍົງແລະອື່ນໆກ່ອນປີ2030, ເພື່ອເຮັດໃຫ້ສິ່ງແວດລ້ອມທຳມະຊາດຂະຫຍາຍຕົວໄປສູ່ທິດທາງທີ່ດີ ແລະສົ່ງຜົນປະໂຫຍດໃຫ້ກັບມວນມະນຸດ.
“ຕັ້ງໜ້າຮັບມືກັບການປ່ຽນແປງຂອງດິນຟ້າອາກາດ,ສົ່ງເສີມການຫັນປ່ຽນຮູບການພັດທະນາຕາມທິດສີຂຽວແລະກາກບອນຕ່ຳ” “ອອກແຮງຊຸກຍູ້ການນຳໃຊ້ຖ່ານຫີນຢ່າງເປັນມິດກັບສິ່ງແວດລ້ອມ ແລະ ມີປະສິດທິພາບສູງ” “ພວກເຮົາຕ້ອງສົ່ງເສີມຮູບການດຳລົງຊີວິດແລະການຜະລິດແບບສີຂຽວ, ກາກບອນຕ່ຳ, ລັກສະນະໝູນວຽນແລະຍືນຍົງ” … ນັບແຕ່ກອງປະຊຸມໃຫຍ່ພັກກອມມູນິດຈີນຄັ້ງທີ 18 ເປັນຕົ້ນມາ, ທ່ານສີຈິ້ນຜິງ ເລຂາທິການໃຫຍ່ຄະນະກຳມະການສູນກາງພັກກອມມູນິດຈີນໄດ້ກ່າວເນັ້ນໜັກໃນຫຼາຍກາລະໂອກາດໃຫ້ກ້າວເດີນຕາມເສັ້ນທາງການພັດທະນາທີ່ຖືເອົາສິ່ງແວດລ້ອມນິເວດເປັນບູລິມະສິດແລະພັດທະນາຕາມທິດສີຂຽວ,ກາກບອນຕ່ຳ. ຊຸກຍູ້ການປະຕິບັດຂະບວນການປະຢັດພະລັງງານແລະຫຼຸດການປ່ອຍອາຍພິດເຮືອນແກ້ວທົ່ວປວງຊົນໃຫ້ກ້າວສູ່ລວງເລິກດ້ວຍຄວາມຮັບຜິດຊອບສູງ. ແນວຄວາມຄິດການດຳລົງຊີວິດແບບສີຂຽວໄດ້ເຂົ້າເຖິງຈິດໃຈປະຊາຊົນຢ່າງເລິກເຊິ່ງ ແລະກຳລັງປ່ຽນແປງວິຖີການດຳລົງຊີວິດຂອງປະຊາຊົນຢ່າງບໍ່ຮູ້ສຶກຕົວ.
ທ່ານສີຈິ້ນຜິງກ່າວເນັ້ນໜັກວ່າ: “ເອົາຕ້ອງມີຂອບເຂດ ໃຊ້ກໍຕ້ອງມີຂີດຈຳກັດ” ເຊິ່ງເປັນສັດຈະທຳແຫ່ງຄວາມສິວິໄລດ້ານນິເວດ. ພວກເຮົາຄວນສົ່ງເສີມວິຖີການດຳລົງຊີວິດແບບປະຢັດ,ເໝາະສົມ, ສີຂຽວແລະກາກບອນຕ່ຳ, ປະຕິເສດການປະພຶດແບບຫຼູຫຼາຟຸມເຟືອຍ, ສ້າງໃຫ້ເປັນແບບແຜນວິທີການດຳລົງຊີວິດທີ່ມີຄວາມສິວິໄລແລະດີຕໍ່ສຸຂະພາບ.
ການປົກປ້ອງໜ່ວຍໂລກບໍ່ແມ່ນເຮັດພຽງແຕ່ຊົ່ວໂມງດຽວເທົ່ານັ້ນ. ທຸກຄົນຈົ່ງພ້ອມກັນພະຍາຍາມຈົນສຸດຄວາມສາມາດເພື່ອປະຢັດພະລັງງານ, ແຂ່ງຂັນກັນເປັນຜູ້ປົກປ້ອງໜ່ວຍໂລກທີ່ເປັນບ້ານເມືອງຂອງມວນມະນຸດ, ເປັນຜູ້ເຜີຍແຜ່ໂຄສະນາແນວຄວາມຄິດການດຳລົງຊີວິດແບບສີຂຽວ,ເປັນຜູ້ປະຕິບັດຕົວຈິງຕາມວິຖີການດຳລົງຊີວິດແບບກາກບອນຕ່ຳ ເພື່ອປະກອບສ່ວນຫຼາຍກວ່າເກົ່າເຂົ້າໃນການສ້າງໜ່ວຍໂລກສີຂຽວ.


text:
(ສພຊ) ໂດຍໄດ້ຮັບການສະໜັບສະໜູນຈາກມູນນິທິ ເວສມິນສເຕີ ເພື່ອປະຊາທິປະໄຕ (WFD), ກອງປະຊຸມສໍາມະນາສ້າງຄວາມເຂັ້ມແຂງດ້ານການຕິດຕາມກວດກາການປະຕິບັດແຜນງົບປະມານ ແລະ ແຜນໂຄງການລົງທຶນຂອງລັດ ທີ່ຕິດພັນກັບການສ້າງຄວາມເຂັ້ມແຂງດ້ານບົດບາດຍິງ-ຊາຍ ໃຫ້ແກ່ພະນັກງານ-ລັດຖະກອນຂອງກຳມາທິການແຜນການ, ການເງິນ ແລະ ການກວດສອບ ສະພາແຫ່ງຊາດ ແລະ ສະພາປະຊາຊົນແຂວງ ໃນວັນທີ 24 ກຸມພາ 2022 ທີ່ເມືອງວັງວຽງ ແຂວງວຽງຈັນ ໂດຍການເປັນປະທານຂອງທ່ານ ປອ. ລີເບີ ລີບົວປາວ ປະທານກຳມາທິການແຜນການ, ການເງິນ ແລະ ການກວດສອບ; ມີບັນດາທ່ານຮອງປະທານກຳມາທິການ, ຄະນະກົມ, ຄະນະພະແນກ ແລະ ກຳມະການຂອງກຳມາທິການເສດຖະກິດ, ແຜນການ ແລະ ການເງິນ ຂອງສະພາປະຊາຊົນແຂວງ 6 ແຂວງ ພ້ອມດ້ວຍພາກສ່ວນກ່ຽວຂ້ອງເຂົ້າຮ່ວມ. ກອງປະຊຸມ ໄດ້ຮັບຟັງການສະເໜີບົດກ່ຽວກັບຫລັກການ, ກົນໄກ ແລະ ວິທີການສ້າງແຜນ ແລະ ຈັດຕັ້ງປະຕິບັດແຜນການໂຄງການລົງທຶນຂອງລັດ ຕິດພັນກັບບົດບາດຍິງ-ຊາຍ; ຫລັກການ, ກົນໄກ ແລະ ວິທີການສ້າງຄວາມເຂັ້ມແຂງ ແລະ ຍົກສູງບົດບາດຍິງ-ຊາຍ ໃນວຽກງານແຜນງົບປະມານ ແລະ ການສ້າງແຜນການໂຄງການລົງທຶນຂອງລັດ; ຫລັກການ, ກົນໄກ ແລະ ວິທີການສ້າງແຜນ ແລະ ຈັດຕັ້ງປະຕິບັດແຜນງົບປະມານແຫ່ງລັດ ຕິດພັນກັບບົດບາດຍິງ-ຊາຍ; ພ້ອມນັ້ນ, ຜູ້ເຂົ້າຮ່ວມໄດ້ປະກອບຄຳຄິດຄຳເຫັນຢ່າງກົງໄປກົງມາ ພ້ອມທັງໄດ້ແບ່ງກຸ່ມເຮັດບົດເຝີກຫັດຕົວຈິງ ແລະ ໄດ້ແລກປ່ຽນບົດຮຽນເຊິ່ງກັນແລະກັນ ເພື່ອໃຫ້ມີຄວາມເຂົ້າໃຈຕໍ່ເນື້ອໃນຕ່າງໆໃຫ້ມີຄວາມເລິກເຊິ່ງຍິ່ງຂຶ້ນ.
(ພາບ ແລະ ຂ່າວ: ປາກາລັກ ພົມມີໄຊ)


text:
ທະນາຄານ ຮ່ວມທຸລະກິດ ລາວ – ຫວຽດ ຈຳກັດ (LaoVietBank) ເປັນທະນາຄານຫນຶ່ງດຽວໃນ ສປປ ລາວ ທີ່ໄດ້ຮັບກຽດຈາກວາລະສານການເງິນຊັ້ນນຳລະດັບໂລກ Asian Banking & Finance ສະເໜີລາຍຊື່ຂອງທະນາຄານເຂົ້າຮ່ວມຄັດເລືອກ ເພື່ອຊິງລາງວັນໃນລາຍການ Banking & Finance Retail Banking Awards 2021. ເຊິ່ງການຄັດເລືອກໃນຄັ້ງນີ້, ແມ່ນມີບັນດາທະນາຄານທີ່ເຂົ້າຮ່ວມຄັດເລືອກເຖິງ 140 ທະນາຄານ ຈາກ 31 ປະເທດໃນທົ່ວໂລກ.
ຈາກຜົນການຄັດເລືອກຂອງຄະນະກໍາມະການ ໄດ້ເຫັນດີເປັນເອກະພາບຕັດສິນໃຫ້ທະນາຄານ ຮ່ວມທຸລະກິດ ລາວ-ຫວຽດ ຈໍາກັດ (LaoVietBank) ຂອງ ສປປ ລາວ ເປັນຜູ້ໄດ້ຮັບລາງວັນຊະນະເລີດ Laos Domestic Initiative of the Year ປະຈໍາປີ 2021 ໃນສາຂາ Wholesale Banking ທີ່ໄດ້ມີການປະກາດຜົນຜ່ານທາງເວັບໄຊ “Asian Banking & Finance” ໃນເດືອນກໍລະກົດ 2021 ຜ່ານມາ.
ຂໍ້ມູນຈາກເວັບໄຊ “Asian Banking & Finance” ລາຍງານບາງຕອນສໍາຄັນວ່າ: ສະພາບການລະບາດຂອງພະຍາດໂຄວິດ – 19 ທີ່ໄດ້ສົ່ງຜົນສະທ້ອນຢ່າງຫຼວງຫຼາຍໃນທົ່ວໂລກເວົ້າລວມ, ເວົ້າສະເພາະ ກໍ່ຄືບັນດາຂະແໜງ ການທາງດ້ານທຸລະກິດການທະນາຄານຢູ່ລາວໃນໄລຍະຜ່ານມາ ແລະ ວາລະສານການເງິນຊັ້ນນໍາລະດັບໂລກ Asian Banking & Finance ກໍ່ເຫັນໄດ້ຄວາມພະຍາຍາມຂອງ LaoVietBank ໃນການຂະຫຍາຍຕົວຢ່າງບໍ່ຢຸດຢັ້ງ ດ້ວຍທິດທາງຂອງການຫັນປ່ຽນເປັນທະນາຄານດິຈິຕ້ອນທີ່ທັນສະໄໝ, ຍົກສູງຄວາມປອດໄພ, ຄວາມໝັ້ນຄົງຂອງລູກຄ້າ ແລະ ອົງກອນເປັນສ່ວນສຳຄັນ; ຄຽງຄູ່ໄປພ້ອມກັບການຍົກລະດັບການບໍລິການລູກຄ້າ ແລະ ບັນດາຜະລິດຕະພັນການບໍລິການໃຫ້ດີຂຶ້ນກວ່າເກົ່າ ແລະ ໃນປີ 2020 ຜ່ານມາ, LaoVietBank ກໍ່ໄດ້ຮັບລາງວັນຈາກວາລະສານການເງິນຊັ້ນນໍາລະດັບໂລກເຊັ່ນກັນ, ແຕ່ຢູ່ໃນສາຂາ Laos Domestic Technology & Operations Bank of the Year.
ຂໍ້ມູນຈາກ ທະນາຄານ ຮ່ວມທຸລະກິດ ລາວ – ຫວຽດ ຈຳກັດ ເປີດເຜີຍໃຫ້ຮູ້ວ່າ: ນັບແຕ່ໄດ້ຮັບການສ້າງຕັ້ງການເຄື່ອນໄຫວທຸລະກິດ ວັນທີ 22/06/1999 ເປັນຕົ້ນມາຈົນເຖິງປັດຈຸບັນ. LaoVietBank ບໍ່ຢຸດທີ່ຈະພັດທະນາ ແລະ ມີຜົນສໍາເລັດຂະຫຍາຍຕົວໃນແຕ່ລະໄລຍະ ດັ່ງນີ້:
1). ຍັງຮັກສາໄດ້ຕໍາແໜ່ງ 1 ໃນ 3 ທະນາຄານທຸລະກິດ ທີ່ມີການເຄື່ອນໄຫວໃຫຍ່ທີ່ສຸດໃນລາວ ທາງດ້ານລວມຍອດຊັບສິນ, ການລະດົມທຶນ, ການປ່ອຍກູ້ ແລະ ຍົກສູງໝາກຜົນການເຄື່ອນໄຫວທຸລະກິດໄປພ້ອມກັບຄຳຂວັນທີ່ວ່າ: “ມີວິໄນ, ເປັນລະບຽບ, ປ່ຽນແປງໃໝ່, ຄຸນນະພາບ, ປະສິດທິຜົນ.” ນອກນັ້ນ, ຍັງຮັກສາໄດ້ມູນເຊື້ອອັນດີງາມຂອງທະນາຄານທີ່ມີຜົນການດໍາເນີນທຸລະກິດທີ່ດີທີ່ສຸດໃນ ສປປ ລາວ.
2). ສຸມໃສ່ລະດົມທຶນພາຍໃນປະເທດ ແລະ ຂະຫຍາຍສິນເຊື່ອໃຫ້ແກ່ບັນດາຫົວໜ່ວຍວິສາຫະກິດຂອງລາວທີ່ມີກໍາລັງການຜະລິດໄປຕາມກົນໄກເສດຖະກິດຕະຫຼາດ; ເອົາໃຈໃສ່ສະໜອງບັນດາຜະລິດຕະພັນບໍລິການເຂົ້າໃນວິສາຫະກິດຫວຽດນາມທີ່ລົງທຶນຢູ່ລາວ; ບັນດາວິສາຫະກິດຂອງລາວທີ່ມີທ່າແຮງ ແລະ ໄດ້ຮັບບູລິມະສິດ ເປັນຕົ້ນແມ່ນ: ຂະແໜງ ພະລັງງານ, ບໍ່ແຮ່, ກະສິກໍາ, ອຸດສາຫະກໍາ ແລະ ອື່ນໆ.
3). ຂະຫຍາຍຕົວທາງດ້ານຂະໜາດຢ່າງເໝາະສົມ, ຮັບປະກັນການດໍາເນີນທຸລະກິດໃຫ້ມີຄວາມປອດໄພ ແລະ ມີປະສິດທິພາບ, ການຂະຫຍາຍແຫຼ່ງທຶນໃຫ້ເໝາະສົມກັບການຂະຫຍາຍສິນເຊື່ອ ພ້ອມທັງຮັກສາສະພາບຄ່ອງ.
4). ຊຸກຍູ້ສົ່ງເສີມການພັດທະນາຜະລິດຕະພັນ ແລະ ການບໍລິການດ້ວຍລະບົບເຕັກໂນໂລຊີທັນສະໄໝ, ສົ່ງເສີມການຂະຫຍາຍລູກຄ້າບຸກຄົນ, ວິສາຫະກິດຂະໜາດນ້ອຍ ແລະ ກາງ (SMEs) ເພື່ອແນໃສ່ສ້າງຄວາມໄດ້ປຽບໃນການແຂ່ງຂັນກັບທະນາຄານທຸລະກິດອື່ນໆ, ຍົກສູງຄຸນນະພາບການບໍລິການໄປສູ່ເປົ້າໝາຍກາຍເປັນທະນາຄານເອເລັກໂທຣນິກທີ່ທັນສະໄໝແຖວໜ້າຂອງປະເທດລາວ.
————————–
ທະນາຄານ ຮ່ວມທຸລະກິດ ລາວ – ຫວຽດ ຈໍາກັດ
⦅ຂົວຕໍ່ແຫ່ງຜົນສໍາເລັດ⦆
Hotline: 1440
LaoVietBank


text:
ວັນທີ 19 ສິງຫາ 2022 ນີ້, ສະພາປະຊາຊົນ ແຂວງຫົວພັນ ໄດ້ຈັດກອງປະຊຸມ ເຊື່ອມຊຶມບັນດາເອກະສານສຳຄັນຕ່າງໆ ຂອງພັກ-ລັດ ຢູ່ທີ່ຫ້ອງປະຊຸມ ສະພາປະຊາຊົນແຂວງ ພາຍໃຕ້ການເປັນປະທານຂອງ ທ່ານ ສົມສັກ ດອນຈານິດ ກຳມະການພັກແຂວງ, ຮອງປະທານສະພາປະຊາຊົນແຂວງ ແລະ ມີບັນດາທ່ານ ຄະນະປະຈໍາ, ຄະນະເລຂາທິການ ຕະຫລອດຮອດ ພະນັກງານ-ລັດຖະກອນ ພາຍໃນສະພາປະຊາຊົນແຂວງເຂົ້າຮ່ວມ ຢ່າງພ້ອມພຽງ.
ວາລະກອງປະຊຸມ ໄດ້ຮັບຟັງການເຜີຍແຜ່ ມະຕິ ກອງປະຊຸມຄົບຄະນະ ຄັ້ງທີ 4 ຂອງຄະນະບໍລິຫານງານສູນກາງພັກ ສະໄໝທີ XI; ມະຕິ ກອງປະຊຸມຄົບຄະນະ ຂອງຄະນະບໍລິຫານງານພັກແຂວງຫົວພັນ ຄັ້ງທີ 8 ສະໄໝທີ X; ດຳລັດ ວ່າດ້ວຍການປະຢັດ ແລະ ຕ້ານການຟູມເຟືອຍ ແລະ ມະຕິຂອງຄະນະປະຈຳ ສະພາແຫ່ງຊາດ ວ່າດ້ວຍການປະຕິບັດນະໂຍບາຍ ຕໍ່ພະນັກງານ-ນັກຮົບ ຂອງກຳລັງ ປກຊ-ປກສ ທີ່ປະຕິບັດໜ້າທີ່ ຢູ່ສະພາແຫ່ງຊາດ ແລະ ສະພາປະຊາຊົນແຂວງ ຈາກບັນດາທ່ານ ຄະນະປະຈຳ ສະພາປະຊາຊົນແຂວງ.
ການເຊື່ອມຊຶມເອກະສານຄັ້ງນີ້, ເພື່ອເຮັດໃຫ້ສະມາຊິກພັກ, ພະນັກງານ-ລັດຖະກອນ, ຮັບຮູ້,ເຂົ້າໃຈເລິກເຊິ່ງ ທັງເປັນການສຶກສາອົບຮົມ ໃຫ້ພະນັກງານ-ລັດຖະກອນ ມີຄຸນທາດທາງດ້ານການເມືອງ, ຄຸນສົມບັດສິນທຳປະຕິວັດໜັກແໜ້ນ ມີນ້ຳໃຈຮັກຊາດ, ຮັກບ້ານເກີດເມືອງນອນ ແລະ ເປັນເຈົ້າການ ຕັດສິນໃຈ ພ້ອມກັນບຸກບືນ ໃນການຍູ້ແຮງພັດທະນາການແກ້ໄຂຄວາມທຸກຍາກ, ອຸປະສັກໃນໄລຍະທີ່ສະພາບວິກິດ ເສດຖະກິດ-ການເງິນ, ໄພເງິນເຟີ້ ແລະ ສິ່ງທ້າທາຍອື່ນໆ. ມີຄວາມຮັບຜິດຊອບສູງຕໍ່ໜ້າທີ່ວຽກງານຂອງຕົນ, ເປັນເຈົ້າການເຂົ້າຮ່ວມໃນການໃນການປະຕິບັດ ນະໂຍບາຍປະຢັດ ແລະ ຕ້ານການຟູມເຟືອຍ ແນໃສ່ຫັນປ່ຽນຈາກສັງຄົມທີ່ມີຄວາມນິຍົມຊົມໃຊ້ແບບຟູມເຟືອຍ ມາເປັນສັງຄົມທີ່ມີການຜະລິດ, ຊົມໃຊ້ຜະລິດຕະພັນພາຍໃນ ເພື່ອປະກອບສ່ວນເຂົ້າໃນການ ພັດທະນາປະເທດຊາດ ໃຫ້ຈະເລີນກ້າວໜ້າຂຶ້ນເລື້ອຍໆ.
ພາບ ແລະ ຂ່າວ ໂດຍ ນັກຂ່າວ ສພຂ ຫົວພັນ.


text:
ກຽມຈັດຕັ້ງສະເຫຼີມສະຫຼອງປີສາມັກຄີມິດຕະພາບ ລາວ-ຫວຽດນາມ
ໃນຕອນເຊົ້າຂອງວັນທີ 13 ກໍລະກົດ 2022, ທີ່ອົງການຜູ້ຕາງໜ້າກະຊວງ ປກສ ສສ ຫວຽດ ນາມ ປະຈຳ ສປປ ລາວ ໄດ້ມີຄະນະນຳກະຊວງ ປກສ ແລະ ບັນດາກົມກອງອ້ອມຂ້າງ ກະຊວງ ປກສ ພ້ອມດ້ວຍບັນດາ ປກສ ແຂວງ ນຳເອົາກະຕ່າດອກໄມ້ອັນຫອມຫວນ ແລະ ກະຕ່າຂອງຂວັນມອບໃຫ້ ພົຈວ ຟານ ແທັງຕວັນ ຫົວໜ້າອົງການຜູ້ຕາງໜ້າກະຊວງ ປກສ ແຫ່ງ ສສ ຫວຽດນາມ ປະຈຳ ສປປ ລາວ ພ້ອມຄະນະ ເນື່ອງໃນໂອກາດປີສາມັກຄີມິດຕະພາບລາວ-ຫວຽດນາມ ແລະ ສະຫຼອງ 2 ວັນປະຫວັດສາດ ຄື: ວັນເຊັນສົນທິສັນຍາມິດຕະພາບການຮ່ວມມື ລາວ-ຫວຽດນາມ ຄົບຮອບ 45 ປີ (18 ກໍລະກົດ 1977-2022) ແລະ ວັນສ້າງຕັ້ງສາຍພົວພັນການທູດລາວ-ຫວຽດ ນາມ ຄົບຮອບ 60 ປີ ( 5 ກັນຍາ 1962-2022 ).
ບັນດາຄະນະທີ່ເຂົ້າຮ່ວມພອນໃນຄັ້ງນີ້ມີຄື: ກະຊວງປ້ອງກັນຄວາມສະຫງົບ ນຳໂດຍ ພົຕ ວັນທອງ ກອງມະນີ ຮອງລັດຖະມົນຕີກະຊວງ ປກສ ແຫ່ງ ສປປ ລາວ; ນອກນັ້ນ, ຍັງມີຄະນະນຳຫ້ອງວ່າການກະຊວງ ປກສ, ກອງບັນຊາການ ປກສ ແຂວງໄຊສົມບູນ, ກົມໃຫຍ່ສັນຕິບານ, ກອງບັນຊາການ ປກສ ແຂວງຄຳມ່ວນ, ກອງບັນຊາການ ປກສ ແຂວງສາລະວັນ, ກອງບັນຊາການ ປກສ ແຂວງຊຽງຂວາງ, ກົມໃຫຍ່ຕຳຫຼວດ, ກົມໃຫຍ່ພະລາທິ ການ, ກອງບັນຊາການປ້ອງກັນສູນກາງ, ກອງບັນຊາການປ້ອງກັນທີ່ຕັ້ງ, ກົມຕຳຫຼວດຄຸມຂັງ-ດັດສ້າງ, ກອງບັນຊາການ ປກສ ແຂວງວຽງຈັນ, ກອງບັນຊາ ການປ້ອງກັນເຄື່ອນທີ່ ແລະ ກົມ 504.
ການມາອວຍພອນຂອງແຕ່ລະພາກສ່ວນ ນອກຈາກຈະມີກະຕ່າດອກໄມ້ອັນຫອມຫວນ ແລະ ກະຕ່າຂອງຂວັນແລ້ວ ກໍຍັງມີຄຳອວຍພອນໄຊອັນປະ ເສີດມາຍັງຫົວໜ້າອົງການຜູ້ຕາງໜ້າກະຊວງ ຕຳຫຼວດ ສສ ຫວຽດນາມ ພ້ອມຄະນະ ຈົ່ງມີສຸຂະພາບເຂັ້ມແຂງ, ປະສົບຜົນສຳເລັດໃນໜ້າທີ່ວຽກງານອັນມີກຽດສະຫງ່າ ພ້ອມທັງສືບຕໍ່ເສີມຂະຫຍາຍການພົວພັນຮ່ວມມືຂອງສອງຊາດລາວ-ຫວຽດນາມ ໂດຍສະເພາະສອງກຳລັງ ປກສ ລາວ ແລະ ຫວຽດນາມ ໃຫ້ມີຄວາມໜັກແໜ້ນ, ຊ່ວຍເຫຼືອເຊິ່ງກັນແລະກັນ ກໍ່ສ້າງກຳລັງຕຳຫຼວດ ລາວ-ຫວຽດນາມ ໃຫ້ມີຄວາມຊໍານານດ້ານວິຊາສະເພາະຮັບປະກັນໃຫ້ທັງສອງປະເທດມີຄວາມສະຫງົບ.
ໂອກາດນີ້, ພົຈວ ຟານ ແທັງ ຕວັນ ໄດ້ສະແດງຄວາມຂອບໃຈຕໍ່ບັນດາຄະນະແຕ່ລະພາກສ່ວນ ທີ່ເຂົ້າມາອວຍພອນເນື່ອງໃນໂອ ກາດວັນສຳຄັນດັ່ງກ່າວ, ເຊິ່ງສະ ແດງເຖິງຄວາມເອົາໃຈໃສ່ໃນການເປັນຂົວຕໍ່ຮ່ວມມືຢ່າງຮອບດ້ານ ຂອງສອງກຳລັງຕຳຫຼວດ ລາວ ແລະ ຫວຽດນາມ, ໃນການສືບຕໍ່ຮ່ວມມືຊ່ວຍເຫຼືອເຊິ່ງກັນແລະກັນທາງ ດ້ານຕ່າງໆ ໂດຍສະເພາະດ້ານວິຊາສະເພາະໃຫ້ມີຜົນສຳເລັດຍິ່ງຂຶ້ນ ທັງສືບຕໍ່ເພີ່ມພູນຄູນສ້າງສາຍ ພົວພັນມິດຕະພາບລາວ-ຫວຽດນາມ ໃຫ້ໝັ້ນຄົງທະນົງແກ່ນຂຶ້ນເລື້ອຍໆ.


text:
ປະຫວັດບໍລິສັດ
Jiangsu Yongjian Pharmaceutical Technology Co., Ltd ທີ່ມີທຶນຈົດທະບຽນຂອງ 10 ລ້ານຢວນ, ສ້າງຕັ້ງຂຶ້ນໃນ 2012. ມັນຕັ້ງຢູ່ໃນເມືອງການແພດ Taizhou, ແຂວງ Jiangsu ("China Medical City", ລະດັບຊາດ), ມີເນື້ອທີ່ 2000 ຕາແມັດ. ແມັດ.ພວກເຮົາສ່ວນຫຼາຍແມ່ນມີສ່ວນຮ່ວມໃນການຄົ້ນຄວ້າບົນພື້ນຖານວັດຖຸຂອງຢາພື້ນເມືອງຈີນ, ມາດຕະຖານຄຸນນະພາບຂອງຢາພື້ນເມືອງຈີນ, ການຄົ້ນຄວ້າແລະການພັດທະນາຢາພື້ນເມືອງຈີນໃຫມ່, ແລະອື່ນໆ.
ຫຼັງຈາກປີຂອງການຄົ້ນຄວ້າແລະການພັດທະນາທີ່ອຸທິດຕົນ, ບໍລິສັດສາມາດຜະລິດເປັນເອກະລາດຫຼາຍກວ່າ 1000 ປະເພດຂອງສານອ້າງອີງຢາພື້ນເມືອງຈີນ, ເຊິ່ງເປັນກໍາລັງທີ່ສໍາຄັນໃນການພັດທະນາ monomers ຢາພື້ນເມືອງຈີນໃນປະເທດຈີນ.ບໍລິສັດຂອງພວກເຮົາສາມາດພັດທະນາ 80-100 ປະເພດຂອງຢາພື້ນເມືອງຈີນທາດປະສົມ monomer ໃນແຕ່ລະປີ.
ບໍລິສັດຂອງພວກເຮົາມີຄວາມສາມາດໃນການຜະລິດເຕັມຮູບແບບຂອງສານປະກອບ monomer ຢາພື້ນເມືອງຂອງຈີນຕັ້ງແຕ່ລະດັບ milligram, ລະດັບກຼາມເຖິງລະດັບໂຕນ.
ເປັນຫຍັງເລືອກພວກເຮົາ
ບໍລິສັດຂອງພວກເຮົາມີອຸປະກອນການວິເຄາະແລະການທົດສອບຍີ່ຫໍ້ລະດັບສາກົນລະດັບທໍາອິດ, ແລະຜະລິດຕະພັນທັງຫມົດໄດ້ຮັບການທົດສອບຢ່າງເຂັ້ມງວດ;ຜະລິດຕະພັນຈໍານວນຫນຶ່ງໄດ້ຖືກທົດສອບໂດຍເຈົ້າຫນ້າທີ່ພາກສ່ວນທີສາມເພື່ອຮັບປະກັນຄຸນນະພາບຂອງຜະລິດຕະພັນ, ໃນທ້າຍປີ 2021, ບໍລິສັດຂອງພວກເຮົາໄດ້ຮັບ CNAS 1aboratory Quulification.
ບໍລິສັດຂອງພວກເຮົາໄດ້ຮັກສາການພົວພັນຮ່ວມມືຢ່າງໃກ້ຊິດກັບຫຼາຍສະຖາບັນຄົ້ນຄ້ວາວິທະຍາສາດ, ວິສາຫະກິດຢາແລະບໍລິສັດການຄ້າຢູ່ໃນແລະຕ່າງປະເທດ.ມາຮອດປະຈຸບັນ, ພວກເຮົາໄດ້ສະໜອງການບໍລິການດັດແກ້ຜະລິດຕະພັນໃຫ້ບັນດາສະຖາບັນຄົ້ນຄວ້າວິທະຍາສາດ ແລະ ບັນດາວິສາຫະກິດການຢາ ເພື່ອໜູນຊ່ວຍບັນດາສະຖາບັນຄົ້ນຄ້ວາວິທະຍາສາດ ແລະ ບັນດາວິສາຫະກິດການຢາສຳເລັດບັນດາໂຄງການວິທະຍາສາດເຕັກໂນໂລຢີ.
ບໍລິສັດຂອງພວກເຮົາໄດ້ຮັບການສະຫນັບສະຫນູນດ້ານການເງິນຈໍານວນຫນຶ່ງເຊັ່ນກອງທຶນປະດິດສ້າງສໍາລັບວິສາຫະກິດຂະຫນາດນ້ອຍແລະຂະຫນາດກາງຂອງກະຊວງວິທະຍາສາດແລະເຕັກໂນໂລຢີຂອງສາທາລະນະລັດປະຊາຊົນຈີນ.
ຂອບເຂດທຸລະກິດ
ຫຼັງຈາກຫຼາຍປີຂອງການສະສົມຜະລິດຕະພັນແລະເຕັກໂນໂລຢີ, ຂອບເຂດທຸລະກິດຂອງບໍລິສັດຂອງພວກເຮົາໄດ້ກວມເອົາຫຼາຍຂົງເຂດ, ລວມທັງ:
R & D, ການຜະລິດແລະການຂາຍຢາພື້ນເມືອງຈີນມາດຕະຖານ / ສານອ້າງອີງ;
ປັບແຕ່ງຢາພື້ນເມືອງຈີນທາດປະສົມ monomer ສໍາລັບລູກຄ້າ
ມາດຕະຖານຄຸນນະພາບ ແລະຂະບວນການພັດທະນາຢາພື້ນເມືອງຈີນ (ຢາໃໝ່)
ການຮ່ວມມື ແລະ ຖ່າຍທອດເຕັກໂນໂລຊີ;ການພັດທະນາຢາໃຫມ່, ແລະອື່ນໆ


text:
ເປີດໂຕຢ່າງເປັນທາງການແລ້ວກັບ ບໍລິສັດ ຊີເນີຈີ (SYNERGY – Organisational Management Service) ໃນວັນສຸກທີ 1 ກໍລະກົດ 2022 ທີ່ຜ່ານມາ ທີ່ ໂຮງແຮມ Crown Plaza, ນະຄອນຫຼວງວຽງຈັນ. ໃນງານດັ່ງກ່າວແມ່ນມີການເປີດໂຕ ລະບົບບໍລິຫານ & ຄຸ້ມຄອງບຸກຄະລາກອນ (HR SYSTEMS) ແລະ ການເປີດໂຕແອັບພິເຄຊັ່ນ ຊີເນີຈີ (SYNERGY APPLICATION) ເປັນແອັບພິເຄຊັ່ນບໍລິຫານບຸກຄະລາກອນ (HR Management) ແອັບທຳອິດທີ່ເປັນຝີມືຂອງຄົນລາວ ແລະ ພັດທະນາໂດຍຄົນລາວທີ່ ເຂົ້າໃຈລະບົບ ພ້ອມ ປະສົບການ ຫລາຍກວ່າ 15 ປີ. ລະບົບດັ່ງກ່າວນີ້ ຈະຊ່ວຍໃຫ້ການບໍລິຫານ & ຄຸ້ມຄອງບຸກຄະລາກອນຂອງອົງກອນຕ່າງໆໃນລາວໄດ້ດີແລະມີປະສິດທິພາບຍິ່ງຂື້ນ ເຊິ່ງ ເໝາະສຳລັບທຸກໆປະເພດຂອງບໍລິສັດ/ອົງກອນ/ພາກລັດ/ເອກະຊົນ ບໍ່ວ່າຈະມີຂະຫນາດນ້ອຍ, ກາງ ຫຼືໃຫຍ່ກໍສາມາດຈັບຕ້ອງໄດ້. ພາຍໃນງານໄດ້ມີພິທີເຊັນສັນຍາເພື່ອນໍາໃຊ້ SYNERGY APPLICATION ກັບ 11 ບໍລິສັດທັງລາວ ແລະ ສາຂາຂອງບໍລິສັດຕ່າງປະເທດ ທີ່ມີອຸດສາຫະກຳທຸລະກິດທີ່ແຕກຕ່າງກັນ ແຕ່ມີຄວາມຕ້ອງການເຄື່ອງມື ...Read More »
IT-Mobile
TPLUS ຮ່ວມກັບ Universal Studio
ຮ່ວມເປີດປະສົບການຄັ້ງທຳອິດໃນລາວ ກັບການຮ່ວມມືຂອງ 2 ບໍລິສັດລະດັບປະເທດ, ລະຫວ່າງ ບໍລິສັດ TPLUS ເຄືອຂ່າຍທີ່ເປັນທີ່ນິຍົມຂອງຕະຫລາດໄວໜຸ່ມ ແລະ ບໍລິສັດສ້າງໜັງລະດັບໂລກ Hollywood ຈາກປະເທດສະຫະລັດອາເມລິກາ Universal Studio, ທີ່ຄອງໃຈແຟນໆຕັ້ງແຕ່ລຸ້ນນ້ອຍຈົນເຖິງລຸ້ນໃຫ່ຍ. ມາລຸ້ນນຳກັນວ່າຈະມີ Surprise ສຸດພິເສດຫຍັງແດ່ໃນການຮ່ວມມືກັນໃນຄັ້ງນີ້. ພົບກັບເວລາແຫ່ງຄວາມມ່ວນຊື່ນໃນໄວໆນີ້ Time to boogie. For the first time ever, bringing you a new experience in Lao PDR, The wonderful collaboration between TPlus, a major Lao teen mobile network and Universal Studios, the leading movie and entertainment company in the USA that has ...Read More »
ເມື່ອບັດ ATM ຖືກຕູ້ກືນທ່ານຈະມີວິທີແກ້ໄຂບັນຫາໃນເບື້ອງຕົ້ນແນວໃດ?
ເມື່ອບັດ ATM ຖືກຕູ້ກືນທ່ານຈະມີວິທີແກ້ໄຂບັນຫາໃນເບື້ອງຕົ້ນແນວໃດ? 💳 ໃນກໍລະນີທີ່ບັດ ATM ຂອງທ່ານ ຖືກຕູ້ກືນ ທ່ານຄວນປະຕິບັດ ຕາມຂັ້ນຕອນລຸ່ມນີ້: 1⃣ ໂທຫາພະນັກງານ ຕາມເບີສາຍດ່ວນທີ່ຕິດໜ້າຕູ້ ATM: ແຈ້ງຊື່-ນາມສະກຸນ ແລະ ເບີໂທລະສັບ ຂອງເຈົ້າຂອງບັດ;ເລກລະຫັດຕູ້ ATM;ວັນທີ ທີ່ໃຊ້ຕູ້ ATM. 2⃣ ລໍຖ້າພະນັກງານ ຕິດຕໍ່ຫາທ່ານ: ເພື່ອນັດໝາຍວັນເວລາ ໃຫ້ລູກຄ້າມາຮັບເອົາບັດ ATM ຄືນ. 3⃣ ຫຼັງຈາກທ່ານໄດ້ຮັບແຈ້ງຈາກ ທພລ ທ່ານສາມາດໄປຮັບບັດ ATM ທີ່ຈຸດບໍລິການທີ່ທ່ານໄດ້ໂທແຈ້ງໄປເບື້ອງຕົ້ນ: ພ້ອມດ້ວຍເອກະສານຢັ້ງຢືນຕົວຕົນ ເຊັ່ນ: ບັດປະຈຳຕົວ ຫຼື ພາສປອດ ຫຼື ສຳມະໂນຄົວ.Read More »
ເມື່ອຈີນຫ້າມຂຸດບິດຄອຍ, ເຄື່ອງຂຸດນັບລ້ານຍ້າຍໄປໃສ?
ຈີນໄດ້ຫ້າມໃຫ້ມີການຂຸດຄົ້ນ cryptocurrency ໃນເດືອນພຶດສະພາໄດ້ເຮັດໃຫ້ເກີດການຮົ່ວໄຫລຂອງນັກຂຸດຄົ້ນ ແລະ ການແຂ່ງຂັນທົ່ວໂລກ, ແລະ ມີການຍົກຍ້າຍເຄື່ອງຈັກທີ່ໃຊ້ພະລັງງານ, ມີຫຼາຍລ້ານເຄື່ອງທີ່ໃຊ້ໃນການແກ້ໄຂ ຕົວສະລັບທີ່ສັບສົນ ແລະ ການຫາລາຍໄດ້ຈາກ Bitcoin.ອີງຕາມຂໍ້ມູນທີ່ເກັບກໍາໂດຍ Financial Times, 14 ບໍລິສັດຂຸດຄົ້ນ crypto ທີ່ໃຫຍ່ທີ່ສຸດຂອງໂລກໄດ້ຍ້າຍເຄື່ອງຈັກຫຼາຍກວ່າ 2 ລ້ານເຄື່ອງອອກຈາກປະເທດຈີນ ໃນເດືອນຕໍ່ມາຫຼັງຈາກທີ່ມີການຫ້າມ. ເຄື່ອງຈັກສ່ວນໃຫຍ່ໄດ້ຖືກເຄຶ່ອນຍ້າຍໄປອາເມລິກາ, ການາດາ, ຄາຊັກສະຖານ ແລະ ລັດເຊຍ.BitDigital, ຫນຶ່ງໃນບໍລິສັດຂຸດຄົ້ນ crypto ທີ່ໃຫຍ່ທີ່ສຸດໃນອາເມລິຫາ, ໄດ້ຈ້າງບໍລິສັດຂົນສົ່ງສາກົນເພື່ອການຄັດເລືອກຊັບສິນທີ່ຢູ່ປະເທດຈີນ, ເຄື່ອງຈັກປະມານ 1,000 ເຄື່ອງ ໄດ້ຖືກປ່ອຍອອກມາຈາກທ່າເຮືອທີ່ທ່າເຮືອນິວຢອກ.Read More »
ບໍລິສັດ Samsung Electronics ວາງແຜນຈະສ້າງໂຮງງານຜະລິດ Chip ໃຊ້ງົບ 17 ຕື້ໂດລາ ໃນ Texas
ບໍລິສັດ Samsung Electronics ວາງແຜນຈະສ້າງໂຮງງານຜະລິດ Chip ໃຊ້ງົບ 17 ຕື້ໂດລາ ໃນ Texas ສຳລັບຜູ້ທີ່ຄຸ້ນເຄີຍກັບເລື່ອງນີ້, ການລົງທຶນຂະຫນາດໃຫຍ່ໂດຍບໍລິສັດເຕັກໂນໂລຊີຍັກໃຫຍ່ຂອງເກົາຫຼີໃຕ້, ໃນຂະນະທີ່ການບໍລິຫານຂອງທ່ານ Biden ປະທານນາທິບໍດີຂອງອາເມລິກາ ທີ່ຊຸກຍູ້ ແລະ ສົ່ງເສີມການຂະຫຍາຍຖານການຜະລິດ ຊີ້ນສ່ວນປະກອບທາງເຕັກໂນໂລຊີ semiconductor ຂອງສະຫະລັດອາເມລິກາ. .ການຖະແຫຼງດັ່ງກ່າວ ມີຂຶ້ນໃນວັນອັງຄານມື້ນີ້. ທາງລັດຖະບານທ້ອງຖິ່ນ Greg Abbott ມີກຳນົດທີ່ຈະຖະແຫຼງເປັນທາງການໃນ “ງານຖະແຫຼງເສດຖະກິດຂອງປະເທດ” ໃນວັນອັງຄານເວລາ 5 ໂມງແລງ ຕາມເວລາທ້ອງຖິ່ນ. ໂຮງງານຜະລິດ ChipRead More »
Apple ອາດຈະເປີດໂຕ “ລົດທີ່ຂັບເຄື່ອນດ້ວຍດ້ວຍຕົນເອງ” ໃນປີ 2025
ພວກເຮົາອາດຈະໄດ້ຍິນວ່າ Apple ໄດ້ຢູ່ໃນຂະບວນການຂອງການພັດທະນາລົດໄຟຟ້າຂອງຕົນເອງ ມາຫຼາຍປີ.ແລະ ມີຂ່າວລືວ່າກໍາລັງເຈລະຈາກັບບໍລິສັດຕ່າງໆເພື່ອເປັນຄູ່ຮ່ວມງານໃນການຜະລິດລົດຮ່ວມກັນ.ລວມທັງເຄີຍມີແບບຈໍາລອງລົດໄຟຟ້າຂອງ Apple ທີ່ອອກມາໃຫ້ເຫັນຫຼາຍຄັ້ງ ຫຼາຍຮູບແບບ.ບໍ່ດົນມານີ້, ມີລາຍງານວ່າ Apple ກໍາລັງປ່ຽນຄວາມສົນໃຈ. ຈາກລົດໄຟຟ້າແບບງ່າຍໆໄປເປັນລົດທີ່ຂັບເອງໄດ້ຢ່າງເຕັມຮູບແບບ, ແລະ ພວກເຂົາອາດຈະເປີດນຳໃຊ້ໃນປີ 2025.ໂຄງການນີ້, ເອີ້ນວ່າໂຄງການ Titan, ຖືກນໍາພາໂດຍ Kevin Lynch ຜູ້ທີ່ຕ້ອງການໃຫ້ລົດແບບທໍາອິດຂອງບໍລິສັດ ຂັບເຄື່ອນດ້ວຍຕົນເອງທັງໝົດ.ອີງຕາມແຫຼ່ງຂໍ້ມູນ, ປະຈຸບັນ Apple ກໍາລັງເຮັດວຽກເພື່ອເລັ່ງການເປີດຕົວໂຄງການລົດຂັບລົດດ້ວຍຕົນເອງໃນສີ່ປີຂ້າງຫນ້າ, ໂດຍກ່ອນຫນ້ານີ້ ກໍໄດ້ປະກາດໄວ້.ຍັງມີແຫຼ່ງຂ່າວທີ່ບອກວ່າ Apple ມີການອອກແບບພາຍໃນລົດຢ່າງຫຼູຫຼາຕາມສະຕາຍເປັນທີ່ຮຽບຮ້ອຍແລ້ວ, ການອອກແບບບ່ອນນັ່ງຄືກັນກັບຢູ່ໃນ lounge. ສໍາລັບຜູ້ໂດຍສານ, ຫນ້າຈໍສໍາຜັດສໍາລັບການສະແດງຂໍ້ມູນ – ການບັນເທີງ, ຂ່າວສານແມ່ນຢູ່ໃນສ່ວນກາງຂອງລົດ ແລະ ສໍາຄັນທີ່ສຸດ ບໍ່ມີພວງມາໄລ ຫຼື ຄັນຢຽບໃດໆ.ສໍາລັບຮູບແບບລະບົບສຸກເສີນ ຍັງຢູ່ພາຍໃຕ້ການຫາລືຢູ່ໃນບໍລິສັດ.ຂໍ້ມູນ ຕະຫຼາດຄວາມຄິດ Apple ອາດຈະເປີດໂຕ “ລົດທີ່ຂັບເຄື່ອນດ້ວຍດ້ວຍຕົນເອງ” ໃນປີ 2025Read More »
El Salvador ວາງແຜນທີ່ຈະສ້າງ ‘Bitcoin City’ ແລະ ລະດົມທຶນ 1 ຕື້ໂດລາຜ່ານ ‘Bitcoin Bond’
El Salvador ວາງແຜນທີ່ຈະສ້າງ ‘Bitcoin City’ ແລະ ລະດົມທຶນ 1 ຕື້ໂດລາຜ່ານ ‘Bitcoin Bond’El Salvador ວາງແຜນທີ່ຈະສ້າງ “ເມືອງ Bitcoin” ຢູ່ໃກ້ກັບພູເຂົາໄຟທີ່ຈະໄດ້ຮັບການສະຫນັບສະຫນູນຈາກ cryptocurrency, ປະທານາທິບໍດີ Nayib Bukele ຂອງປະເທດໄດ້ປະກາດໃນວັນເສົາ.ເມືອງດັ່ງກ່າວຈະມີພື້ນທີ່ທີ່ຢູ່ອາໄສ ແລະ ການຄ້າ, ການບໍລິການ, ການບັນເທີງ, ຮ້ານອາຫານ ແລະ ສະຫນາມບິນ, ແລະຈະຖືກສ້າງຂຶ້ນຢູ່ໃກ້ກັບພູເຂົາໄຟ Conchagua ໃນພາກຕາເວັນອອກສຽງໃຕ້ຂອງ El Salvador.ການກໍ່ສ້າງຈະເລີ່ມຕົ້ນໃນປີ 2022 ແລະ ເມືອງຈະບໍ່ມີພາສີ. ຍົກເວັ້ນພາສີມູນຄ່າເພີ່ມ (VAT).ໃນເດືອນມິຖຸນາ, El Salvador ໄດ້ຜ່ານກົດຫມາຍທີ່ເຮັດໃຫ້ ກາຍເປັນປະເທດທໍາອິດໃນໂລກທີ່ຍອມຮັບ bitcoin ເປັນທາງການ ແລະ ມີກົດຫມາຍຮັບຮອງ. ແຕ່ກໍ່ບໍ່ແມ່ນປະຊາກອນທັງໝົດ ທີ່ເຂົ້າໃຈເປັນອັນດຽວກັນໃນການປ່ຽນແປງດັ່ງກ່າວ.ໃນເດືອນກັນຍາ, ປະຊາຊົນຫລາຍພັນຄົນໄດ້ຍ່າງທາງເພື່ອປະທ້ວງກົດຫມາຍ, ເພາະພວກເຂົາບາງສ່ວນຢ້ານວ່າການນໍາ cryptocurrency ເຂົ້າມາ, ມັນອາດຈະນໍາພາໄປສູ່ຄວາມບໍ່ສະຖຽນລະພາບດ້ານການເງິນໃນແຖບປະເທດອາເມລິກາກາງກໍ່ເປັນໄດ້. El Salvador ວາງແຜນທີ່ຈະສ້າງ ‘Bitcoin City’Read More »
ບັດເດບິດ Mastercard ສຳລັບທຸລະກຳການເງິນສະກຸນເງິນດິຈິຕອນ
Mastercard ຮ່ວມມືກັບບໍລິສັດສະກຸນເງິນດິຈິຕອນຊັ້ນນໍາໃນທົ່ວອາຊີປາຊີຟິກເພື່ອເປີດຕົວບັດຊໍາລະເງິນ Crypto-linked ທໍາອິດຂອງພາກພື້ນ.ໃນການຮ່ວມມືກັບ Mastercard, ສາມຜູ້ໃຫ້ບໍລິການດ້ານ cryptocurrency ຊັ້ນນໍາໃນອາຊີປາຊີຟິກຈະເປີດຕົວບັດຊໍາລະເງິນ Mastercard ທີ່ໄດ້ຮັບທຶນ crypto. ເປັນຄັ້ງທໍາອິດ, ຜູ້ບໍລິໂພກ ແລະທຸລະກິດໃນພາກພື້ນອາຊີປາຊີຟິກຈະສາມາດສະຫມັກຂໍເອົາບັດເຄຣດິດ Mastercard ທີ່ເຊື່ອມໂຍງກັບ crypto, ສຳລັບບັດເດບິດ ຫຼື ບັດຊໍາລະລ່ວງຫນ້າທີ່ຈະຊ່ວຍໃຫ້ພວກເຂົາສາມາດປ່ຽນ cryptocurrencies ຂອງເຂົາເຈົ້າເຂົ້າໄປໃນສະກຸນເງິນ fiat ແບບດັ້ງເດີມໄດ້ທັນທີ, ເຊິ່ງສາມາດໃຊ້ໄດ້ທຸກບ່ອນໃນທົ່ວໂລກ. Mastercard ໄດ້ຮ່ວມມືກັບ 3 ຜູ້ໃຫ້ບໍລິການດ້ານຊັບສິນດິຈິຕອນຄື: Amber Group ໃນຮ່ອງກົງ, Bitkub ໃນປະເທດໄທ, ແລະ CoinJar ໃນອົດສະຕາລີ, ເຊິ່ງທັງຫມົດນີ້ໃຫ້ບໍລິການຊື້ ແລະແລກປ່ຽນເງິນຕາ cryptocurrency ໃນຕະຫຼາດພາຍໃນຂອງພວກເຂົາ. ບໍລິສັດເຫຼົ່ານີ້ແມ່ນ APAC-based cryptocurrency platforms ທໍາອິດ ທີ່ອີງໃສ່ APAC ເພື່ອເຂົ້າຮ່ວມໂຄງການບັດ Crypto ທົ່ວໂລກຂອງ Mastercard ເຊິ່ງຖືກອອກແບບມາເພື່ອເຮັດໃຫ້ບໍລິສັດ crypto ສາມາດນຳໃຊ້ໄດ້ງ່າຍດາຍ ແລະວ່ອງໄວຂຶ້ນ ທີ່ສຳຄັນມັນຈະເປັນບັດຊໍາລະເງິນທີ່ປອດໄພອີກດ້ວຍ, ເພື່ອໃຫ້ສອດຄ່ອງ ແລະ ເຂົ້າໃນລະບົບຕະຫຼາດ, ...Read More »
ຟີລິບປິນ ເຊັນສັນຍາໂອນເງິນທາງດິຈິຕອນກັບ ສິງກະໂປ, ຕາມຫຼັງ ກຳປູເຈຍ ທີ່ລຳ້ໜ້າກ່ອນ.
ທະນາຄານກາງສິງກະໂປ ແລະ ທະນາຄານຟີລິບປິນ ໄດ້ລົງນາມຂໍ້ຕົກລົງເພື່ອອຳນວຍຄວາມສະດວກໃຫ້ແກ່ການຊຳລະເງິນດີຈີຕອນລະຫວ່າງສອງປະເທດ. ການຮ່ວມມືດ້ານ FinTech ສະບັບປັບປຸງທີ່ລົງນາມໂດຍອົງການການເງິນສິງກະໂປ (MAS) ແລະ Bangko Sentral ng Pilipinas (BSP) ໃນວັນຈັນ, ທີ່ໄດ້ສ້າງຂື້ນໃນຂໍ້ຕົກລົງ ປີ 2017 ເພື່ອຂະຫຍາຍຂອບເຂດຂອງການຮ່ວມມື FinTech.ຂໍ້ຕົກລົງດັ່ງກ່າວໄດ້ເຊື່ອມຕໍ່ລະບົບການຊຳລະເງິນແບບວິນນາທີຕໍ່ວິນາທີ ແລະ ລະບົບ QR ໂຄດ ຂອງສອງປະເທດ, ເພື່ອສະໜອງການຊໍາລະຂ້າມຊາຍແດນແບບທັນທີ, ບໍ່ຕິດຂັດ ແລະ ລາຄາຕໍ່າ, ເຊິ່ງຈະຊ່ວຍໃຫ້ຜູ້ເດີນທາງລະຫວ່າງສອງປະເທດ ທີ່ມີປະມານ 900,000 ຄົນກ່ອນການລະບາດຂອງໂລກໂຄໂຣນາໄດ້ຕັດການເຊື່ອມຕໍ່ການເດີນທາງ. ຄາດວ່າຈະກັບຄືນມາໃນຂະນະທີ່ຂະບວນການສັກຢາວັກຊີນຂອງສອງປະເທດຊ່ວຍໃຫ້ມີພູມຕ້ານທານໃຫ້ແກ່ຮ່າງກາຍ. ຟີລິບປິນ ເຊັນສັນຍາໂອນເງິນທາງດິຈິຕອນກັບ ສິງກະໂປRead More »
ຫວຽດນາມປ່ອຍດາວທຽມຂຶ້ນອາວະກາດຮ່ວມກັບຍີ່ປຸ່ນ
ສຳເລັດການຖ່າຍທອດ ການປ່ອຍດາວທຽມຂອງ ປະເທດຫວຽດນາມ ຂຶ້ນສູ່ວົງໂຄຈອນ ໃນເວລາ 9 ໂມງ 55 ນາທີ ຂອງວັນທີ 9/11 (ຕາມເວລາທ້ອງຖິ່ນ), ຈະຫຼວດ Epsilon ໝາຍເລກ 5 (Epsilon-5) ໄດ້ສຳເລັດການຍິງຂຶ້ນສູ່ອາວະກາດຈາກສູນອາວະກາດ Uchinoura, ບັນຈຸດາວທຽມ NanoDragon ຂອງຫວຽດນາມ ແລະ ດາວທຽມຍີ່ປຸ່ນ ອີກ 8 ດວງ. ທ່ານເອກອັກຄະລັດຖະທູດຫວຽດນາມ ປະຈຳ ຍີ່ປຸ່ນ ທ່ານ Vu Hong Nam ທີ່ມີໜ້າເຂົ້າຮ່ວມຢູ່ໃນສູນອາວະກາດ Uchinoura ໄດ້ໃຫ້ຮູ້ວ່າ: “ຂ້າພະເຈົ້າຕື່ນເຕັ້ນຫລາຍເມື່ອໄດ້ເຫັນຍານອາວະກາດ Epsilon-5 ຢູ່ສູນກາງ. Uchinoura Cosmos ເລີ່ມສົ່ງດາວທຽມ NanoDragon ຂອງຫວຽດນາມ ຂຶ້ນສູ່ອາວະກາດ. ໄລຍະເວລານີ້ ໄດ້ບັນທຶກລົງໃນປະຫວັດສາດຂອງຫວຽດນາມແລ້ວ, ເປັນຂີດໝາຍການເຕີບໂຕໃໝ່ຂອງອຸດສາຫະກຳອະວະກາດຂອງຫວຽດນາມ.” ສັງເກດໄດ້ວ່າ ປະເທດອື່ນໆໂດຍສະເພາະ ປະເທດເພື່ອນບ້ານ ແມ່ນບໍ່ໄດ້ຢຸດການພັດທະນາ ເຖິງວ່າສະພາບການແຜ່ລະບາດຍັງສືບຕໍ່, ສະນັ້ນຂໍເປັນກຳລັງໃຈໃຫ້ທຸກຂະແໜງການ ຈົ່ງຮີບສ້າງຜົນງານຂອງຕົນໃຫ້ປະສົບຜົນສຳເລັດ ເພື່ອປະເທດຊາດຂອງເຮົາ. ຫວຽດນາມປ່ອຍດາວທຽມຂຶ້ນອາວະກາດຮ່ວມກັບຍີ່ປຸ່ນRead More »